type: contracts

text:
 23.5.2008
 EL
 Επίσημη Εφημερίδα της Ευρωπαϊκής Ένωσης
 L 135/1
 Μόνον τα πρωτότυπα κείμενα της UN/ECE (Η.Ε./ΟΕΕ) έχουν νομική ισχύ βάσει του διεθνούς δημόσιου δικαίου. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχεται στην τελευταία έκδοση του εγγράφου που αφορά την κατάσταση προσχώρησης στους κανονισμούς UN-ECE, δηλ. του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο: http://www.unece.org/trans/main/wp29/wp29wgs/wp29gen/wp29fdocstts.html.
 Κανονισμός αριθ. 48 της Οικονομικής Επιτροπής για την Ευρώπη των Ηνωμένων Εθνών (ΗΕ/ΟΕΕ) — Ενιαίες διατάξεις σχετικά με την έγκριση οχημάτων όσον αφορά την τοποθέτηση των διατάξεων φωτισμού και φωτεινής σηματοδότησης
 Προσάρτημα 47: Κανονισμός αριθ. 48
 Αναθεώρηση 4
 04 σειρά τροποποιήσεων — Ημερομηνία έναρξη ισχύος: 11 Ιουλίου 2008
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί
 3.
 Αίτηση έγκρισης
 4.
 Έγκριση
 5.
 Γενικές προδιαγραφές
 6.
 Επιμέρους προδιαγραφές
 7.
 Τροποποιήσεις και επεκτάσεις της έγκρισης τύπου οχήματος ή της τοποθέτησης των διατάξεων του φωτισμού και φωτεινής σηματοδότησης
 8.
 Συμμόρφωση της παραγωγής
 9.
 Κυρώσεις για τη μη συμμόρφωση της παραγωγής
 10.
 Οριστική διακοπή παραγωγής
 11.
 Ονόματα και διευθύνσεις των τεχνικών υπηρεσιών που είναι υπεύθυνες για τη διεξαγωγή δοκιμών έγκρισης καθώς και των διοικητικών αρχών
 12.
 Μεταβατικές διατάξεις
 ΠΑΡΑΡΤΗΜΑΤΑ
 Παράρτημα 1 —
 Κοινοποίηση σχετικά με την έγκριση ή απόρριψη ή επέκταση ή ανάκληση εγκρίσεως ή την οριστική διακοπή παραγωγής τύπου οχήματος όσον αφορά την τοποθέτηση διατάξεων φωτισμού και φωτεινής σηματοδότησης, σύμφωνα με τον κανονισμό αριθ. 48
 Παράρτημα 2 —
 Ρυθμίσεις για τα σήματα έγκρισης
 Παράρτημα 3 —
 Επιφάνειες φανών, άξονας και κέντρο αναφοράς και γωνίες γεωμετρικής ορατότητας
 Παράρτημα 4 —
 Ορατότητα ερυθρού φανού προς τα εμπρός και ορατότητα λευκού φωτός προς τα πίσω
 Παράρτημα 5 —
 Καταστάσεις φόρτισης που λαμβάνονται υπόψη κατά τον προσδιορισμό μεταβολών του κατακόρυφου προσανατολισμού των φανών διασταύρωσης
 Παράρτημα 6 —
 Μέτρηση της εκτροπής της κλίσης της δέσμης διασταύρωσης ανάλογα με το φορτίο
 Παράρτημα 7 —
 Ένδειξη της δηλούμενης αρχικής ρύθμισης σύμφωνα με την παράγραφο 6.2.6.1.1. του παρόντος κανονισμού
 Παράρτημα 8 —
 Οι διακόπτες χειρισμού των διατάξεων για τη ρύθμιση των προβολέων που προβλέπονται στην παράγραφο 6.2.6.2.2. του παρόντος κανονισμού
 Παράρτημα 9 —
 Έλεγχος συμμόρφωσης της παραγωγής
 Παράρτημα 10 —
 Παραδείγματα επιλογών φωτεινών πηγών
 Παράρτημα 11 —
 Ορατότητα σημάνσεων ευδιακριτότητας προς τα πίσω και πλαγίως του οχήματος
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται στο οχήματα των κατηγοριών M, N, και στα ρυμουλκούμενά τους (κατηγορία O) (1) σε σχέση με την τοποθέτηση διατάξεων φωτισμού και φωτεινής σηματοδότησης.
 2. ΟΡΙΣΜΟΙ
 Για τους σκοπούς του παρόντος κανονισμού:
 2.1. Ως «έγκριση οχήματος» νοείται η έγκριση τύπου οχήματος όσον αφορά τον αριθμό και τον τρόπο τοποθέτησης των διατάξεων φωτισμού και φωτεινής σηματοδότησης.
 Ως «τύπος οχήματος όσον αφορά την τοποθέτηση των διατάξεων φωτισμού και φωτεινής σηματοδότησης» νοούνται τα οχήματα τα οποία δεν παρουσιάζουν διαφορές στα βασικά χαρακτηριστικά που αναφέρονται στα σημεία 2.2.1 έως 2.2.4.
 Ομοίως δεν θεωρούνται ως «οχήματα διαφορετικού τύπου» τα εξής: οχήματα που διαφέρουν κατά την έννοια των παραγράφων 2.2.1. έως 2.2.4., αλλά κατά τρόπο που δεν συνεπάγεται μεταβολή στο είδος, τον αριθμό, τη θέση και τη γεωμετρική ορατότητα των φανών και στην κλίση της δέσμης διασταύρωσης που προδιαγράφονται για τον εν λόγω τύπο οχήματος, καθώς και οχήματα στα οποία είναι τοποθετημένοι ή δεν υπάρχουν προαιρετικοί φανοί:
 2.2.1. διαστάσεις και εξωτερικό σχήμα του οχήματος·
 2.2.2. αριθμός και θέση των διατάξεων·
 2.2.3. σύστημα ρύθμισης της κλίσης της δέσμης διασταύρωσης·
 2.2.4. σύστημα ανάρτησης.
 2.3. Ως «εγκάρσιο επίπεδο» νοείται κατακόρυφο επίπεδο κάθετο στο διάμηκες επίπεδο συμμετρίας του οχήματος.
 2.4. Ως «όχημα άνευ φορτίου» νοείται όχημα χωρίς οδηγό, πλήρωμα, επιβάτες και φορτίο, αλλά με πλήρη δεξαμενή καυσίμου, εφεδρικό τροχό και τα συνήθως παρεχόμενα εργαλεία.
 2.5. Ως «όχημα με φορτίο» νοείται όχημα φορτωμένο με τη μέγιστη τεχνικώς επιτρεπτή γι’ αυτό μάζα, όπως δηλώνεται από τον κατασκευαστή, ο οποίος καθορίζει επίσης την κατανομή της εν λόγω μάζας μεταξύ των αξόνων, σύμφωνα με τη μέθοδο που περιγράφεται στο παράρτημα 5.
 Ως «διάταξη» νοείται στοιχείο ή συγκρότημα στοιχείων που χρησιμοποιείται για την εκτέλεση μιας ή περισσότερων λειτουργιών.
 2.6.1. Ως «λειτουργία φωτισμού» νοείται το φως που εκπέμπει διάταξη για να φωτίζει το δρόμο και τα αντικείμενα στην κατεύθυνση κίνησης του οχήματος·
 2.6.2. Ως «φωτεινή σηματοδότηση» νοείται το φως που εκπέμπει ή αντανακλά διάταξη για να δώσει σε άλλους χρήστες του οδικού δικτύου οπτικές πληροφορίες για την παρουσία, επισήμανση και/ή την αλλαγή κίνησης του οχήματος·
 Ως «φανός» νοείται διάταξη που προορίζεται να φωτίζει το δρόμο ή να εκπέμπει ένα φωτεινό σήμα στους άλλους χρήστες του οδικού δικτύου. Οι φανοί της οπίσθιας πινακίδας κυκλοφορίας και οι οπίσθιοι αντανακλαστήρες θεωρούνται επίσης ως φανοί. Για τους σκοπούς του παρόντος κανονισμού, φωτεινές οπίσθιες πινακίδες κυκλοφορίας και το σύστημα φωτισμού θύρας επιβατών σύμφωνα με τις διατάξεις του κανονισμού αριθ. 107 σε οχήματα των κατηγοριών M2 και M3 δεν θεωρούνται ως φανοί.
 Φωτεινή πηγή (2)
 Ως «φωτεινή πηγή» νοούνται ένα ή περισσότερα στοιχεία ορατής ακτινοβολίας, τα οποία μπορεί να είναι συναρμολογημένα με ένα ή περισσότερα διαφανή περιβλήματα και με μια βάση για μηχανική και ηλεκτρική σύνδεση.
 Μια φωτεινή πηγή μπορεί επίσης να συνίσταται από την ακραία έξοδο ενός φωτεινού οδηγού, ως τμήμα ενός κατανεμημένου συστήματος φωτισμού ή φωτεινής σηματοδότησης χωρίς ενσωματωμένο εξωτερικό φακό.
 2.7.1.1.1. Ως «αντικαταστάσιμη φωτεινή πηγή» νοείται φωτεινή πηγή σχεδιασμένη έτσι ώστε να μπορεί να τοποθετείται και να αφαιρείται από την υποδοχή της διάταξής της χωρίς εργαλεία.
 2.7.1.1.2. Ως «μη αντικαταστάσιμη φωτεινή πηγή» νοείται φωτεινή πηγή που μπορεί να αντικατασταθεί μόνον αντικαθιστώντας τη διάταξη στην οποία είναι τοποθετημένη η εν λόγω φωτεινή πηγή.
 α)
 στην περίπτωση δομοστοιχείου φωτεινής πηγής: φωτεινή πηγή που μπορεί να αντικατασταθεί μόνον αντικαθιστώντας το δομοστοιχείο φωτεινής πηγής στο οποίο είναι τοποθετημένη η εν λόγω φωτεινή πηγή.
 β)
 στην περίπτωση προσαρμοζόμενου συστήματος εμπρόσθιου φωτισμού (AFS): φωτεινή πηγή που μπορεί να αντικατασταθεί μόνον με την αντικατάσταση της μονάδας φωτισμού στην οποία είναι τοποθετημένη η εν λόγω φωτεινή πηγή.
 2.7.1.1.3. Ως «δομοστοιχείο φωτεινής πηγής» νοείται οπτικό τμήμα διάταξης που είναι ειδικό γι’ αυτή τη διάταξη, περιέχει μία ή περισσότερες μη αντικαταστάσιμες φωτεινές πηγές και μπορεί να αφαιρεθεί από τη διάταξη μόνο με τη χρήση εργαλείων. Τα δομοστοιχεία είναι σχεδιασμένα έτσι ώστε άσχετα από τη χρήση εργαλείων, να μην μπορούν να αντικαθίστανται μηχανικά από κάποια αντικαταστάσιμη εγκεκριμένη φωτεινή πηγή.
 2.7.1.1.4. Ως «φωτεινή πηγή πυρακτώσεως» (λαμπτήρας πυρακτώσεως) νοείται φωτεινή πηγή στην οποία το στοιχείο ορατής ακτινοβολίας είναι ένα ή περισσότερα θερμαινόμενα νήματα που παράγουν θερμική ακτινοβολία.
 2.7.1.1.5. Ως «φωτεινή πηγή εκκένωσης αερίου» νοείται φωτεινή πηγή στην οποία το στοιχείο ορατής ακτινοβολίας είναι εκκένωση τόξου που παρέχει το φαινόμενο της ηλεκτρο-φωταύγειας/φθορισμού.
 2.7.1.1.6. Ως «φωτεινή πηγή διόδου φωτοεκπομπής» (LED) νοείται φωτεινή πηγή στην οποία το στοιχείο ορατής ακτινοβολίας είναι μία ή περισσότερες ζεύξεις στερεάς καταστάσεως που παρέχουν το φαινόμενο της φωταύγειας έγχυσης/φθορισμού.
 2.7.1.1.7. Ως «δομοστοιχείο διόδου φωτοεκπομπής» νοείται δομοστοιχείο φωτεινής πηγής το οποίο περιέχει ως πηγές φωτός μόνον δίοδο φωτοεκπομπής·
 Ως «ηλεκτρονικός μηχανισμός ρύθμισης φωτεινής πηγή» νοούνται ένα ή περισσότερα εξαρτήματα μεταξύ τροφοδοσίας και φωτεινής πηγής για τη ρύθμιση της τάσης και/ή του ηλεκτρικού ρεύματος της φωτεινής πηγής.
 2.7.1.2.1. Ως «στραγγαλιστικό πηνίο» νοείται μηχανισμός ρύθμισης φωτεινής πηγής μεταξύ τροφοδοσίας και φωτεινής πηγής για τη σταθεροποίηση του ηλεκτρικού ρεύματος φωτεινής πηγής εκκένωσης αερίου.
 2.7.1.2.2. Ως «εκκινητής» νοείται ηλεκτρονικός μηχανισμός ρύθμισης φωτεινής πηγής με τον οποίο επιτυγχάνεται η έναυση του τόξου σε φωτεινή πηγή εκκένωσης αερίου.
 2.7.1.3. Ως «μεταβλητή ρύθμιση έντασης» νοείται η διάταξη η οποία ρυθμίζει αυτόματα τις διατάξεις οπίσθιας φωτεινής σηματοδότησης με την παραγωγή μεταβλητών φωτεινών εντάσεων ώστε να εξασφαλίζεται η αναλλοίωτη αντίληψη των σημάτων τους. Η μεταβλητή ρύθμιση έντασης είναι μέρος του φανού ή μέρος του οχήματος ή μοιράζεται ανάμεσα στον εν λόγω φανό και στο όχημα.
 2.7.2. Ως «ισοδύναμοι φανοί» νοούνται φανοί που επιτελούν την ίδια λειτουργία και είναι εγκεκριμένοι στη χώρα στα μητρώα της οποίας είναι καταχωρημένο το όχημα. Οι φανοί αυτοί μπορεί να έχουν διαφορετικά χαρακτηριστικά από εκείνους που ήταν τοποθετημένοι στο όχημα κατά την έγκριση, υπό την προϋπόθεση ότι πληρούν τις απαιτήσεις του παρόντος κανονισμού.
 2.7.3. Ως «ανεξάρτητοι φανοί» νοούνται διατάξεις με δική τους φωτίζουσα περιοχή (3), δική τους φωτεινή πηγή και δικό τους κέλυφος.
 2.7.4. Ως «ομαδοποιημένοι φανοί» νοούνται διατάξεις με δική τους φωτίζουσα περιοχή (3) και δική τους φωτεινή πηγή αλλά με κοινό κέλυφος.
 2.7.5. Ως «συνδυασμένοι φανοί» νοούνται διατάξεις με δική τους φωτίζουσα περιοχή (3) αλλά με κοινή φωτεινή πηγή και κοινό κέλυφος.
 2.7.6. Ως «αμοιβαίως ενσωματωμένοι φανοί» νοούνται διατάξεις με δικές τους φωτεινές πηγές ή μία και μόνη φωτεινή πηγή που λειτουργεί υπό διαφορετικές συνθήκες (π.χ. οπτικές, μηχανικές ή ηλεκτρικές διαφορές), εξ ολοκλήρου ή εν μέρει κοινές φωτίζουσες περιοχές (3) και κοινό κέλυφος.
 2.7.7. Ως «απλός φανός» νοείται μέρος μιας διάταξης που εκτελεί αποκλειστικά λειτουργία φωτισμού ή φωτεινής σηματοδότησης.
 2.7.8. Ως «κρυφός φανός» νοείται φανός που μπορεί να αποκρύπτεται, μερικώς ή ολικώς, όταν δεν χρησιμοποιείται. Το αποτέλεσμα αυτό μπορεί να επιτυγχάνεται με ένα κινητό κάλυμμα, με μετατόπιση του φανού ή με οποιοδήποτε άλλο πρόσφορο μέσο. Ο όρος «ανασυρόμενος» χρησιμοποιείται ειδικότερα για να υποδηλώσει κρυφό φανό που μπορεί να μετατοπίζεται κατά τρόπον ώστε να εισέρχεται εντός του αμαξώματος.
 2.7.9. Ως «προβολέας δέσμης πορείας» νοείται ο φανός που χρησιμεύει για να φωτίζει τον δρόμο σε μεγάλη απόσταση μπροστά από το όχημα·
 Ως «προβολέας δέσμης διασταύρωσης» νοείται ο φανός που χρησιμεύει για να φωτίζει τον δρόμο μπροστά από το όχημα χωρίς να θαμπώνει ή να ενοχλεί τους οδηγούς που κινούνται στο αντίθετο ρεύμα ή άλλους χρήστες του οδικού δικτύου.
 2.7.10.1. Ως «κύρια δέσμη διασταύρωσης)» νοείται η φωτεινή δέσμη που παράγεται χωρίς τη συμβολή υπέρυθρου πομπού και/ή συμπληρωματικών φωτεινών πηγών για φωτισμό στροφής.
 2.7.11. Ως «φανός-δείκτης πορείας» νοείται ο φανός που χρησιμεύει για να δείχνει στους άλλους χρήστες του οδικού δικτύου ότι ο οδηγός προτίθεται να αλλάξει κατεύθυνση προς τα δεξιά ή προς τα αριστερά.
 Ο φανός ή οι φανοί δείκτες πορείας μπορούν επίσης να χρησιμοποιούνται σύμφωνα με τις διατάξεις του κανονισμού αριθ. 97·
 2.7.12. Ως «φανός πέδησης» νοείται φανός που χρησιμεύει για να δείχνει στους άλλους χρήστες του οδικού δικτύου πίσω από το όχημα ότι επιχειρείται σκόπιμη επιβράδυνση της διαμήκους κίνησης του οχήματος.
 2.7.13. Ως «διάταξη φωτισμού» οπίσθιας πινακίδας κυκλοφορίας νοείται η διάταξη που χρησιμεύει για το φωτισμό του χώρου που προορίζεται για την οπίσθια πινακίδα κυκλοφορίας. Η διάταξη αυτή μπορεί να αποτελείται από πολλά οπτικά στοιχεία.
 2.7.14. Ως «εμπρόσθιος φανός θέσης» νοείται φανός που χρησιμεύει για να δείχνει την παρουσία και το πλάτος του οχήματος όταν το τελευταίο παρατηρείται από εμπρός.
 2.7.15. Ως «οπίσθιος φανός θέσης» νοείται ο φανός που χρησιμεύει για να δείχνει την παρουσία και το πλάτος του οχήματος όταν το τελευταίο παρατηρείται από πίσω.
 Ως «αντανακλαστήρας» νοείται διάταξη που χρησιμεύει για να δείχνει την παρουσία του οχήματος με την αντανάκλαση φωτός που προέρχεται από φωτεινή πηγή που δεν συνδέεται με το όχημα, όταν ο παρατηρητής βρίσκεται κοντά στην πηγή.
 Για τους σκοπούς του παρόντος κανονισμού, δεν θεωρούνται ως αντανακλαστήρες:
 2.7.16.1. οι πινακίδες κυκλοφορίας που αντανακλούν το φως·
 2.7.16.2. τα σήματα που αντανακλούν το φως, τα οποία αναφέρονται στην ΑDR (Ευρωπαϊκή Συμφωνία που αφορά τις διεθνείς οδικές μεταφορές επικίνδυνων υλικών)·
 2.7.16.3. άλλες αντανακλαστικές πινακίδες και σήματα που επιβάλλεται να χρησιμοποιούνται σε συμμόρφωση με εθνικές απαιτήσεις στην περίπτωση ορισμένων κατηγοριών οχημάτων ή ορισμένων μεθόδων λειτουργίας·
 2.7.16.4. αντανακλαστικά υλικά εγκεκριμένα στην κατηγορία D ή E σύμφωνα με τον κανονισμό αριθ. 104 και χρησιμοποιούμενα για άλλους σκοπούς σε συμμόρφωση με εθνικές διατάξεις, π.χ. διαφήμιση·
 Ως «σήμανση ευδιακριτότητας» νοείται διάταξη που προορίζεται να αυξάνει την ευδιακριτότητα ενός οχήματος, όταν παρατηρείται από τα πλάγια ή από πίσω, με την αντανάκλαση φωτός που προέρχεται από φωτεινή πηγή που δεν συνδέεται με το όχημα, όταν ο παρατηρητής βρίσκεται κοντά στην πηγή.
 Ως «σήμανση περιγράμματος» νοείται σήμανση ευδιακριτότητας που προορίζεται να δείχνει τις οριζόντιες και κατακόρυφες διαστάσεις (μήκος, πλάτος και ύψος) ενός οχήματος.
 2.7.17.1.1. Ως «πλήρης σήμανση περιγράμματος» νοείται σήμανση περιγράμματος που δείχνει το περίγραμμα ενός οχήματος με μία συνεχή γραμμή.
 2.7.17.1.2. Ως «μερική σήμανση περιγράμματος» νοείται σήμανση περιγράμματος που δείχνει τις οριζόντιες διαστάσεις του οχήματος με μία συνεχή γραμμή και τις κατακόρυφες διαστάσεις με ένδειξη των άνω γωνιών.
 2.7.17.2. Ως «γραμμική σήμανση» νοείται σήμανση ευδιακριτότητας που προορίζεται να δείχνει τις οριζόντιες διαστάσεις (μήκος και πλάτος) ενός οχήματος με μία συνεχή γραμμή.
 2.7.18. Ως «σήμα κινδύνου» νοείται η ταυτόχρονη λειτουργία όλων των δεικτών πορείας ενός οχήματος προκειμένου να ειδοποιούνται οι άλλοι χρήστες του οδικού δικτύου ότι το όχημα αποτελεί προσωρινά ιδιαίτερο κίνδυνο γι’ αυτούς.
 2.7.19. Ως «εμπρόσθιος φανός ομίχλης» νοείται φανός που χρησιμεύει στη βελτίωση του φωτισμού της οδού έμπροσθεν του οχήματος σε περίπτωση ομίχλης ή άλλων παρόμοιων συνθηκών μειωμένης ορατότητας.
 2.7.20. Ως «οπίσθιος φανός ομίχλης» νοείται φανός που χρησιμεύει στο να καθίσταται το όχημα καλύτερα ορατό από πίσω σε συνθήκες πυκνής ομίχλης.
 2.7.21. Ως «φανός οπισθοπορείας» νοείται ο φανός που χρησιμεύει να φωτίζει το δρόμο πίσω από το όχημα και να προειδοποιεί τους άλλους χρήστες του οδικού δικτύου ότι το όχημα οπισθοδρομεί ή είναι έτοιμο να οπισθοδρομήσει.
 2.7.22. Ως «φανός στάθμευσης» νοείται φανός που χρησιμεύει να επισημαίνει την παρουσία οχήματος σταθμευμένου σε κατοικημένη περιοχή. Στις περιπτώσεις αυτές, αντικαθιστά τους εμπρόσθιους και οπίσθιους φανούς θέσης.
 2.7.23. Ως «φανός όγκου» νοείται φανός που είναι τοποθετημένος κοντά στο απώτατο εξωτερικό άκρο και όσο το δυνατό πλησιέστερα στο υψηλότερο σημείο του οχήματος και προορίζεται να δείχνει με σαφήνεια το συνολικό πλάτος του οχήματος. Σε ορισμένα οχήματα και ρυμουλκούμενα, ο φανός αυτός προορίζεται να συμπληρώνει τους εμπρόσθιους και οπίσθιους φανούς του οχήματος, προσελκύοντας ιδιαίτερα την προσοχή στον όγκο του.
 2.7.24. Ως «φανός πλευρικής σήμανσης» νοείται φανός που χρησιμεύει να δείχνει την παρουσία του οχήματος όταν παρατηρείται από τα πλάγια.
 2.7.25. Ως «φανός ημέρας» νοείται φανός στραμμένος προς τα εμπρός που χρησιμεύει στο να καθίσταται το όχημα ευκολότερα ορατό όταν κινείται κατά τη διάρκεια της ημέρας.
 2.7.26. Ως «φανός στροφής» νοείται φανός που χρησιμεύει για τον πρόσθετο φωτισμό του τμήματος εκείνου του δρόμου που βρίσκεται κοντά στην μπροστινή γωνία του οχήματος στην πλευρά προς την οποία πρόκειται να στρίψει το όχημα.
 2.7.27. Ως «αντικειμενική φωτεινή ροή» νοείται μία εκ σχεδιασμού τιμή της φωτεινής ροής μιας αντικαταστάσιμης φωτεινής πηγής ή δομοστοιχείο φωτεινής πηγής. Η τιμή αυτή επιτυγχάνεται, στα πλαίσια των προδιαγεγραμμένων ανοχών, όταν η αντικαταστάσιμη φωτεινή πηγή ή το δομοστοιχείο φωτεινής πηγής ενεργοποιείται τροφοδοτούμενη υπό την καθορισμένη τάση δοκιμής, όπως αναγράφεται στο φύλλο δεδομένων της φωτεινής πηγής ή στις τεχνικές προδιαγραφές όπως υποβλήθηκαν με το δομοστοιχείο φωτεινής πηγής.
 Ως «προσαρμοζόμενο σύστημα εμπρόσθιου φωτισμού» (ή «AFS») νοείται διάταξη φωτισμού εγκεκριμένου τύπου σύμφωνα με τον κανονισμό αριθ. 123, που παρέχει φανούς με διαφορετικά χαρακτηριστικά για αυτόματη προσαρμογή σε μεταβαλλόμενες συνθήκες χρήσης των φανών διασταύρωσης (δέσμη διασταύρωσης) και ενδεχομένως των φανών πορείας (δέσμη πορείας).
 2.7.28.1. Ως «μονάδα φωτισμού» νοείται εξάρτημα εκπομπής φωτός που σχεδιάζεται για να παρέχει ή να συμβάλλει σε μία ή περισσότερες λειτουργίες εμπρόσθιου φωτισμού που περιλαμβάνονται στο προσαρμοζόμενο σύστημα εμπρόσθιου φωτισμού (AFS).
 2.7.28.2. Ως «μονάδα εγκατάστασης» νοείται μη διαχωριζόμενη (από το σώμα του φανού) θήκη που περιέχει μία ή περισσότερες μονάδες φωτισμού.
 2.7.28.3. Ως «τρόπος λειτουργίας» ή «mode» νοείται η κατάσταση της λειτουργίας εμπρόσθιου φωτισμού μέσω του AFS, όπως προσδιορίζεται από τον κατασκευαστή και προορίζεται για να προσαρμόζεται σε ορισμένα οχήματα και συνθήκες περιβάλλοντος.
 2.7.28.4. Ως «σύστημα χειρισμού» νοείται το μέρος ή τα μέρη του AFS που δέχονται τα σήματα χειρισμού του AFS που προέρχονται από το όχημα και ρυθμίζουν αυτόματα τη λειτουργία των μονάδων φωτισμού.
 2.7.28.5. Ως «σήμα χειρισμού AFS» (V, E, W, T) νοείται το σήμα εισόδου στο AFS σύμφωνα με την παράγραφο 6.22.7.4. του παρόντος κανονισμού.
 2.7.28.6. Ως «ουδέτερη κατάσταση» νοείται η κατάσταση του ΑFS κατά την οποία εκπέμπεται συγκεκριμένος τρόπος λειτουργίας της δέσμης διασταύρωσης κατηγορίας C («βασική δέσμη διασταύρωσης») ή της δέσμης πορείας, ανάλογα με την περίπτωση, και δεν εφαρμόζεται κανένα σήμα χειρισμού AFS.
 2.8. Ως «επιφάνεια εξόδου φωτός» μιας «διάταξης φωτισμού», «διάταξης φωτεινής σηματοδότησης» ή αντανακλαστήρα νοείται το σύνολο ή μέρος της εξωτερικής επιφάνειας του διαφανούς υλικού όπως δηλώνεται στην αίτηση έγκρισης από τον κατασκευαστή της διάταξης στο σχήμα, βλ. παράρτημα 3.
 Φωτίζουσα περιοχή (βλ. παράρτημα 3).
 2.9.1. Ως «φωτίζουσα περιοχή διάταξης φωτισμού» (παράγραφοι 2.7.9., 2.7.10., 2.7.19., 2.7.21. και 2.7.26.) νοείται η ορθή προβολή του ολικού ανοίγματος του κατόπτρου ή — στην περίπτωση φανών με ελλειψοειδές κάτοπτρο — του «φακού προβολής», επί ενός εγκαρσίου επιπέδου. Εάν η διάταξη φωτισμού δεν έχει κάτοπτρο, εφαρμόζεται ο ορισμός της παραγράφου 2.9.2. Εάν η επιφάνεια εξόδου φωτός του φανού καλύπτει τμήμα μόνο του ολικού ανοίγματος του κατόπτρου, λαμβάνεται υπόψη μόνον η προβολή αυτού του τμήματος.
 Στην περίπτωση φανού διασταύρωσης, η φωτίζουσα περιοχή οριοθετείται από το εμφανές ίχνος της τομής στον φακό. Αν το κάτοπτρο και ο φακός ρυθμίζονται αμοιβαίως, χρησιμοποιείται η μέση ρύθμιση.
 Σε περίπτωση εγκατάστασης AFS:
 Όπου υπάρχει λειτουργία φωτισμού που παράγεται από δύο ή περισσότερες ταυτόχρονα μονάδες φωτισμού ή μια δεδομένη πλευρά του οχήματος, οι επιμέρους φωτίζουσες επιφάνειες, στο σύνολό τους, αποτελούν τη φωτίζουσα επιφάνεια που χρειάζεται (για παράδειγμα στο σχήμα της παραγράφου 6.22.4. παρακάτω, οι επιμέρους φωτίζουσες επιφάνειες των μονάδων φωτισμού 8, 9 και 11, στο σύνολό τους και λαμβάνοντας υπόψη την αντίστοιχη τους θέση, αποτελούν τη φωτίζουσα επιφάνεια που χρειάζεται για τη δεξιά πλευρά του οχήματος).
 2.9.2. Ως «φωτίζουσα περιοχή διάταξης φωτεινής σηματοδότησης διαφορετικής από αντανακλαστήρα» (παράγραφοι 2.7.11. έως 2.7.15., 2.7.18., 2.7.20. και 2.7.22. έως 2.7.25) νοείται η ορθή προβολή του φανού σε επίπεδο κάθετο προς τον άξονα αναφοράς του και σε επαφή με την εξωτερική επιφάνεια εξόδου φωτός του φανού, όπου η προβολή αυτή οριοθετείται από τα άκρα των πετασμάτων που βρίσκονται σε αυτό το επίπεδο, καθένα από τα οποία επιτρέπει να περνάει κατά τη διεύθυνση του άξονα αναφοράς μόνο το 98 % της συνολικής έντασης του φωτός.
 Για τον καθορισμό του κάτω, του άνω και των πλευρικών ορίων της φωτίζουσας περιοχής, χρησιμοποιούνται μόνο πετάσματα με οριζόντια ή κατακόρυφα άκρα για τον έλεγχο της απόστασης από τα απώτατα άκρα του οχήματος και του ύψους από το έδαφος.
 Για άλλες εφαρμογές της φωτίζουσας περιοχής, π.χ. απόσταση μεταξύ δύο φανών ή λειτουργιών, χρησιμοποιείται το σχήμα της περιφέρειας της εν λόγω φωτίζουσας περιοχής. Τα πετάσματα παραμένουν παράλληλα, επιτρέπεται όμως η χρησιμοποίηση και άλλων προσανατολισμών.
 Στην περίπτωση διάταξης φωτεινής σηματοδότησης, η φωτίζουσα περιοχή της οποίας περικλείει ολικώς ή μερικώς τη φωτίζουσα περιοχή άλλης λειτουργίας ή μια μη φωτιζόμενη περιοχή, ως φωτίζουσα περιοχή μπορεί να θεωρηθεί η ίδια η επιφάνεια εξόδου φωτός.
 2.9.3. Ως «φωτίζουσα περιοχή αντανακλαστήρα» (παράγραφος 2.7.16.) νοείται, όπως δηλώνεται από τον αιτούντα κατά τη διαδικασία έγκρισης των αντανακλαστήρων, η ορθή προβολή ενός αντανακλαστήρα σε επίπεδο κάθετο προς τον άξονα αναφοράς του, που οριοθετείται από επίπεδα που αποτελούν συνέχεια των δηλωθέντων εξώτατων μερών του οπτικού συστήματος του αντανακλαστήρα και παράλληλα προς τον εν λόγω άξονα. Για τον καθορισμό του κάτω, του άνω και των πλευρικών άκρων της διάταξης, λαμβάνονται υπόψη μόνον οριζόντια και κατακόρυφα επίπεδα.
 2.10. Ως «εμφανής επιφάνεια» για μια καθορισμένη διεύθυνση παρατήρησης, με αίτηση του κατασκευαστή ή του δεόντως εξουσιοδοτημένου αντιπροσώπου του, νοείται η ορθή προβολή:
 είτε του περιγράμματος της φωτίζουσας περιοχής όπως προβάλλεται στην εξωτερική επιφάνεια του φακού (a-b),
 είτε της περιοχής εξόδου φωτός (c-d),
 σε επίπεδο κάθετο προς τη διεύθυνση παρατήρησης και εφαπτόμενο του ακρότατου εξωτερικού σημείου του φακού (βλ. παράρτημα 3 του παρόντος κανονισμού).
 Μόνον στην περίπτωση διάταξης φωτεινής σηματοδότησης που εκπέμπει μεταβλητές φωτεινές εντάσεις, λαμβάνεται υπόψη η εμφανής επιφάνεια, η οποία σύμφωνα με την παράγραφο 2.7.1.3. μπορεί να είναι μεταβλητή, σε οποιαδήποτε μορφή που καθίσταται δυνατή από το διακόπτη ρύθμισης της μεταβλητής έντασης, εάν υπάρχει.
 2.11. Ως «άξονας αναφοράς» νοείται ο χαρακτηριστικός άξονας του φανού, ο οποίος καθορίζεται από τον κατασκευαστή (του φανού) για χρήση ως διεύθυνση αναφοράς (H = 0°, V = 0°) για γωνίες πεδίου για φωτομετρικές μετρήσεις καθώς και για την τοποθέτηση του φανού στο όχημα.
 2.12. Ως «κέντρο αναφοράς» νοείται η τομή του άξονα αναφοράς με την εξωτερική επιφάνεια εκπομπής φωτός. Καθορίζεται από τον κατασκευαστή του φανού.
 2.13. Ως «γωνίες γεωμετρικής ορατότητας» νοούνται οι γωνίες που καθορίζουν το πεδίο της ελάχιστης στερεάς γωνίας εντός του οποίου πρέπει να είναι ορατή η εμφανής επιφάνεια του φανού. Το πεδίο αυτό της στερεάς γωνίας προσδιορίζεται από τα τμήματα της σφαίρας το κέντρο της οποίας συμπίπτει με το κέντρο αναφοράς του φανού ενώ ο ισημερινός της είναι παράλληλος προς το έδαφος. Τα τμήματα αυτά καθορίζονται σε σχέση με τον άξονα αναφοράς. Οι οριζόντιες γωνίες β αντιστοιχούν στο γεωγραφικό μήκος και οι κατακόρυφες γωνίες α στο γεωγραφικό πλάτος. Στο εσωτερικό των γωνιών γεωμετρικής ορατότητας δεν πρέπει να υπάρχει κανένα εμπόδιο στη διάδοση του φωτός από οποιοδήποτε μέρος της εμφανούς επιφάνειας του φανού παρατηρούμενου από το άπειρο.
 Εάν οι μετρήσεις πραγματοποιούνται σε μικρότερη απόσταση από το φανό, η διεύθυνση παρατήρησης πρέπει να μετατοπίζεται παράλληλα για να επιτυγχάνεται η ίδια ακρίβεια.
 Εμπόδια στο εσωτερικό των γωνιών γεωμετρικής ορατότητας δεν λαμβάνονται υπόψη εάν υπήρχαν κατά την έγκριση τύπου του φανού.
 Εάν, όταν τοποθετηθεί ο φανός, κάποιο τμήμα της εμφανούς επιφάνειας του φανού αποκρύπτεται από κάποια άλλα μέρη του οχήματος, πρέπει να αποδεικνύεται ότι το μη αποκρυπτόμενο τμήμα του φανού συνεχίζει να καλύπτει τις φωτομετρικές τιμές που προβλέπονται για την έγκριση της διάταξης ως οπτικής μονάδας (βλ. παράρτημα 3 του παρόντος κανονισμού). Ωστόσο, όταν η κατακόρυφη γωνία γεωμετρικής ορατότητας κάτω από το οριζόντιο επίπεδο μπορεί να μειωθεί στις 5° (φανός σε ύψος μικρότερο από 750 mm πάνω από το έδαφος) το φωτομετρικό πεδίο μετρήσεων της εγκατεστημένης οπτικής μονάδας μπορεί να μειωθεί στις 5° κάτω από το οριζόντιο επίπεδο.
 Ως «απώτατο εξωτερικό άκρο» κάθε πλευράς του οχήματος, νοείται το επίπεδο που είναι παράλληλο προς το διάμηκες επίπεδο συμμετρίας του οχήματος και εφάπτεται του πλευρικού εξωτερικού άκρου της, μη λαμβανομένων υπόψη των προεξοχών:
 2.14.1. των ελαστικών επισώτρων κοντά στο σημείο επαφής τους με το έδαφος και των βαλβίδων πλήρωσης των επισώτρων με αέρα ·
 2.14.2. των τυχόν αντιολισθητικών διατάξεων που έχουν τοποθετηθεί στους τροχούς·
 2.14.3. των διατάξεων έμμεσης όρασης·
 2.14.4. των πλευρικών δεικτών πορείας, των φανών όγκου, των εμπρόσθιων και οπίσθιων φανών θέσης, των φανών στάθμευσης, των αντανακλαστήρων και των φανών πλευρικής σήμανσης·
 2.14.5. των τελωνειακών σφραγίδων που έχουν τεθεί στο όχημα και συστημάτων στερέωσης και προστασίας των εν λόγω σφραγίδων.
 2.14.6. των συστημάτων φωτισμού της θύρας επιβατών στα οχήματα των κατηγοριών M2 και M3 όπως προσδιορίζεται στην παράγραφο 2.7.
 2.15. Ως «συνολικό πλάτος» νοείται η απόσταση μεταξύ των δύο κατακόρυφων επιπέδων που ορίζονται στην παράγραφο 2.14. ανωτέρω.
 «Ενιαίος και πολλαπλοί φανοί»
 2.16.1. Ως «ενιαίος φανός» νοείται:
 α)
 διάταξη ή μέρος διάταξης, που επιτελεί αποκλειστικά λειτουργία φωτισμού ή φωτεινής σηματοδότησης, έχει μία ή περισσότερες φωτεινές πηγές και εμφανή επιφάνεια κατά τη διεύθυνση του άξονα αναφοράς που μπορεί να είναι συνεχής ή να αποτελείται από δύο ή περισσότερα διακριτά μέρη, ή
 β)
 κάθε συγκρότημα δύο ανεξάρτητων φανών, ίδιων ή διαφορετικών, που επιτελούν την ίδια λειτουργία, είναι εγκεκριμένοι ως φανοί τύπου «D» και τοποθετημένοι έτσι ώστε:
 i)
 η προβολή των εμφανών τους επιφανειών στην κατεύθυνση του άξονα αναφοράς πρέπει να καταλαμβάνει τουλάχιστον το 60 % του μικρότερου τετραπλεύρου στο οποίο εγγράφονται οι προβολές των εν λόγω εμφανών επιφανειών στην κατεύθυνση του άξονα αναφοράς, ή
 ii)
 η απόσταση μεταξύ δύο προσκείμενων/εφαπτόμενων διακριτών μερών δεν πρέπει να είναι μεγαλύτερη από 15 mm όταν μετριέται καθέτως προς τον άξονα αναφοράς, ή
 γ)
 κάθε συγκρότημα δύο ανεξάρτητων ανακλαστήρων ίδιων ή διαφορετικών, που εγκρίθηκαν ξεχωριστά και εγκαταστάθηκαν έτσι ώστε:
 i)
 η προβολή των εμφανών τους επιφανειών στην κατεύθυνση του άξονα αναφοράς πρέπει να καταλαμβάνει τουλάχιστον το 60 % του μικρότερου τετραπλεύρου στο οποίο εγγράφονται οι προβολές των εν λόγω εμφανών επιφανειών στην κατεύθυνση του άξονα αναφοράς, ή
 ii)
 η απόσταση μεταξύ δύο προσκείμενων/εφαπτόμενων διακριτών μερών δεν πρέπει να είναι μεγαλύτερη από 15 mm όταν μετριέται καθέτως προς τον άξονα αναφοράς, ή
 2.16.2. Ως «δύο φανοί» ή «ζυγός αριθμός φανών» νοείται ενιαία επιφάνεια εξόδου φωτός, σε σχήμα ταινίας ή λωρίδας, η οποία είναι τοποθετημένη συμμετρικά ως προς το διάμηκες επίπεδο συμμετρίας του οχήματος, εκτείνεται εκατέρωθεν κατά τουλάχιστον 0,4 m από το απώτατο εξωτερικό άκρο του οχήματος και έχει μήκος τουλάχιστον 0,8 m· Η εν λόγω επιφάνεια φωτίζεται από δύο τουλάχιστον φωτεινές πηγές τοποθετημένες όσο το δυνατόν πλησιέστερα στα άκρα της· η επιφάνεια εξόδου φωτός μπορεί να αποτελείται από ένα σύνολο παρατιθέμενων στοιχείων υπό την προϋπόθεση ότι οι προβολές των διαφόρων επιμέρους επιφανειών εξόδου φωτός σε ένα εγκάρσιο επίπεδο καταλαμβάνουν τουλάχιστον το 60 % της επιφάνειας του μικρότερου τετραπλεύρου στο οποίο εγγράφονται οι προβολές των εν λόγω επιμέρους επιφανειών εξόδου φωτός.
 2.17. Ως «απόσταση μεταξύ δύο φανών» που βλέπουν προς την ίδια διεύθυνση νοείται η βραχύτερη απόσταση μεταξύ των δύο εμφανών επιφανειών κατά τη διεύθυνση του άξονα αναφοράς. Όταν η απόσταση μεταξύ των φανών πληροί σαφώς τις απαιτήσεις του κανονισμού, δεν χρειάζεται να προσδιορίζονται τα ακριβή άκρα των εμφανών επιφανειών.
 2.18. Ως «ενδεικτικό λειτουργίας» νοείται ένα οπτικό ή ακουστικό σήμα (ή κάποιο ισοδύναμο σήμα) που δείχνει ότι μια διάταξη έχει τεθεί σε λειτουργία και αν λειτουργεί σωστά ή όχι.
 2.19. Ως «ενδεικτικό σύμπλεξης» νοείται οπτικό (ή κάποιο ισοδύναμο σήμα) που δείχνει ότι μια διάταξη έχει τεθεί σε λειτουργία αλλά δεν δείχνει αν λειτουργεί σωστά ή όχι.
 2.20. Ως «προαιρετικός φανός» νοείται φανός του οποίου η παρουσία επαφίεται στη διακριτική ευχέρεια του κατασκευαστή του οχήματος.
 2.21. Ως «έδαφος» νοείται η επιφάνεια επί της οποίας ευρίσκεται το όχημα, η οποία πρέπει να είναι πρακτικώς οριζόντια.
 2.22. Ως «κινητά μέρη» του οχήματος νοούνται τα τοιχώματα του αμαξώματος ή άλλα μέρη του οχήματος η θέση των οποίων μπορεί να αλλάξει με επίκλιση, περιστροφή ή ολίσθησή τους χωρίς τη χρήση εργαλείων. Δεν περιλαμβάνονται οι θάλαμοι οδήγησης φορτηγών που μπορούν να πάρουν επικλινή θέση.
 2.23. Ως «κανονική θέση χρήσης κινητού μέρους» νοείται η θέση (ή οι θέσεις) ενός κινητού μέρους όπως αυτή(-ες) καθορίζεται(-ονται) από τον κατασκευαστή του οχήματος για την κανονική κατάσταση χρήσης και για την κατάσταση στάθμευσης του οχήματος.
 Ως «κανονική κατάσταση χρήσης ενός οχήματος» νοείται:
 2.24.1. για μηχανοκίνητο όχημα, όταν το όχημα είναι έτοιμο να κινηθεί με τον κινητήρα του πρόωσης σε λειτουργία και τα κινητά του μέρη στην ή στις κανονικές τους θέσεις, όπως ορίζεται στην παράγραφο 2.23,
 2.24.2. και για ρυμουλκούμενο, όταν το ρυμουλκούμενο είναι συνδεδεμένο με έλκον μηχανοκίνητο όχημα που είναι στην κατάσταση που περιγράφεται στην παράγραφο 2.24.1. και τα κινητά του μέρη είναι στην ή στις κανονικές θέσεις όπως αυτές ορίζονται στην παράγραφο 2.23.
 Ως «κατάσταση στάθμευσης ενός οχήματος» νοείται:
 2.25.1. για μηχανοκίνητο όχημα, όταν το όχημα είναι εν στάσει, ο κινητήρας του πρόωσης δεν λειτουργεί και τα κινητά του μέρη είναι στην ή στις κανονικές τους θέσεις, όπως ορίζονται στην παράγραφο 2.23.·
 2.25.2. και για ρυμουλκούμενο, όταν το ρυμουλκούμενο είναι συνδεδεμένο με έλκον μηχανοκίνητο όχημα που είναι στην κατάσταση που περιγράφεται στην παράγραφος 2.25.1 και τα κινητά του μέρη είναι στην ή στις κανονικές θέσεις όπως ορίζονται στην παράγραφο 2.23.
 2.26. Ως «φωτισμός καμπής» νοείται λειτουργία φωτισμού για ενίσχυση του φωτισμού σε καμπές.
 Ως «ζεύγος» νοείται το σύνολο των λαμπτήρων που επιτελούν την ίδια λειτουργία στην αριστερή και στη δεξιά πλευρά του οχήματος.
 2.27.1. Ως «συνδυασμός» νοείται το σύνολο των λαμπτήρων που επιτελούν την ίδια λειτουργία στην αριστερή και στη δεξιά πλευρά του οχήματος οι οποίοι ως συνδυασμός συμμορφώνονται με τις φωτομετρικές απαιτήσεις.
 2.28. Ως «σήμα επείγουσας στάθμευσης» νοείται το σήμα που υποδεικνύει στους άλλους χρήστες του οδικού δικτύου όπισθεν του οχήματος ότι ασκείται στο όχημα υψηλή δύναμη επιβράδυνσης λόγω των οδικών συνθηκών που επικρατούν.
 3. ΑΙΤΗΣΗ ΕΓΚΡΙΣΕΩΣ
 3.1. Η αίτηση εγκρίσεως ενός τύπου οχήματος όσον αφορά την τοποθέτηση των διατάξεων φωτισμού και φωτεινής σηματοδότησης υποβάλλεται από τον κατασκευαστή ή τον δεόντως εξουσιοδοτημένο αντιπρόσωπό του.
 Συνοδεύεται από τα ακόλουθα έγγραφα και στοιχεία σε τρία αντίτυπα:
 3.2.1. περιγραφή του τύπου του οχήματος σε ό,τι αφορά τα χαρακτηριστικά των παραγράφων 2.2.1. έως 2.2.4. ανωτέρω, καθώς και των περιορισμών φορτίσεως, ιδιαίτερα όσον αφορά το μέγιστο επιτρεπτό φορτίο στο χώρο αποσκευών.
 3.2.2. κατάλογο των διατάξεων φωτισμού και φωτεινής σηματοδότησης που καθορίζονται από τον κατασκευαστή. Ο κατάλογος μπορεί να περιλαμβάνει διάφορους τύπους διατάξεων για κάθε λειτουργία. Κάθε τύπος πρέπει να ταυτοποιείται δεόντως (διάταξη, σήμα έγκρισης τύπου, όνομα κατασκευαστή, κλπ), ο δε κατάλογος μπορεί να περιλαμβάνει επιπροσθέτως σε σχέση με κάθε λειτουργία την πρόσθετη επισήμανση «ή ισοδύναμες διατάξεις».
 3.2.3. σχεδιάγραμμα του εξοπλισμού φωτισμού και φωτεινής σηματοδότησης ως σύνολο, στο οποίο να φαίνεται η θέση των διαφόρων διατάξεων στο όχημα.
 3.2.4. εάν είναι αναγκαίο, για την εξακρίβωση της συμμόρφωσης προς τις διατάξεις του παρόντος κανονισμού, σχεδιάγραμμα ή σχεδιαγράμματα για κάθε επιμέρους φανό όπου να φαίνεται η φωτίζουσα περιοχή όπως ορίζεται στην παράγραφο 2.9., η επιφάνεια εξόδου φωτός όπως ορίζεται στην παράγραφο 2.8., ο άξονας αναφοράς όπως ορίζεται στην παράγραφο 2.11. και το κέντρο αναφοράς όπως ορίζεται στην παράγραφο 2.12. Οι πληροφορίες αυτές δεν είναι απαραίτητες στην περίπτωση του φανού της οπίσθιας πινακίδας κυκλοφορίας (παράγραφος 2.7.13.).
 3.2.5. η αίτηση πρέπει να περιλαμβάνει δήλωση της μεθόδου που χρησιμοποιείται για τον καθορισμό της εμφανούς επιφάνειας (βλ. παράγραφο 2.10.).
 εάν το όχημα είναι εξοπλισμένο με AFS, ο αιτών υποβάλλει αναλυτική περιγραφή με τις ακόλουθες πληροφορίες:
 3.2.6.1. τις λειτουργίες και τους τρόπους φωτισμού για τους οποίους έχει εγκριθεί το AFS·
 3.2.6.2. τα συναφή σήματα χειρισμού AFS και τα τεχνικά χαρακτηριστικά τους όπως ορίζονται σύμφωνα με το παράρτημα 10 του κανονισμού αριθ. 123·
 3.2.6.3. τις διατάξεις που εφαρμόζονται για τη ν αυτόματη προσαρμογή των λειτουργιών και τρόπων εμπρόσθιου φωτισμού σύμφωνα με την παράγραφο 6.22.7.4. του παρόντος κανονισμού·
 3.2.6.4. ειδική καθοδήγηση, αν χρειάζεται, για την επιθεώρηση των φωτεινών πηγών και την οπτική παρατήρηση της δέσμη ακτινών·
 3.2.6.5. τα έγγραφα σύμφωνα με την παράγραφο 6.22.9.2. του παρόντος κανονισμού·
 3.2.6.6. τους φανούς που ομαδοποιημένοι ή συνδυασμένοι ή αμοιβαία ενσωματωμένοι στο AFS·
 3.2.6.7. τις μονάδες φωτισμού που σχεδιάστηκαν ώστε να συμμορφώνονται με τις απαιτήσεις της παραγράφου 6.22.5. του παρόντος κανονισμού.
 3.3. Στην τεχνική υπηρεσία που διενεργεί τις δοκιμές εγκρίσεως, προσκομίζεται ένα άνευ φορτίου όχημα με πλήρες σύνολο εξοπλισμού φωτισμού και φωτεινής σηματοδότησης, όπως προβλέπεται στην παράγραφο 3.2.2 ανωτέρω, και αντιπροσωπευτικό του προς έγκριση τύπου οχήματος.
 3.4. Στα έγγραφα εγκρίσεως τύπου, επισυνάπτεται και το έγγραφο που προβλέπεται στο παράρτημα 1 του παρόντος κανονισμού.
 4. ΕΓΚΡΙΣΗ
 4.1. Εάν ο τύπος του οχήματος που υποβάλλεται προς έγκριση δυνάμει του παρόντος κανονισμού πληροί τις απαιτήσεις του κανονισμού σε σχέση με όλες τις διατάξεις που περιλαμβάνονται στον κατάλογο, χορηγείται έγκριση για τον συγκεκριμένο τύπο οχήματος.
 4.2. Σε κάθε εγκεκριμένο τύπο δίνεται ένας αριθμός έγκρισης. Τα δύο πρώτα ψηφία του (προς το παρόν 04, τα οποία αντιστοιχούν στη 04 σειρά τροποποιήσεων) δείχνουν τη σειρά τροποποιήσεων που ενσωματώνει τις πλέον πρόσφατες σημαντικές τεχνικές τροποποιήσεις που έχουν επέλθει στον κανονισμό κατά τη στιγμή έκδοσης της έγκρισης. Το αυτό συμβαλλόμενο μέρος δεν πρέπει να δίνει τον αριθμό αυτό και σε άλλο τύπο οχήματος ή στον ίδιο τύπο οχήματος αλλά με εξοπλισμό που δεν περιλαμβάνεται στον κατάλογο που αναφέρεται στην παράγραφο 3.2.2 ανωτέρω, της τελευταίας περιπτώσεως υποκείμενης στις διατάξεις της παραγράφου 7 του παρόντος κανονισμού.
 4.3. Η έγκριση, επέκταση, απόρριψη έγκρισης ή η οριστική διακοπή παραγωγής τύπου/μέρους οχήματος δυνάμει του παρόντος κανονισμού γνωστοποιείται στα μέρη της συμφωνίας του 1958 που εφαρμόζουν τον παρόντα κανονισμό, μέσω εντύπου σύμφωνου με το υπόδειγμα του παραρτήματος 1 του παρόντος κανονισμού.
 Σε κάθε όχημα που είναι σύμφωνο με τύπο οχήματος εγκεκριμένο βάσει του παρόντος κανονισμού τοποθετείται εμφανώς και σε ευκόλως προσπελάσιμο σημείο που ορίζεται στο έντυπο εγκρίσεως, διεθνές σήμα έγκρισης που αποτελείται από:
 4.4.1. έναν κύκλο που περικλείει το γράμμα «E» και ακολουθείται από τον διακριτικό αριθμό της χώρας που χορήγησε την έγκριση (4).
 4.4.2. τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που περιγράφεται στην παράγραφο 4.4.1.
 4.5. Εάν το όχημα είναι σύμφωνο με τύπο οχήματος που έχει εγκριθεί, στα πλαίσια ενός ή περισσότερων άλλων κανονισμών προσαρτημένων στη συμφωνία, στη χώρα η οποία χορηγεί έγκριση δυνάμει του παρόντος κανονισμού, δεν χρειάζεται να επαναλαμβάνεται το σύμβολο που καθορίζεται στην παράγραφο 4.4.1. σε μια τέτοια περίπτωση, ο κανονισμός και οι αριθμοί έγκρισης καθώς και τα επιπλέον σύμβολα όλων των κανονισμών δυνάμει των οποίων έχει χορηγηθεί έγκριση στη χώρα η οποία χορήγησε έγκριση δυνάμει του παρόντος κανονισμού, τίθενται σε κάθετες στήλες στα δεξιά του συμβόλου που καθορίζεται στην παράγραφο 4.4.1.
 4.6. Το σήμα έγκρισης πρέπει να είναι ευανάγνωστο και ανεξίτηλο.
 4.7. Το σήμα έγκρισης τοποθετείται κοντά ή επάνω στην πινακίδα των στοιχείων του οχήματος που τοποθετείται από τον κατασκευαστή.
 4.8. Στο παράρτημα 2 του παρόντος κανονισμού δίδονται παραδείγματα μορφών των σημάτων έγκρισης.
 5. ΓΕΝΙΚΕΣ ΠΡΟΔΙΑΓΡΑΦΕΣ
 5.1. Οι διατάξεις φωτισμού και φωτεινής σηματοδότησης πρέπει να τοποθετούνται κατά τρόπον ώστε υπό κανονικές καταστάσεις χρήσεως, όπως αυτές ορίζονται στις παραγράφους 2.24, 2.24.1. και 2.24.2. και παρά τις τυχόν δονήσεις που μπορεί να υφίστανται, να διατηρούν τα χαρακτηριστικά που καθορίζονται στον παρόντα κανονισμό ώστε το όχημα να συμμορφώνεται προς τις απαιτήσεις του παρόντος κανονισμού. Ειδικότερα, πρέπει να αποκλείεται η ακούσια απορρύθμιση των φανών.
 5.2. Οι φανοί φωτισμού που περιγράφονται στις παραγράφους 2.7.9., 2.7.10. και 2.7.19. πρέπει να τοποθετούνται κατά τρόπον ώστε να μπορεί να πραγματοποιείται με ευκολία η σωστή ρύθμιση του προσανατολισμού τους.
 5.3. Σε όλες τις διατάξεις φωτεινής σηματοδότησης, περιλαμβανομένων και εκείνων που ευρίσκονται στα πλευρικά τοιχώματα, ο άξονας αναφοράς του τοποθετημένου στο όχημα φανού πρέπει να είναι παράλληλος προς το επίπεδο στήριξης του οχήματος στο δρόμο. Επιπλέον, πρέπει να είναι κάθετος προς το διάμηκες επίπεδο συμμετρίας του οχήματος στην περίπτωση πλευρικών αντανακλαστήρων και φανών πλευρικής σήμανσης και παράλληλος προς αυτό το επίπεδο στην περίπτωση όλων των υπόλοιπων διατάξεων σηματοδότησης. Σε κάθε διεύθυνση, επιτρέπεται ανοχή ± 3°. Επιπλέον, πρέπει να τηρούνται τυχόν ειδικές οδηγίες που δίνονται από τον κατασκευαστή για την τοποθέτηση.
 5.4. Ελλείψει ειδικών προδιαγραφών, το ύψος και ο προσανατολισμός των φανών επαληθεύονται με το όχημα κενό και τοποθετημένο σε επίπεδη οριζόντια επιφάνεια υπό τις συνθήκες που ορίζονται στις παραγράφους 2.24., 2.24.1. και 2.24.2. και, σε περίπτωση που υπάρχει AFS, με το σύστημα στην ουδέτερη κατάστασή του.
 Ελλείψει ειδικών οδηγιών, φανοί που συγκροτούν ζεύγος πρέπει:
 5.5.1. να τοποθετούνται στο όχημα συμμετρικά ως προς το διάμηκες επίπεδο συμμετρίας (η εκτίμηση αυτή θα πρέπει να βασίζεται στο εξωτερικό γεωμετρικό σχήμα του φανού και όχι στα όρια της φωτίζουσας περιοχής του που αναφέρεται στην παράγραφο 2.9.)·
 5.5.2. να είναι συμμετρικοί μεταξύ τους ως προς το διάμηκες επίπεδο συμμετρίας. Η απαίτηση αυτή δεν ισχύει όσον αφορά την εσωτερική κατασκευή του φανού·
 5.5.3. να πληρούν τις ίδιες χρωματομετρικές απαιτήσεις και να έχουν ουσιαστικά όμοια φωτομετρικά χαρακτηριστικά. Αυτό δεν ισχύει ζεύγος εμπρόσθιων φανών ομίχλης της κατηγορίας F3·
 5.5.4. να έχουν τα ίδια ουσιαστικώς φωτομετρικά χαρακτηριστικά·
 5.6. Σε οχήματα των οποίων το εξωτερικό σχήμα είναι ασύμμετρο, οι ανωτέρω απαιτήσεις πρέπει να πληρούνται στο μέτρο του δυνατού.
 5.7. Ομαδοποιημένοι, συνδυασμένοι ή αμοιβαίως ενσωματωμένοι φανοί
 Οι φανοί μπορεί να είναι ομαδοποιημένοι, συνδυασμένοι ή αμοιβαίως ενσωματωμένοι μεταξύ τους, υπό την προϋπόθεση ότι πληρούνται όλες οι απαιτήσεις σχετικά με το χρώμα, τη θέση, τον προσανατολισμό, τη γεωμετρική ορατότητα, τις ηλεκτρικές συνδέσεις και άλλες απαιτήσεις, εφόσον υπάρχουν.
 5.7.1.1. Ωστόσο, στην περίπτωση ομαδοποιημένων φανών πέδησης και δεικτών πορείας, οποιαδήποτε οριζόντια ή κατακόρυφη ευθεία γραμμή διερχόμενη διαμέσου των προβολών των εμφανών επιφανειών των εν λόγω φανών σε επίπεδο κάθετο προς τον άξονα αναφοράς, δεν πρέπει να τέμνει περισσότερες από δύο οροθετικές γραμμές που διαχωρίζουν προσκείμενες περιοχές διαφορετικού χρώματος.
 Όταν η εμφανής επιφάνεια ενός ενιαίου φανού αποτελείται από δύο ή περισσότερα διακριτά μέρη, πρέπει να πληροί τις ακόλουθες απαιτήσεις:
 5.7.2.1. είτε το συνολικό εμβαδόν της προβολής των διακριτών μερών σε επίπεδο εφαπτόμενο της εξωτερικής επιφάνειας του διαφανούς υλικού και κάθετο προς τον άξονα αναφοράς πρέπει να καταλαμβάνει τουλάχιστον το 60 % του μικρότερου τετραπλεύρου στο οποίο εγγράφεται η εν λόγω προβολή, είτε η απόσταση μεταξύ δύο προσκείμενων/εφαπτόμενων διακριτών μερών δεν πρέπει να είναι μεγαλύτερη από 15 mm όταν μετριέται καθέτως προς τον άξονα αναφοράς.
 Το μέγιστο ύψος από το έδαφος μετριέται από το υψηλότερο σημείο και το ελάχιστο ύψος από το χαμηλότερο σημείο της εμφανούς επιφάνειας κατά τη διεύθυνση του άξονα αναφοράς.
 Στην περίπτωση των φανών διασταύρωσης, το ελάχιστο ύψος ως προς το έδαφος μετράται από το κατώτατο σημείο εξόδου του φωτός από το οπτικό σύστημα (π.χ. κάτοπτρο, φακός, φακός προβολής), ανεξαρτήτως της χρήσης του.
 Όταν το (μέγιστο και ελάχιστο) ύψος από το έδαφος πληροί σαφώς τις απαιτήσεις του κανονισμού, δεν χρειάζεται να προσδιορίζονται τα επακριβή άκρα οποιασδήποτε επιφάνειας.
 5.8.1. Η θέση, όσον αφορά το πλάτος, θα προσδιορίζεται από το άκρο εκείνο της εμφανούς επιφάνειας κατά τη διεύθυνση του άξονα αναφοράς που απέχει περισσότερο από το διάμηκες επίπεδο συμμετρίας του οχήματος όταν πρόκειται για το συνολικό πλάτος, και από τα εσωτερικά άκρα της εμφανούς επιφάνειας κατά τη διεύθυνση του άξονα αναφοράς όταν πρόκειται για απόσταση μεταξύ φανών.
 Όταν η θέση, όσον αφορά το πλάτος, πληροί σαφώς τις απαιτήσεις του κανονισμού, δεν χρειάζεται να προσδιορίζονται τα επακριβή άκρα οποιασδήποτε επιφάνειας.
 Ελλείψει των ειδικών οδηγιών, τα φωτομετρικά χαρακτηριστικά (π.χ. ένταση, χρώμα, εμφανής επιφάνεια, κ.λπ.) ενός φανού δεν μεταβάλλονται εκ προθέσεως κατά τη διάρκεια της περιόδου ενεργοποίησης του φανού.
 5.9.1. Φανοί δεικτών κατεύθυνσης, το σήμα έκτακτης ανάγκης του οχήματος, οι χρώματος ήλεκτρου φανοί πλευρικής σήμανσης συμμορφώνονται με την παράγραφο 6.18.7. παρακάτω και το σήμα στάσης έκτακτης ανάγκης είναι λαμπτήρας που αναβοσβήνει.
 5.9.2. Τα φωτομετρικά χαρακτηριστικά κάθε λαμπτήρα μπορεί να διαφέρουν:
 α)
 σε σχέση με το φωτισμό χώρου·
 β)
 ως συνέπεια της ενεργοποίησης άλλων λαμπτήρων, ή
 γ)
 όταν οι λαμπτήρες χρησιμοποιούνται για να παρέχουν άλλη λειτουργία φωτισμού,
 με την προϋπόθεση ότι κάθε μεταβολή των φωτομετρικών χαρακτηριστικών συμμορφώνεται με τις τεχνικές διατάξεις για τον εκάστοτε λαμπτήρα.
 Κανένα ερυθρό φως που μπορεί να προκαλέσει σύγχυση δεν πρέπει να εκπέμπεται από φανό όπως αυτός ορίζεται στην παράγραφο 2.7 προς τα εμπρός ενώ κανένα λευκό φως που μπορεί να προκαλέσει σύγχυση, εκτός από εκείνο του φανού οπισθοπορείας, δεν πρέπει να εκπέμπεται από φανό όπως ορίζεται στην παράγραφο 2.7 προς τα πίσω. Δεν λαμβάνονται υπόψη διατάξεις φωτισμού τοποθετημένες στο εσωτερικό του οχήματος. Σε περίπτωση αμφιβολιών, η εν λόγω απαίτηση ελέγχεται ως εξής:
 5.10.1. Όσον αφορά την ορατότητα ερυθρού φωτός προς τα εμπρός, με εξαίρεση τυχόν οπίσθιο ερυθρό φανό πλευρικής σήμανσης, η εμφανής επιφάνεια ερυθρού φανού δεν πρέπει να είναι άμεσα ορατή από παρατηρητή που κινείται στη ζώνη 1 όπως καθορίζεται στο παράρτημα 4.
 5.10.2. Όσον αφορά την ορατότητα λευκού φωτός όπισθεν του οχήματος, εκτός των λευκών σημάνσεων ευδιακριτότητας που είναι τοποθετημένοι στο όχημα, η εμφανής επιφάνεια λευκού φανού δεν πρέπει να είναι άμεσα ορατή από παρατηρητή που κινείται στη ζώνη 2 σε εγκάρσιο επίπεδο ευρισκόμενο σε απόσταση 25 m πίσω από το όχημα (βλ. παράρτημα 4).
 Στα αντίστοιχα επίπεδά τους, οι ζώνες 1 και 2 όπως τις βλέπει ο παρατηρητής ορίζονται:
 5.10.3.1. καθ’ ύψος, από δύο οριζόντια επίπεδα 1 m και 2,2 m αντίστοιχα πάνω από το έδαφος.
 5.10.3.2. κατά πλάτος, από δύο κατακόρυφα επίπεδα τα οποία, σχηματίζοντας προς τα εμπρός και προς τα πίσω αντίστοιχα μια γωνία 15ο προς τα έξω σε σχέση με το διάμηκες επίπεδο συμμετρίας του οχήματος, διέρχονται από το σημείο ή τα σημεία επαφής των κατακόρυφων επιπέδων που είναι παράλληλα προς το διάμηκες επίπεδο συμμετρίας του οχήματος ορίζοντας το συνολικό πλάτος του οχήματος. Εάν υπάρχουν περισσότερα του ενός σημεία επαφής, αυτό που είναι πιο μπροστά απ’ όλα αντιστοιχεί στο εμπρόσθιο επίπεδο και αυτό που είναι πιο πίσω απ’ όλα αντιστοιχεί στο οπίσθιο επίπεδο.
 5.11. Οι ηλεκτρικές συνδέσεις πρέπει να τέτοιες ώστε οι εμπρόσθιοι και οπίσθιοι φανοί θέσης, οι φανοί όγκου, εάν υπάρχουν, οι φανοί πλευρικής σήμανσης, εάν υπάρχουν, και ο φανός οπίσθιας πινακίδας κυκλοφορίας να μπορούν να ανάβουν και να σβήνουν μόνον ταυτόχρονα. Ο όρος αυτός δεν ισχύει όταν οι εμπρόσθιοι και οπίσθιοι φανοί θέσης, καθώς και οι φανοί πλευρικής σήμανσης όταν είναι συνδυασμένοι ή αμοιβαίως ενσωματωμένοι με τους εν λόγω φανούς, χρησιμοποιούνται ως φανοί στάθμευσης και όταν οι φανοί πλευρικής σήμανσης μπορούν να αναβοσβήνουν.
 5.12. Οι ηλεκτρικές συνδέσεις πρέπει να είναι τέτοιες ώστε οι φανοί πορείας, οι φανοί διασταύρωσης και οι εμπρόσθιοι φανοί ομίχλης να μπορούν να είναι αναμμένοι μόνον εφόσον είναι επίσης αναμμένοι οι φανοί που αναφέρονται στην παράγραφο 5.11. Ωστόσο, η απαίτηση αυτή δεν ισχύει για τους φανούς πορείας ή διασταύρωσης όταν χρησιμοποιούνται για εκπομπή φωτεινής προειδοποίησης, η οποία προειδοποίηση συνίσταται σε διακοπτόμενο άναμμα σε σύντομα χρονικά διαστήματα των φανών πορείας ή σε διακοπτόμενο άναμμα σε σύντομα χρονικά διαστήματα των φανών διασταύρωσης ή σε εναλλάξ άναμμα σε σύντομα χρονικά διαστήματα των φανών πορείας και των φανών διασταύρωσης.
 5.13. Ενδεικτικό
 Τον ρόλο του ενδεικτικού έναρξης λειτουργίας σύμφωνα με τον παρόντα κανονισμό μπορεί να παίζει και ένα ενδεικτικό λειτουργίας.
 5.14. Κρυφοί φανοί
 5.14.1. Κρυφοί φανοί απαγορεύονται, εξαιρουμένων των φανών πορείας, των φανών διασταύρωσης και του εμπρόσθιου φανού ομίχλης, οι οποίοι επιτρέπεται να καλύπτονται όταν δεν χρησιμοποιούνται.
 5.14.2. Σε περίπτωση βλάβης που επηρεάζει τη λειτουργία του ή των μηχανισμών απόκρυψης, οι φανοί πρέπει να παραμένουν σε θέση χρήσης, αν είναι ήδη σε χρήση, ή να μπορούν να φέρονται στη θέση χρήσης χωρίς τη βοήθεια εργαλείων.
 5.14.3. Οι φανοί πρέπει να μπορούν να μετακινούνται στη θέση χρήσης και να ανάβουν με ένα μόνον διακόπτη χειρισμού, χωρίς να αποκλείεται η δυνατότητα μετακίνησής τους στη θέση χρήσης χωρίς να ανάβουν. Ωστόσο, στην περίπτωση ομαδοποιημένων φανών πορείας και διασταύρωσης, ο προαναφερόμενος διακόπτης χειρισμού απαιτείται μόνο για την ενεργοποίηση των φανών διασταύρωσης.
 5.14.4. Δεν πρέπει να είναι δυνατό να διακόπτεται εκ προθέσεως από τη θέση του οδηγού η κίνηση αναμμένων φανών πριν φθάσουν στη θέση χρήσεως. Αν υπάρχει κίνδυνος να θαμπωθούν άλλοι χρήστες του οδικού δικτύου από τη μετακίνηση των φανών, αυτοί μπορεί να ανάβουν μόνον όταν έχουν φθάσει στη θέση χρήσεώς τους.
 5.14.5. Όταν η διάταξη απόκρυψης είναι σε θερμοκρασία από –30 °C έως +50 °C, οι φανοί πρέπει να μπορούν να φθάνουν στη θέση χρήσης μέσα σε τρία δευτερόλεπτα από την έναρξη του χειρισμού.
 5.15. Τα χρώματα του φωτός που εκπέμπουν οι φανοί είναι τα ακόλουθα:
 φανός πορείας:
 λευκό
 φανός διασταύρωσης:
 λευκό
 εμπρόσθιος φανός ομίχλης:
 λευκό ή επιλεκτικό κίτρινο
 φανός οπισθοπορείας:
 λευκό
 φανός-δείκτης πορείας:
 κίτρινο ήλεκτρου
 σήμα κινδύνου:
 κίτρινο ήλεκτρου
 φανός πέδησης:
 ερυθρό
 Σήμα στάσης έκτακτης ανάγκης:
 ήλεκτρο ή ερυθρό
 φανός οπίσθιας πινακίδας κυκλοφορίας:
 λευκό
 εμπρόσθιος φανός θέσης:
 λευκό
 οπίσθιος φανός θέσης:
 ερυθρό
 οπίσθιος φανός ομίχλης:
 ερυθρό
 φανός στάθμευσης:
 λευκό μπροστά, ερυθρό πίσω, κίτρινο ήλεκτρου εάν είναι ενσωματωμένοι αμοιβαίως στους πλευρικούς δείκτες πορείας ή στους φανούς πλευρικής σήμανσης.
 φανός πλευρικής σήμανσης:
 φυσικό ήλεκτρο· ωστόσο, αν ο οπίσθιος φανός πλευρικής σήμανσης είναι ομαδοποιημένος ή συνδυασμένος ή αμοιβαίως ενσωματωμένος με τον οπίσθιο φανό θέσης, τον οπίσθιο φανό όγκου, τον οπίσθιο φανό ομίχλης, τον φανό πέδησης ή είναι ομαδοποιημένος ή έχει μέρος της επιφάνειας εξόδου φωτός κοινή με τον οπίσθιο αντανακλαστήρα, μπορεί τότε να είναι ερυθρό
 φανός ένδειξης όγκου:
 λευκό μπροστά, ερυθρό πίσω
 φανός ημέρας:
 λευκό
 οπίσθιος αντανακλαστήρας, μη τριγωνικός:
 ερυθρό
 οπίσθιος αντανακλαστήρας, τριγωνικός:
 ερυθρό
 εμπρόσθιος αντανακλαστήρας, μη τριγωνικός:
 το χρώμα του προσπίπτοντος φωτός (5)
 πλευρικός αντανακλαστήρας, μη τριγωνικός:
 φυσικό ήλεκτρο· ωστόσο, ο οπίσθιος πλευρικός αντανακλαστήρας μπορεί να είναι ερυθρός αν είναι ομαδοποιημένος ή έχει μέρος της επιφάνειας εξόδου του φωτός κοινό με τον οπίσθιο φανό θέσης, τον οπίσθιο φανό όγκου, τον οπίσθιο φανό ομίχλης, τον φανό πέδησης, τον ερυθρό οπίσθιο φανό πλευρικής σήμανσης ή με τον οπίσθιο αντανακλαστήρα, μη τριγωνικό.
 φανός στροφής:
 λευκό
 σήμανση ευδιακριτότητας:
 λευκό ή κίτρινο πλευρικά·
 ερυθρό ή κίτρινο πίσω (6).
 προσαρμοζόμενα συστήματα εμπρόσθιου φωτισμού (AFS):
 λευκού χρώματος.
 Αριθμός φανών
 5.16.1. Ο αριθμός των φανών που είναι τοποθετημένοι στο όχημα πρέπει να είναι ίσος με τον αριθμό που υποδεικνύεται στις επιμέρους προδιαγραφές του παρόντος κανονισμού.
 5.17. Οι φανοί μπορούν να τοποθετούνται σε κινητά μέρη, υπό την προϋπόθεση ότι πληρούνται οι όροι που καθορίζονται στις παραγράφους 5.18., 5.19. και 5.20.
 Οπίσθιοι φανοί θέσης, οπίσθιοι δείκτες πορείας και οπίσθιοι αντανακλαστήρες, τριγωνικοί και μη, μπορούν να τοποθετούνται σε κινητά μέρη μόνον:
 5.18.1. αν σε όλες τις καθορισμένες θέσεις των κινητών μερών, οι φανοί στα κινητά μέρη πληρούν όλες τις απαιτήσεις θέσης, γεωμετρικής ορατότητας και φωτομετρίας που ισχύουν για τους φανούς αυτούς. Εάν αυτές οι λειτουργίες καλύπτονται από συγκρότημα δύο φανών με την ένδειξη «D» (βλ. παράγραφο 2.16.1.), μόνον ένας από τους φανούς αυτούς χρειάζεται να πληροί τις προαναφερόμενες απαιτήσεις,
 ή
 5.18.2. αν για τις εν λόγω λειτουργίες υπάρχουν και ενεργοποιούνται πρόσθετοι φανοί όταν το κινητό μέρος είναι σε οποιαδήποτε καθορισμένη ανοικτή θέση, υπό την προϋπόθεση ότι οι εν λόγω πρόσθετοι φανοί ικανοποιούν όλες τις απαιτήσεις θέσης, γεωμετρικής ορατότητας και φωτομετρίας που ισχύουν για τους τοποθετημένους στο κινητό μέρος φανούς.
 5.19. Όταν τα κινητά μέρη είναι σε άλλη θέση εκτός της «κανονικής θέσης χρήσεως», οι διατάξεις που είναι τοποθετημένες σε αυτά δεν πρέπει να προκαλούν οποιαδήποτε αδικαιολόγητη ενόχληση στους χρήστες του οδικού δικτύου.
 5.20. Όταν ένας φανός είναι τοποθετημένος σε κινητό μέρος και το κινητό μέρος είναι στην «κανονική(ές) θέση(εις) χρήσεως», ο φανός πρέπει πάντοτε να επιστρέφει στην ή στις θέσεις που καθορίζονται από τον κατασκευαστή σύμφωνα με τον παρόντα κανονισμό. Στην περίπτωση των φανών διασταύρωσης και των εμπρόσθιων φανών ομίχλης, η απαίτηση αυτή θεωρείται ότι πληρούται αν, κατά τη μετακίνηση των κινητών μερών από την κανονική τους θέση και την επιστροφή τους σε αυτή 10 φορές, καμία τιμή της γωνίας κλίσεως των εν λόγω φανών, σε σχέση με τις βάσεις στήριξής τους, μετρούμενη μετά από κάθε χειρισμό του κινητού μέρους, δεν διαφέρει περισσότερο από 0,15 % από τον μέσο όρο των 10 τιμών που μετρήθηκαν. Εάν εμφανιστεί υπέρβαση αυτής της τιμής, τότε κάθε όριο που καθορίζεται στην παράγραφο 6.2.6.1.1. τροποποιείται κατά την υπέρβαση αυτή ώστε να μειωθεί η επιτρεπτή περιοχή κλίσεων κατά τον έλεγχο του οχήματος σύμφωνα με το παράρτημα 6.
 Η εμφανής επιφάνεια κατά τη διεύθυνση του άξονα αναφοράς των εμπρόσθιων και οπίσθιων φανών θέσης, των εμπρόσθιων και οπίσθιων δεικτών πορείας και των αντανακλαστήρων δεν πρέπει να αποκρύβεται σε ποσοστό μεγαλύτερο του 50 % από οποιοδήποτε κινητό μέρος, με ή χωρίς διάταξη φωτεινής σηματοδότησης τοποθετημένη σε αυτό, σε οποιαδήποτε καθορισμένη θέση διαφορετική από την «κανονική θέση χρήσεως».
 Αν αυτό δεν μπορεί να επιτευχθεί στην πράξη:
 5.21.1. πρέπει να χρησιμοποιούνται πρόσθετοι φανοί που ικανοποιούν όλες τις απαιτήσεις θέσης, γεωμετρικής ορατότητας και φωτομετρίας για τους ανωτέρω αναφερόμενους φανούς όταν η εμφανής επιφάνεια κατά τη διεύθυνση του άξονα αναφοράς των εν λόγω φανών αποκρύβεται σε ποσοστό μεγαλύτερο του 50 % από το κινητό μέρος,
 ή
 5.21.2. με σημείωση που τίθεται στο έντυπο κοινοποίησης (σημείο 10.1 του παραρτήματος 1), θα ενημερώνονται οι υπόλοιπες αρχές ότι από τα κινητά μέρη μπορεί να αποκρύβεται ποσοστό μεγαλύτερο του 50 % της εμφανούς επιφάνειας κατά τη διεύθυνση του άξονα αναφοράς,
 και
 με σχετική ένδειξη στο όχημα, θα ενημερώνεται ο χρήστης ότι σε ορισμένη(ες) θέση(εις) του κινητού μέρους θα πρέπει οι άλλοι χρήστες του οδικού δικτύου να προειδοποιούνται για την παρουσία του οχήματος στον δρόμο· π.χ. μέσω προειδοποιητικού τριγώνου ή άλλων διατάξεων σύμφωνα με τους εθνικούς κανονισμούς οδικής κυκλοφορίας.
 5.21.3. Η παράγραφος 5.21.2. δεν έχει εφαρμογή στους αντανακλαστήρες.
 5.22. Εξαιρουμένων των αντανακλαστήρων, φανός που δεν λειτουργεί με την απλή τοποθέτηση φωτεινής πηγής, ακόμη κι αν φέρει σήμα έγκρισης θεωρείται ως μη υπάρχων.
 5.23. Οι φανοί πρέπει να τοποθετούνται στο όχημα με τέτοιο τρόπο ώστε η φωτεινή πηγή να μπορεί να αντικαθίσταται σωστά σύμφωνα με τις οδηγίες του κατασκευαστή του οχήματος χωρίς τη χρήση ειδικών εργαλείων, εκτός από εκείνα που παρέχονται μαζί με το όχημα από τον κατασκευαστή. Η απαίτηση αυτή δεν έχει εφαρμογή σε:
 α)
 διατάξεις που είναι εγκεκριμένες με μη αντικαταστάσιμη φωτεινή πηγή,
 β)
 διατάξεις εγκεκριμένες με φωτεινές πηγές σύμφωνα με τον κανονισμό αριθ. 99
 5.24. Η προσωρινή ασφαλής αντικατάσταση της φωτεινής σηματοδοτικής λειτουργίας οπίσθιου φανού θέσης επιτρέπεται, με την προϋπόθεση ότι η εξ αντικαταστάσεως λειτουργία σε περίπτωση αστοχίας είναι παρόμοια σε χρώμα, βασική ένταση και θέση με τη λειτουργία που έχει παύσει να λειτουργεί και με την προϋπόθεση ότι η εξ αντικαταστάσεως διάταξη παραμένει λειτουργική στην αρχική της λειτουργία ασφαλείας. Στον πίνακα οργάνων πρέπει να υπάρχει ένα ενδεικτικό (βλ. παράγραφο 2.18 του παρόντος κανονισμού) το οποίο, κατά τη διάρκεια της αντικατάστασης, να δείχνει την προσωρινή αντικατάσταση και την ανάγκη επιδιόρθωσης.
 5.25. Αν το όχημα είναι εξοπλισμένο με AFS θεωρείται ισοδύναμο με ζεύγος προβολέων διασταύρωσης και, εάν προσφέρει λειτουργίες φανών πορείας, θεωρείται ισοδύναμο με ζεύγος προβολέων πορείας.
 5.26. Οι οπίσθιοι φανοί δείκτες πορείας, οι οπίσθιοι φανοί θέσης (εκτός από τους φανούς στάσης της κατηγορίας S4) και οι οπίσθιοι φανοί ομίχλης με μεταβλητή ρύθμιση φωτεινής έντασης επιτρέπονται, αν η ρύθμιση αυτή ανταποκρίνεται ταυτόχρονα σε μία τουλάχιστον από τις ακόλουθες εξωτερικές επιδράσεις: φωτισμός περιβάλλοντος, ομίχλη, χιονόπτωση, βροχή, ψεκασμός, σύννεφα σκόνης, ρύπανση της επιφάνειας εκπομπής φωτός, με την προϋπόθεση ότι οι προδιαγραφές της φωτεινής έντασής τους τηρούνται σε όλη τη διάρκεια των μεταβατικών περιόδων μεταβολής της φωτεινής έντασης. Δεν πρέπει να παρατηρείται απότομη μεταβολή της φωτεινής έντασης στη διάρκεια των μεταβατικών περιόδων. Οι φανοί πέδησης της κατηγορίας S4 μπορούν να έχουν μεταβλητή φωτεινή ένταση ανεξάρτητα από τους άλλους φανούς. Ο οδηγός πρέπει να έχει τη δυνατότητα να ρυθμίζει τις προαναφερόμενες λειτουργίες φωτεινής έντασης επιλέγοντας μεταξύ της σταθερής κατηγορίας τους και της αυτόματα ρυθμιζόμενης κατηγορίας τους.
 6. ΕΠΙΜΕΡΟΥΣ ΠΡΟΔΙΑΓΡΑΦΕΣ
 6.1. ΠΡΟΒΟΛΕΑΣ ΔΕΣΜΗΣ ΠΟΡΕΙΑΣ (κανονισμοί αριθ. 98 και 112).
 6.1.1. Παρουσία
 Υποχρεωτική σε μηχανοκίνητα οχήματα. Απαγορεύεται σε ρυμουλκούμενα.
 6.1.2. Αριθμός
 Δύο ή τέσσερις, εγκεκριμένου τύπου σύμφωνα με τους κανονισμούς αριθ. 31, 98 ή 112, εκτός από τον προβολέα της κατηγορίας A.
 Για οχήματα της κατηγορίας N3:
 Μπορούν να τοποθετηθούν δύο επιπλέον φανοί πορείας.
 Σε όχημα εφοδιασμένο με τέσσερις κρυφούς φανούς πορείας επιτρέπεται η τοποθέτηση δύο επιπλέον φανών πορείας μόνο για σκοπούς φωτεινής σηματοδότησης με τη μορφή διακοπτόμενου ανάμματος, σε σύντομα χρονικά διαστήματα (βλ. παράγραφο 5.12.), και με το φως της ημέρας.
 6.1.3. Διάταξη τοποθέτησης
 Xωρίς επιμέρους προδιαγραφές.
 6.1.4. Θέση
 6.1.4.1. Κατά πλάτος: χωρίς επιμέρους προδιαγραφές.
 6.1.4.2. Καθ’ ύψος: χωρίς επιμέρους προδιαγραφές.
 6.1.4.3. Κατά μήκος: μπροστά στο όχημα και τοποθετημένοι κατά τρόπον ώστε το εκπεμπόμενο φως να μην προκαλεί ενόχληση στον οδηγό, είτε άμεσα είτε έμμεσα, μέσω των καθρεπτών οδήγησης και άλλων ανακλαστικών επιφανειών του οχήματος.
 6.1.5. Γεωμετρική ορατότητα
 Η ορατότητα της φωτίζουσας περιοχής, συμπεριλαμβανομένης της ορατότητάς της σε περιοχές που δεν φαίνονται να φωτίζονται κατά την εξεταζόμενη διεύθυνση παρατήρησης, πρέπει να εξασφαλίζεται στο εσωτερικό αποκλίνοντος χώρου που ορίζεται από γενέτειρες οι οποίες έχουν ως βάση την περίμετρο της φωτίζουσας περιοχής και σχηματίζουν γωνία τουλάχιστον 5ο με τον άξονα αναφοράς του φανού. Απαρχή των γωνιών γεωμετρικής ορατότητας είναι η περίμετρος της προβολής της φωτίζουσας περιοχής σε εγκάρσιο επίπεδο εφαπτόμενο στο απώτατο εμπρόσθιο τμήμα του φακού του φανού.
 6.1.6. Προσανατολισμός
 Προς τα εμπρός.
 Δεν επιτρέπεται να μπορούν να στρέφονται περισσότεροι του ενός φανοί πορείας σε κάθε πλευρά του οχήματος για την επίτευξη φωτισμού καμπής.
 6.1.7. Ηλεκτρικές συνδέσεις
 6.1.7.1. Οι φανοί πορείας μπορούν να ανάβουν είτε ταυτοχρόνως είτε κατά ζεύγη. Στην περίπτωση που υπάρχουν τοποθετημένοι οι δύο επιπλέον φανοί πορείας, σύμφωνα με τα προβλεπόμενα στην παράγραφο 6.1.2. μόνο για οχήματα κατηγορίας N3, δεν επιτρέπεται να ανάβουν ταυτοχρόνως περισσότερα από δύο ζεύγη. Για τη μετάβαση από τους φανούς διασταύρωσης στους φανούς πορείας πρέπει να είναι αναμμένο ένα τουλάχιστον ζεύγος φανών πορείας. Κατά τη μετάβαση από τους φανούς πορείας στους φανούς διασταύρωσης πρέπει να σβήνουν ταυτόχρονα όλοι οι φανοί πορείας.
 6.1.7.2. Οι φανοί διασταύρωσης μπορούν να παραμένουν αναμμένοι ταυτόχρονα με τους φανούς πορείας.
 6.1.7.3. Όταν υπάρχουν τοποθετημένοι τέσσερις κρυφοί φανοί πρέπει, όταν είναι σε όρθια θέση, να αποκλείουν την ταυτόχρονη λειτουργία κάθε άλλου τοποθετημένου πρόσθετου φανού, εφόσον οι τελευταίοι αποσκοπούν στην εκπομπή φωτεινών σημάτων, τα οποία συνίστανται σε διακοπτόμενο άναμμα σε σύντομα χρονικά διαστήματα (βλ. παράγραφο 5.12.) με το φως της ημέρας.
 6.1.8. Ενδεικτικό
 Υποχρεωτικό ενδεικτικό έναρξης λειτουργίας.
 6.1.9. Άλλες απαιτήσεις
 6.1.9.1. Η μέγιστη συνολική ένταση των φανών πορείας που μπορούν να ανάβουν ταυτοχρόνως δεν πρέπει να υπερβαίνει τις 225 000 cd, τιμή που αντιστοιχεί σε τιμή αναφοράς 75.
 6.1.9.2. Η μέγιστη αυτή ένταση λαμβάνεται προσθέτοντας τις επιμέρους ενδείξεις αναφοράς που αναγράφονται στους διάφορους φανούς. Κάθε φανός χαρακτηριζόμενος με τα γράμματα «R» ή «CR» έχει ένδειξη αναφοράς «10».
 6.2. ΠΡΟΒΟΛΕΑΣ ΔΕΣΜΗΣ ΔΙΑΣΤΑΥΡΩΣΗΣ (Κανονισμοί αριθ. 98 και 112).
 6.2.1. Παρουσία
 Υποχρεωτική σε μηχανοκίνητα οχήματα. Απαγορεύεται σε ρυμουλκούμενα.
 6.2.2. Αριθμός
 Δύο ή τέσσερις, εγκεκριμένου τύπου σύμφωνα με τους κανονισμούς αριθ. 31, 98 ή 112, εκτός από τον προβολέα της κατηγορίας A.
 6.2.3. Διάταξη τοποθέτησης
 Χωρίς ειδικές απαιτήσεις.
 6.2.4. Θέση
 6.2.4.1. Κατά πλάτος: το πλέον απομακρυσμένο από το διάμηκες επίπεδο συμμετρίας του οχήματος άκρο της εμφανούς επιφάνειας κατά τη διεύθυνση του άξονα αναφοράς δεν πρέπει να βρίσκεται σε απόσταση μεγαλύτερη από 400 mm από το απώτατο εξωτερικό άκρο του οχήματος.
 Τα εσωτερικά άκρα των εμφανών επιφανειών κατά τη διεύθυνση των αξόνων αναφοράς δεν πρέπει να απέχουν μεταξύ τους λιγότερο από 600 mm. Αυτό δεν ισχύει, ωστόσο, για οχήματα κατηγορίας M1 και N1. Για όλες τις άλλες κατηγορίες μηχανοκίνητων οχημάτων, η απόσταση αυτή μπορεί να ελαττώνεται στα 400 mm όταν το συνολικό πλάτος του οχήματος είναι μικρότερο από 1 300 mm.
 6.2.4.2. Καθ’ ύψος: από 500 mm έως και 1 200 mm πάνω από το έδαφος. Για κατηγορία οχημάτων N3G (εκτός δρόμου) (7), το μέγιστο ύψος μπορεί να φθάνει τα 1 500 mm.
 6.2.4.3. Κατά μήκος: στο εμπρός μέρος του οχήματος. Η απαίτηση αυτή θεωρείται ότι πληρούται εφόσον το εκπεμπόμενο φως δεν προκαλεί ενόχληση στον οδηγό, είτε άμεσα, είτε έμμεσα μέσω των κατόπτρων οδήγησης ή/και άλλων ανακλαστικών επιφανειών του οχήματος.
 6.2.5. Γεωμετρική ορατότητα
 Προσδιορίζεται από τις γωνίες α και β, όπως αυτές ορίζονται στην παράγραφο 2.13.:
 α
 =
 15° προς τα άνω και 10° προς τα κάτω,
 β
 =
 45° προς τα έξω και 10° προς τα μέσα.
 Δεδομένου ότι οι φωτομετρικές τιμές που απαιτούνται για τους φανούς διασταύρωσης δεν καλύπτουν όλο το πεδίο γεωμετρικής ορατότητας, για την έγκριση τύπου απαιτείται ελάχιστη τιμή 1 cd εντός του λοιπού χώρου. Η παρουσία διαχωριστικών ή άλλων μερών εξοπλισμού κοντά στο φανό δεν πρέπει να επιφέρει δευτερογενή αποτελέσματα που να προκαλούν ενόχληση στους άλλους χρήστες του οδικού δικτύου.
 6.2.6. Προσανατολισμός
 Προς τα εμπρός.
 Κατακόρυφος προσανατολισμός
 6.2.6.1.1. Η αρχική προς τα κάτω κλίση της αποκοπής της δέσμης διασταύρωσης που καθορίζεται όταν το όχημα είναι άνευ φορτίου με ένα άτομο στη θέση του οδηγού, προδιαγράφεται με ακρίβεια 0,1 % από τον κατασκευαστή και αναγράφεται κατά τρόπο ευανάγνωστο και ανεξίτηλο σε κάθε όχημα είτε κοντά στους φανούς είτε στην πινακίδα του κατασκευαστή του οχήματος με το σύμβολο που εικονίζεται στο παράρτημα 7.
 Η τιμή της εν λόγω αναγραφόμενης προς τα κάτω κλίσης ορίζεται σύμφωνα με την παράγραφο 6.2.6.1.2.
 6.2.6.1.2. Ανάλογα με το ύψος τοποθέτησης σε μέτρα (h) του κάτω άκρου της εμφανούς επιφάνειας κατά τη διεύθυνση του άξονα αναφοράς του φανού διασταύρωσης, μετρούμενο σε άνευ φορτίου όχημα, η κατακόρυφη κλίση της αποκοπής της δέσμης διασταύρωσης πρέπει να παραμένει, κάτω από όλες τις στατικές συνθήκες του παραρτήματος 5, μεταξύ των ακόλουθων ορίων με αρχικό στόχο τις ακόλουθες τιμές:
 h ≤ 0,8
 όρια:
 μεταξύ –1,5 % και –2,0 %
 αρχικός στόχος:
 μεταξύ –1,0 % και –1,5 %
 0,8 ≤ h ≤ 1,0
 όρια:
 μεταξύ –0,5 % και –2,5 %
 αρχικός στόχος:
 μεταξύ –1,0 % και –1,5 %
 ή, κατά τη διακριτική ευχέρεια του κατασκευαστή,
 όρια:
 μεταξύ –1,0 % και –3,0 %
 αρχικός στόχος:
 μεταξύ –1,5 % και –2,0 %
 Στην παραπάνω περίπτωση, η αίτηση για την έγκριση τύπου του οχήματος πρέπει να παρέχει πληροφορίες σχετικά με το ποια από τις δύο επιλογές πρέπει να χρησιμοποιηθεί.
 h < 1,0
 όρια:
 μεταξύ –1,0 % και –3,0 %
 αρχικός στόχος:
 μεταξύ –1,5 % και –2,0 %
 Τα ανωτέρω όρια και οι αρχικοί στόχοι συνοψίζονται στο διάγραμμα παρακάτω.
 Για οχήματα κατηγορίας N3G (εκτός δρόμου) στα οποία το ύψος των φανών υπερβαίνει τα 1 200 mm, τα όρια για την κατακόρυφη κλίση της τομής είναι μεταξύ: –1,5 % και –3,5 %.
 Ο αρχικός στόχος καθορίζεται μεταξύ: –2 % και –2,5 %.
 Διάταξη ρύθμισης της κλίσης της δέσμης διασταύρωσης
 6.2.6.2.1. Στην περίπτωση που για να τηρηθούν οι απαιτήσεις των παραγράφων 6.2.6.1.1. και 6.2.6.1.2. είναι αναγκαία η ύπαρξη διάταξης ρύθμισης της κλίσης της δέσμης διασταύρωσης, η διάταξη πρέπει να είναι αυτόματη.
 6.2.6.2.2. Ωστόσο, επιτρέπονται διατάξεις που ρυθμίζονται με το χέρι, είτε με συνεχή είτε με ασυνεχή ρύθμιση, εφόσον έχουν σταθερή θέση από την οποία οι φανοί μπορούν να τεθούν στην αρχική κλίση που ορίζεται στην παράγραφο 6.2.6.1.1. μέσω των συνηθισμένων κοχλιών ρύθμισης ή παρεμφερών μέσων.
 Ο χειρισμός των εν λόγω χειροκίνητων διατάξεων πρέπει να μπορεί να γίνεται από το κάθισμα του οδηγού.
 Οι διατάξεις συνεχούς ρύθμισης πρέπει να φέρουν ενδείξεις αναφοράς οι οποίες να δείχνουν τις συνθήκες φόρτισης που απαιτούν ρύθμιση της δέσμης διασταύρωσης.
 Ο αριθμός των θέσεων σε διατάξεις οι οποίες δεν ρυθμίζονται συνεχώς πρέπει να είναι τέτοιος ώστε να διασφαλίζει τη συμμόρφωση με την περιοχή τιμών που υποδεικνύονται στην παράγραφο 6.2.6.1.2. για όλες τις συνθήκες φόρτισης που ορίζονται στο παράρτημα 5.
 Στις διατάξεις αυτές επίσης, πρέπει να είναι σημειωμένες ευανάγνωστα κοντά στο διακόπτη χειρισμού της διάταξης (βλ. παράρτημα 8) οι συνθήκες φόρτισης του παραρτήματος 5 που απαιτούν ρύθμιση της δέσμης διασταύρωσης.
 6.2.6.2.3. Σε περίπτωση βλάβης των διατάξεων που περιγράφονται στις παραγράφους 6.2.6.2.1. και 6.2.6.2.2., η δέσμη διασταύρωσης δεν πρέπει να λαμβάνει θέση στην οποία η κλίση να είναι μικρότερη από εκείνη που είχε κατά τη χρονική στιγμή εμφάνισης της βλάβης.
 Διαδικασία μέτρησης
 6.2.6.3.1. Μετά τη ρύθμιση της αρχικής κλίσης, μετριέται σε στατική κατάσταση η κατακόρυφη κλίση της δέσμης διασταύρωσης, εκφραζόμενη %, κάτω από όλες τις συνθήκες φόρτισης που ορίζονται στο παράρτημα 5.
 6.2.6.3.2. Η μέτρηση της μεταβολής της κλίσης της δέσμης διασταύρωσης σε συνάρτηση με το φορτίο πρέπει να εκτελείται σύμφωνα με τη διαδικασία δοκιμής του παραρτήματος 6.
 6.2.6.4. Οριζόντιος προσανατολισμός
 Ο οριζόντιος προσανατολισμός του ενός ή και των δύο φανών διασταύρωσης μπορεί να μεταβάλλεται για την επίτευξη φωτισμού καμπής, με την προϋπόθεση ότι εάν μετακινείται όλη η δέσμη ή ο κόμβος της γωνίας της αποκοπής, ο κόμβος της γωνίας της αποκοπής δεν θα τέμνει τη γραμμή διαδρομής του κέντρου βάρους του οχήματος σε αποστάσεις από το εμπρόσθιο μέρος του οχήματος μεγαλύτερες του εκατονταπλάσιου του ύψους τοποθέτησης των αντίστοιχων φανών διασταύρωσης.
 6.2.7. Ηλεκτρικές συνδέσεις
 Ο διακόπτης χειρισμού για τη μετάβαση στη δέσμη διασταύρωσης πρέπει να προκαλεί το ταυτόχρονο σβήσιμο όλων των προβολέων της δέσμης πορείας.
 Οι φανοί διασταύρωσης μπορούν να παραμένουν αναμμένοι συγχρόνως με τους φανούς πορείας.
 Στην περίπτωση προβολέων δέσμης διασταύρωσης σύμφωνα με τον κανονισμό αριθ. 98, οι φωτεινές πηγές εκκένωσης αερίου πρέπει να παραμένουν αναμμένες κατά τη λειτουργία της δέσμης πορείας.
 Για την παροχή φωτισμού στροφής μπορεί να χρησιμοποιείται μία πρόσθετη φωτεινή πηγή ή ένα ή περισσότερα δομοστοιχείο(-εια) διόδου εκπομπής φωτός (LED), που τοποθετούνται στο εσωτερικό των προβολέων της δέσμης διασταύρωσης ή σε ένα ομαδοποιημένο ή αμοιβαίως ενσωματωμένο με τους αντίστοιχους προβολείς της δέσμης διασταύρωσης φανό (εκτός του προβολέα της δέσμης πορείας), με την προϋπόθεση ότι η οριζόντια ακτίνα καμπυλότητας της διαδρομής του κέντρου βάρους του οχήματος είναι 500 m ή λιγότερο. Αυτό μπορεί να αποδεικνύεται από τον κατασκευαστή με υπολογισμούς ή με κάποιο άλλο μέσο επιτρεπτό από την αρμόδια αρχή έγκρισης τύπων.
 Οι προβολείς της δέσμης διασταύρωσης μπορούν να ανάβουν ή να σβήνουν αυτομάτως. Ωστόσο, πρέπει να υπάρχει πάντοτε η δυνατότητα να ανάβουν ή να σβήνουν με το χέρι.
 6.2.8. Ενδεικτικό
 6.2.8.1. Προαιρετικό ενδεικτικό.
 6.2.8.2. Οπτικό ενδεικτικό το οποίο, είτε αναβοσβήνει είτε όχι, είναι υποχρεωτικό:
 α)
 στην περίπτωση που όλη η δέσμη ή ο κόμβος της γωνίας της αποκοπής μετακινείται για την παροχή φωτισμού στροφής ή
 β)
 εάν χρησιμοποιούνται ένα ή περισσότερα δομοστοιχεία LED για την παραγωγή της κύριας δέσμης διασταύρωσης.
 Ενεργοποιείται:
 α)
 στην περίπτωση δυσλειτουργίας της μετατόπισης του κόμβου της γωνίας της αποκοπής, ή
 β)
 στην περίπτωση βλάβης ενός από τα δομοστοιχεία LED που παράγουν την κύρια δέσμη διασταύρωσης.
 Παραμένει ενεργοποιημένο όταν παρουσιάζεται βλάβη. Μπορεί να αναιρείται προσωρινά αλλά επαναλαμβάνεται ανεξάρτητα αν η διάταξη η οποία θέτει σε λειτουργία ή παύει τη λειτουργία του κινητήρα, είναι ανοικτή ή κλειστή.
 6.2.9. Άλλες απαιτήσεις
 Οι απαιτήσεις της παραγράφου 5.5.2. δεν έχουν εφαρμογή στους προβολείς της δέσμης διασταύρωσης.
 Οι προβολείς της δέσμης διασταύρωσης με φωτεινή πηγή ή με δομοστοιχείο(-α) LED που παράγει(-ουν) την κύρια δέσμη διασταύρωσης και της οποίας η αντικειμενική φωτεινή ροή υπερβαίνει τα 2 000 lumen θα τοποθετούνται μόνο σε συνδυασμό με την τοποθέτηση διάταξης ή διατάξεων καθαρισμού των προβολέων σύμφωνα με τον κανονισμό 45 (8).
 Επιπλέον, οι διατάξεις της παραγράφου 6.2.6.2.2. σχετικά με την κατακόρυφη κλίση δεν έχουν εφαρμογή στους προβολείς της δέσμης διασταύρωσης:
 α)
 με δομοστοιχείο (-χεια) LED που παράγουν την κύρια δέσμη διασταύρωσης, ή
 β)
 με φωτεινή πηγή που παράγει την κύρια δέσμη διασταύρωσης και της οποίας η αντικειμενική φωτεινή ροή υπερβαίνει τα 2 000 lumen.
 Για την παροχή φωτισμού στροφής μπορούν να χρησιμοποιούνται μόνο προβολείς της δέσμης διασταύρωσης σύμφωνα με τους κανονισμούς αριθ. 98 ή 112.
 Εφόσον ο φωτισμός στροφής παρέχεται με οριζόντια μετακίνηση όλης της δέσμης ή του κόμβου της γωνίας της αποκοπής, ο φωτισμός ενεργοποιείται μόνον εφόσον το όχημα κινείται προς τα εμπρός. Αυτό δεν ισχύει αν ο φωτισμός στροφής ενεργοποιείται για δεξιά στροφή σε περίπτωση κυκλοφορίας στα δεξιά του δρόμου (αριστερή στροφή σε περίπτωση κυκλοφορίας στα αριστερά).
 6.3. ΕΜΠΡΟΣΘΙΟΣ ΦΑΝΟΣ ΟΜΙΧΛΗΣ (Κανονισμός αριθ. 19).
 6.3.1. Παρουσία
 Προαιρετική σε μηχανοκίνητα οχήματα. Απαγορεύεται σε ρυμουλκούμενα.
 6.3.2. Αριθμός
 Δύο.
 6.3.3. Διάταξη τοποθέτησης
 Χωρίς ειδικές απαιτήσεις.
 6.3.4. Θέση
 6.3.4.1. Κατά πλάτος: Το πλέον απομακρυσμένο από το διάμηκες επίπεδο συμμετρίας του οχήματος σημείο της εμφανούς επιφάνειας κατά τη διεύθυνση του άξονα αναφοράς δεν επιτρέπεται να απέχει περισσότερο από 400 mm από το απώτατο εξωτερικό άκρο του οχήματος.
 6.3.4.2. Καθ’ ύψος:
 Ελάχιστο:
 τουλάχιστον 250 mm από το έδαφος.
 Μέγιστο:
 για οχήματα κατηγορίας M1 και N1: μέχρι 800 mm από το έδαφος.
 Για όλες τις άλλες κατηγορίες εκτός των οχημάτων N3G (εκτός δρόμου) (9) μέχρι 1 200 mm από το έδαφος.
 Για οχήματα της κατηγορίας N3G: το μέγιστο ύψος μπορεί να αυξηθεί στα 1 500 mm.
 Κανένα σημείο της κατά τη διεύθυνση του άξονα αναφοράς εμφανούς επιφανείας δεν επιτρέπεται να ευρίσκεται υπεράνω του ανώτατου σημείου της κατά τη διεύθυνση του άξονα αναφοράς εμφανούς επιφάνειας του προβολέα της δέσμης διασταύρωσης.
 6.3.4.3. Κατά μήκος: στο εμπρός μέρος του οχήματος. Η απαίτηση αυτή θεωρείται ότι πληρούται εφόσον το εκπεμπόμενο φως δεν προκαλεί ενόχληση στον οδηγό, είτε άμεσα, είτε έμμεσα μέσω των κατόπτρων οδήγησης ή/και άλλων ανακλαστικών επιφανειών του οχήματος.
 6.3.5. Γεωμετρική ορατότητα
 Προσδιορίζεται από τις γωνίες α και β, όπως αυτές ορίζονται στην παράγραφο 2.13.:
 α
 =
 5° προς τα άνω και προς τα κάτω,
 β
 =
 45° προς τα έξω και 10° προς τα μέσα.
 Δεδομένου ότι οι φωτομετρικές τιμές που απαιτούνται για τους εμπρόσθιους φανούς ομίχλης δεν καλύπτουν όλο το πεδίο γεωμετρικής ορατότητας, για την έγκριση τύπου απαιτείται ελάχιστη τιμή 1 cd εντός του λοιπού χώρου. Η παρουσία διαχωριστικών τοιχωμάτων ή άλλου εξοπλισμού πλησίον του εμπρόσθιου φανού ομίχλης δεν πρέπει να επιφέρει δευτερογενείς επιδράσεις που να ενοχλούν τους άλλους χρήστες του οδικού δικτύου (10).
 6.3.6. Προσανατολισμός
 Προς τα εμπρός.
 Κατακόρυφος προσανατολισμός.
 6.3.6.1.1. Στην περίπτωση εμπρόσθιων φανών ομίχλης της κατηγορίας «B» η κατακόρυφος κλίση της αποκοπής πρέπει να καθορίζεται στο όχημα χωρίς φορτίο με ένα άτομο στη θέση του οδηγού σε –1,5 % ή χαμηλότερη (10).
 Στην περίπτωση εμπρόσθιων φανών ομίχλης της κατηγορίας «F3»:
 6.3.6.1.2.1. η αρχική προς τα κάτω κλίση της αποκοπής που καθορίζεται όταν το όχημα είναι χωρίς φορτίο με ένα άτομο στη θέση του οδηγού, προδιαγράφεται με ακρίβεια μιας δεκαδικής μονάδας από τον κατασκευαστή και αναγράφεται κατά τρόπο ευανάγνωστο και ανεξίτηλο σε κάθε όχημα είτε πλησίον του εμπρόσθιου φανού ομίχλης είτε στην πινακίδα του κατασκευαστή του οχήματος ή σε συνδυασμό με την ένδειξη που αναφέρεται στην παράγραφο 6.2.6.1.1. με το σύμβολο που εικονίζεται στο παράρτημα 7 του παρόντος κανονισμού. Η τιμή της εν λόγω προς τα κάτω κλίσης καθορίζεται σύμφωνα με την παράγραφο 6.3.6.1.2.2.
 6.3.6.1.2.2. ανάλογα με το ύψος τοποθέτησης σε μέτρα (h) της κατά τη διεύθυνση του άξονα αναφοράς κατώτερης ακμής της εμφανούς επιφάνειας του εμπρόσθιου φανού ομίχλης, το οποίο μετράται στο όχημα χωρίς φορτίο, η κατακόρυφος κλίση της αποκοπής που καθορίζεται στο όχημα χωρίς φορτίο με ένα άτομο στη θέση του οδηγού έχει την (τις) ακόλουθη(-ες) τιμή(-ές):
 h < 0,8
 Ανώτατα όρια:
 μεταξύ –1,0 % και –2,5 %
 Αρχικός στόχος:
 μεταξύ –1,5 % και –2,0 %
 h < 0,8
 Ανώτατα όρια:
 μεταξύ –1,5 % και –3,0 %
 Αρχικός στόχος:
 μεταξύ –2,0 % και –2,5 %
 Διάταξη ρύθμισης της κλίσης του εμπρόσθιου φανού ομίχλης.
 6.3.6.2.1. Στην περίπτωση εμπρόσθιου φανού ομίχλης με (μία) φωτεινή(-ες) πηγή(-ές) με συνολική αντικειμενική φωτεινή ροή, η οποία υπερβαίνει 2 000 lumen, οι απαιτήσεις της παραγράφου 6.3.6.1.2.2. πληρούνται αυτόματα κάτω από όλες τις συνθήκες φορτίου του παραρτήματος 5 του παρόντος κανονισμού.
 6.3.6.2.2. Αν μια διάταξη ρύθμισης της κλίσης είναι τοποθετημένη σε εμπρόσθιο φανό ομίχλης, ανεξάρτητο ή ομαδοποιημένο με άλλες λειτουργίες εμπρόσθιου φωτισμού και φωτεινής σηματοδότησης, πρέπει να είναι έτσι ώστε η κατακόρυφος κλίση, κάτω από όλες τις συνθήκες στατικού φορτίου του παραρτήματος 5 του παρόντος κανονισμού, να παραμένει εντός των ορίων που προδιαγράφονται στην παράγραφο 6.3.6.1.2.2.
 6.3.6.2.3. Στην περίπτωση στην οποία ο εμπρόσθιος φανός ομίχλης της κατηγορίας «F3» είναι μέρος του προβολέα της δέσμης διασταύρωσης ή του συστήματος AFS, οι απαιτήσεις της παραγράφου 6.2.6. πρέπει να εφαρμόζονται στη διάρκεια της χρήσης του εμπρόσθιου φανού ομίχλης ως μέρους της δέσμης διασταύρωσης.
 Στην εν λόγω περίπτωση τα όρια ρύθμισης της κλίσης που ορίζονται στην παράγραφο 6.2.6. πρέπει να εφαρμόζονται επίσης όταν ο εν λόγω εμπρόσθιος φανός ομίχλης χρησιμοποιείται ως τέτοιος.
 6.3.6.2.4. Η διάταξη ρύθμισης της κλίσης πρέπει επίσης να χρησιμοποιείται για την αυτόματη προσαρμογή της κλίσης του εμπρόσθιου φανού ομίχλης στις επικρατούσες συνθήκες του περιβάλλοντος, με την προϋπόθεση ότι δεν υπερβαίνονται τα όρια της προς τα κάτω κλίσης που προβλέπονται στην παράγραφο 6.3.6.1.2.2.
 6.3.6.2.5. Σε περίπτωση βλάβης της διάταξης ρύθμισης της κλίσης, ο εμπρόσθιος φανός ομίχλης δεν πρέπει να λαμβάνει θέση στην οποία η αποκοπή έχει μικρότερη κλίση από εκείνη που είχε κατά τη χρονική στιγμή εμφάνισης της βλάβης.
 6.3.7. Ηλεκτρικές συνδέσεις
 Οι φανοί ομίχλης πρέπει να είναι δυνατόν να ανάβουν και να σβήνουν ανεξάρτητα από τους προβολείς της δέσμης πορείας, τους προβολείς της δέσμης διασταύρωσης ή από οποιονδήποτε συνδυασμό προβολέων της δέσμης πορείας με προβολείς της δέσμης διασταύρωσης εκτός και αν οι εμπρόσθιοι φανοί ομίχλης χρησιμοποιούνται ως μέρος άλλης λειτουργίας φωτισμού στο σύστημα AFS. ωστόσο, η λειτουργία των φανών αυτών ως εμπρόσθιων φανών ομίχλης έχει προτεραιότητα από τη λειτουργία ως μέρος της οποίας χρησιμοποιούνται οι εμπρόσθιοι φανοί ομίχλης.
 6.3.8. Ενδεικτικό
 Υποχρεωτικό ενδεικτικό έναρξης λειτουργίας. Ανεξάρτητο φωτεινό προειδοποιητικό που δεν αναβοσβήνει.
 6.3.9. Άλλες απαιτήσεις
 Στην περίπτωση στην οποία υπάρχει θετική ένδειξη στο έντυπο κοινοποίησης στο σημείο 10.9. του παρατήματος 1 του κανονισμού αριθ. 19, η ευθυγράμμιση και οι φωτεινές εντάσεις της κατηγορίας «F3» του εμπρόσθιου φανού ομίχλης μπορούν αυτόματα να προσαρμόζονται στις επικρατούσες συνθήκες του περιβάλλοντος. Τυχόν διακυμάνσεις των φωτεινών εντάσεων ή η ευθυγράμμιση πραγματοποιούνται αυτόματα και με τρόπο ώστε να μην προκαλείται ενόχληση ούτε στον οδηγό ούτε στους άλλους χρήστες του οδικού δικτύου.
 6.4. ΦΑΝΟΣ ΟΠΙΣΘΟΠΟΡΕΙΑΣ (Κανονισμός αριθ. 23).
 6.4.1. Παρουσία
 Υποχρεωτική σε μηχανοκίνητα οχήματα και σε ρυμουλκούμενα κατηγορίας O2, O3 και O4. Προαιρετική σε ρυμουλκούμενα κατηγορίας O1.
 6.4.2. Αριθμός
 6.4.2.1. Μια διάταξη υποχρεωτική και μια δεύτερη διάταξη προαιρετική σε μηχανοκίνητα οχήματα κατηγορίας M1 και σε όλα τα υπόλοιπα οχήματα με μήκος που δεν υπερβαίνει τα 6 000 mm.
 6.4.2.2. Δύο διατάξεις υποχρεωτικές και δύο διατάξεις προαιρετικές σε όλα τα οχήματα με μήκος που υπερβαίνει τα 6 000 mm, εκτός των οχημάτων κατηγορίας M1.
 6.4.3. Διάταξη τοποθέτησης
 Χωρίς ειδικές απαιτήσεις.
 6.4.4. Θέση
 Κατά πλάτος:
 χωρίς ειδικές απαιτήσεις.
 Καθ’ ύψος:
 από 250 mm έως και 1 200 mm πάνω από το έδαφος.
 Κατά μήκος:
 στο πίσω μέρος του οχήματος.
 Ωστόσο, εφόσον υπάρχουν, οι δύο προαιρετικές διατάξεις που αναφέρονται στην παράγραφο 6.4.2.2. πρέπει να είναι τοποθετημένες στο πλάι ή πίσω στο όχημα, σύμφωνα με τις απαιτήσεις των παραγράφων 6.4.5. και 6.4.6.
 6.4.5. Γεωμετρική ορατότητα
 Προσδιορίζεται από τις γωνίες α και β, όπως ορίζονται στην παράγραφο 2.13.:
 α
 =
 15° προς τα άνω και 5° προς τα κάτω,
 β
 =
 45° προς τα δεξιά και αριστερά εφόσον υπάρχει μία μόνο διάταξη,
 45° προς τα έξω και 30° προς τα μέσα, εάν υπάρχουν δύο.
 Ο άξονας αναφοράς των δύο προαιρετικών διατάξεων που αναφέρονται στην παράγραφο 6.4.2.2., εφόσον είναι τοποθετημένες στα πλάγια του οχήματος, πρέπει να έχει οριζόντια προς το πλάι κατεύθυνση με κλίση 10°± 5° ως προς το διάμηκες επίπεδο συμμετρίας του οχήματος.
 6.4.6. Προσανατολισμός
 Προς τα πίσω
 Στην περίπτωση των δύο προαιρετικών διατάξεων που αναφέρονται στην παράγραφο 6.4.2.2., εφόσον είναι τοποθετημένες στα πλάγια του οχήματος, δεν έχουν εφαρμογή οι προαναφερόμενες απαιτήσεις της παραγράφου 6.4.5. Ωστόσο, ο άξονας αναφοράς αυτών των διατάξεων πρέπει να είναι προσανατολισμένος υπό γωνία όχι μεγαλύτερη των 15o οριζοντίως προς τα πίσω σε σχέση με το διάμηκες επίπεδο συμμετρίας του οχήματος.
 6.4.7. Ηλεκτρικές συνδέσεις
 6.4.7.1. Οι ηλεκτρικές συνδέσεις πρέπει να είναι έτσι ώστε ο φανός να ανάβει μόνον αν ο μοχλός του κιβωτίου ταχυτήτων έχει τεθεί στη θέση οπισθοπορείας και εάν η διάταξη χειρισμού της έναρξης και της παύσης της λειτουργίας του κινητήρα είναι σε θέση που να καθιστά δυνατή τη λειτουργία του κινητήρα. Ο φανός δεν πρέπει να ανάβει ή να παραμένει αναμμένος εάν κάποια από τις δύο προαναφερόμενες συνθήκες δεν πληρούται.
 6.4.7.2. Περαιτέρω, οι ηλεκτρικές συνδέσεις των δύο προαιρετικών διατάξεων που αναφέρονται στην παράγραφο 6.4.2.2. πρέπει να είναι τέτοιες ώστε οι διατάξεις αυτές να μη μπορούν να ανάβουν εκτός κι αν οι φανοί που αναφέρονται στην παράγραφο 5.11. είναι αναμμένοι.
 Οι διατάξεις που είναι τοποθετημένες στα πλάγια του οχήματος επιτρέπεται να ανάβουν για την εκτέλεση αργών ελιγμών εν κινήσει του οχήματος προς τα εμπρός με μέγιστη ταχύτητα 10 km/h, με την προϋπόθεση ότι πληρούνται οι ακόλουθοι όροι:
 α)
 Οι διατάξεις ενεργοποιούνται και απενεργοποιούνται με το χέρι από ξεχωριστό διακόπτη·
 β)
 Εάν ενεργοποιούνται με αυτό τον τρόπο, μπορούν να παραμένουν αναμμένες ακόμη κι όταν ο μοχλός ταχυτήτων απεμπλακεί από την όπισθεν·
 γ)
 οι διατάξεις πρέπει να σβήνουν αυτομάτως εάν η ταχύτητα προς τα εμπρός του οχήματος υπερβαίνει τα 10 km/h ανεξάρτητα από τη θέση του ξεχωριστού διακόπτη· Στην εν λόγω περίπτωση παραμένουν σβησμένες μέχρις ότου αναφθούν και πάλι σκόπιμα.
 6.4.8. Ενδεικτικό
 Προαιρετικό ενδεικτικό.
 6.4.9. Άλλες απαιτήσεις
 Όχι
 6.5. ΦΑΝΟΣ ΔΕΙΚΤΗΣ ΠΟΡΕΙΑΣ (Κανονισμός αριθ. 6).
 6.5.1. Παρουσία (βλ. σχήμα παρακάτω)
 Υποχρεωτική. Οι τύποι δεικτών πορείας κατατάσσονται σε κατηγορίες (1, 1α, 1β, 2α, 2β, 5 και 6), το σύνολο των οποίων σε ένα όχημα συνιστά μια διάταξη τοποθέτησης («A» και «B»).
 Η διάταξη τοποθέτησης «A» εφαρμόζεται σε όλα τα μηχανοκίνητα οχήματα.
 Η διάταξη τοποθέτησης «B» εφαρμόζεται μόνο σε ρυμουλκούμενα.
 6.5.2. Αριθμός
 Ανάλογα με τη διάταξη τοποθέτησης.
 6.5.3. Διατάξεις τοποθέτησης (βλ. σχήμα παρακάτω)
 Α: Δύο εμπρόσθιοι δείκτες πορείας των ακόλουθων κατηγοριών:
 1 ή1α ή1β, εάν η απόσταση μεταξύ του άκρου της εμφανούς επιφάνειας κατά τη διεύθυνση του άξονα αναφοράς αυτού του φανού και του άκρου της εμφανούς επιφάνειας κατά τη διεύθυνση του άξονα αναφοράς του φανού διασταύρωσης ή/και του τυχόν υπάρχοντος εμπρόσθιου φανού ομίχλης είναι τουλάχιστον 40 mm.
 1α ή1β, εάν η απόσταση μεταξύ του άκρου της εμφανούς επιφάνειας κατά τη διεύθυνση του άξονα αναφοράς αυτού του φανού και του άκρου της εμφανούς επιφάνειας κατά τη διεύθυνση του άξονα αναφοράς του φανού διασταύρωσης ή/και του τυχόν υπάρχοντος εμπρόσθιου φανού ομίχλης είναι μεγαλύτερη από 20 mm και μικρότερη από 40 mm.
 1b, εάν η απόσταση μεταξύ του άκρου της εμφανούς επιφάνειας κατά τη διεύθυνση του άξονα αναφοράς αυτού του φανού και του άκρου της εμφανούς επιφάνειας κατά τη διεύθυνση του άξονα αναφοράς του φανού διασταύρωσης ή/και του τυχόν υπάρχοντος εμπρόσθιου φανού ομίχλης είναι μικρότερη ή ίση με 20 mm.
 δύο οπίσθιοι φανοί-δείκτες πορείας (κατηγορία 2α ή 2β).
 δύο προαιρετικοί φανοί (κατηγορία 2α ή 2β) σε όλα τα οχήματα κατηγορίας M2, M3, N2, N3.
 δύο πλευρικοί φανοί-δείκτες πορείας κατηγορίας 5 ή 6 (ελάχιστες απαιτήσεις):
 5 για όλα τα οχήματα κατηγορίας M1,
 για οχήματα κατηγορίας N1, M2και M3 μήκους μέχρι 6 μέτρα.
 6 για όλα τα οχήματα κατηγορίας N2 και N3,
 για οχήματα κατηγορίας N1, M2 και M3 μήκους άνω των 6 μέτρων.
 Σε όλες τις περιπτώσεις, επιτρέπεται η αντικατάσταση πλευρικού φανού δείκτη πορείας κατηγορίας 5 από πλευρικό φανό δείκτη πορείας κατηγορίας 6.
 Όταν έχουν τοποθετηθεί φανοί που συνδυάζουν τις λειτουργίες των εμπρόσθιων δεικτών πορείας (κατηγορίας 1, 1α και 1β) και των πλευρικών δεικτών πορείας (κατηγορίας 5 ή 6) επιτρέπεται να τοποθετούνται δύο επιπλέον πλευρικοί δείκτες πορείας (κατηγορίας 5 ή 6) προκειμένου να πληρούνται οι απαιτήσεις ορατότητας της παραγράφου 6.5.5.
 Β: Δύο οπίσθιοι δείκτες πορείας (κατηγορία 2α ή 2β).
 δύο προαιρετικοί φανοί (κατηγορία 2α ή 2β) σε όλα τα οχήματα κατηγορίας O2, O3 και O4.
 Αν το όχημα είναι εξοπλισμένο με AFS, η απόσταση που πρέπει να λαμβάνεται υπόψη για την επιλογή της κατηγορίας είναι η απόσταση μεταξύ του εμπρόσθιου φανού δείκτη πορείας και της πλησιέστερης μονάδας φωτισμού στην πλησιέστερη θέση της η οποία συμβάλλει στην ή εκτελεί τη λειτουργία της δέσμης διασταύρωσης.
 6.5.4. Θέση
 6.5.4.1. Κατά πλάτος: Το πλέον απομακρυσμένο από το διάμηκες επίπεδο συμμετρίας του οχήματος άκρο της εμφανούς επιφάνειας κατά τη διεύθυνση του άξονα αναφοράς δεν επιτρέπεται να απέχει περισσότερο από 400 mm από το απώτατο εξωτερικό άκρο του οχήματος. Η συνθήκη αυτή δεν έχει εφαρμογή στους προαιρετικούς οπίσθιους φανούς.
 Η απόσταση μεταξύ των εσωτερικών άκρων των δύο εμφανών επιφανειών κατά τη διεύθυνση του άξονα αναφοράς δεν πρέπει να είναι μικρότερη από 600 mm.
 Αυτή η απόσταση επιτρέπεται να μειωθεί σε 400 mm αν το συνολικό πλάτος του οχήματος είναι μικρότερο από 1 300 mm.
 Καθ’ ύψος: πάνω από το έδαφος.
 6.5.4.2.1. Το ύψος της επιφάνειας εξόδου φωτός των πλευρικών φανών δεικτών πορείας της κατηγορίας 5 ή 6 δεν πρέπει να είναι:
 μικρότερο από:
 350 mm για οχήματα κατηγορίας M1 και N1 και 500 mm για όλες τις υπόλοιπες κατηγορίες οχημάτων, μετρούμενο από το χαμηλότερο σημείο, και
 άνω των:
 1 500 mm, μετρούμενο από το υψηλότερο σημείο.
 6.5.4.2.2. Το ύψος των φανών δεικτών πορείας των κατηγοριών 1, 1α, 1β, 2α και 2β, μετρούμενο σύμφωνα με την παράγραφο 5.8., δεν πρέπει να είναι μικρότερο από 350 mm ή μεγαλύτερο από 1 500 mm.
 6.5.4.2.3. Αν η κατασκευή του οχήματος δεν επιτρέπει την τήρηση αυτών των ανωτάτων ορίων, μετρουμένων όπως ορίζεται ανωτέρω, και εφόσον δεν έχουν τοποθετηθεί προαιρετικοί φανοί, τα όρια αυτά μπορούν να αυξηθούν στα 2 300 mm για τους πλευρικούς φανούς δείκτες πορείας των κατηγοριών 5 και 6 και στα 2 100 mm για τους φανούς δείκτες πορείας των κατηγοριών 1, 1α, 1β, 2α και 2β.
 6.5.4.2.4. Εφόσον τοποθετηθούν προαιρετικοί φανοί, αυτοί πρέπει να τοποθετούνται σε ύψος συμβατό με τις ισχύουσες απαιτήσεις της παραγράφου 6.5.4.1., τη συμμετρία των φανών και σε κατακόρυφη απόσταση όσο το δυνατόν μεγαλύτερη επιτρέπει το σχήμα του αμαξώματος, αλλά όχι μικρότερη από 600 mm πάνω από τους υποχρεωτικούς φανούς.
 6.5.4.3. Κατά μήκος (βλ. εικόνα κατωτέρω)
 Η απόσταση μεταξύ, αφενός, της επιφάνειας εκπομπής του φωτός του πλευρικού φανού δείκτη κατεύθυνσης (κατηγορίας 5 και 6) και, αφετέρου, του εγκάρσιου επιπέδου που ορίζει το εμπρόσθιο όριο του συνολικού μήκους του οχήματος δεν πρέπει να υπερβαίνει τα 1 800 mm.
 Ωστόσο, η εν λόγω απόσταση δεν υπερβαίνει τα 2 500 mm:
 α)
 Για οχήματα κατηγορίας M1 και N1·
 β)
 για όλες τις υπόλοιπες κατηγορίες οχημάτων εάν η κατασκευή του οχήματος καθιστά αδύνατη τη συμμόρφωση με τις ελάχιστες γωνίες ορατότητας.
 6.5.5. Γεωμετρική ορατότητα
 6.5.5.1. Οριζόντιες γωνίες: (βλ. σχήμα παρακάτω)
 Κατακόρυφες γωνίες: 15° άνωθεν και κάτωθεν της οριζοντίου για τους φανούς δείκτες πορείας των κατηγοριών 1, 1α, 1β, 2α, 2β και 5. Η κατακόρυφη γωνία κάτωθεν της οριζοντίου επιτρέπεται να μειωθεί στις 5° αν οι φανοί ευρίσκονται σε απόσταση μικρότερη από 750 mm από το έδαφος. 30° άνωθεν και 5° κάτωθεν της οριζοντίου για φανούς δείκτες πορείας της κατηγορίας 6. Η κατακόρυφη γωνία άνωθεν της οριζοντίου μπορεί να μειωθεί στις 5° εάν οι προαιρετικοί φανοί βρίσκονται σε ύψος τουλάχιστον 2 100 mm από το έδαφος.
 Σχημα
 (βλ. παράγραφο 6.5.)
 6.5.5.2. ή, κατά την κρίση του κατασκευαστή, για οχήματα των κατηγοριών M1 και N1
 (12):
 εμπρόσθιοι και οπίσθιοι δείκτες πορείας, καθώς και φανοί πλευρικής σήμανσης:
 οριζόντιες γωνίες, βλ. εικόνα κατωτέρω:
 Κατακόρυφες γωνίες: 15° άνωθεν και κάτωθεν της οριζοντίου. Η κατακόρυφη γωνία κάτωθεν της οριζοντίου μπορεί να μειωθεί στις 5° εάν οι φανοί είναι σε απόσταση μικρότερη των 750 mm πάνω από το έδαφος.
 Για να θεωρηθεί ορατός, ο φανός πρέπει να προσφέρει ανεμπόδιστη θέα της εμφανούς επιφάνειας σε έκταση τουλάχιστον 12,5 cm2, εκτός των πλευρικών δεικτών πορείας των κατηγοριών 5 και 6. Η φωτίζουσα περιοχή αντανακλαστήρα που δεν εκπέμπει φως εξαιρείται.
 6.5.6. Προσανατολισμός
 Σύμφωνα με τις προδιαγραφές του κατασκευαστή, εφόσον υπάρχουν.
 6.5.7. Ηλεκτρικές συνδέσεις
 Οι δείκτες πορείας πρέπει να ανάβουν ανεξάρτητα από τους άλλους φανούς. Όλοι οι δείκτες πορείας που ευρίσκονται στην ίδια πλευρά του οχήματος πρέπει να ανάβουν και να σβήνουν μέσω του ίδιου διακόπτη χειρισμού και να αναβοσβήνουν εν φάσει.
 Σε οχήματα των κατηγοριών M1 και N1 με μήκος μικρότερο από 6 m, στα οποία η διάταξη τοποθέτησης είναι όπως προβλέπεται στην παράγραφο 6.5.5.2. ανωτέρω, οι χρώματος ήλεκτρου φανοί πλευρικής σήμανσης, όταν υπάρχουν, πρέπει να αναβοσβήνουν με την ίδια συχνότητα (εν φάσει) με τους δείκτες πορείας.
 6.5.8. Ενδεικτικό
 Υποχρεωτικό ενδεικτικό λειτουργίας για τους φανούς δείκτες πορείας των κατηγοριών 1, 1α, 1β, 2α και 2β. Μπορεί να είναι οπτικό ή ακουστικό ή και τα δύο. Εάν είναι οπτικό, πρέπει να αναβοσβήνει και, τουλάχιστον σε περίπτωση κακής λειτουργίας οποιουδήποτε εμπρόσθιου ή οπισθίου φανού δείκτη κατεύθυνσης, είτε να σβήνει εντελώς είτε να παραμένει συνεχώς αναμμένο χωρίς να αναβοσβήνει, είτε, τέλος, να εμφανίζει αισθητή αλλαγή συχνότητας αναλαμπών. Εάν είναι καθ' ολοκληρίαν ακουστικό πρέπει να ακούγεται ευκρινώς και να εμφανίζει αισθητή αλλαγή συχνότητας, τουλάχιστον στην περίπτωση κακής λειτουργίας οποιουδήποτε από τους εν λόγω φανούς δείκτες πορείας.
 Ενεργοποιείται με το σήμα που παράγεται σύμφωνα με την παράγραφο 6.4.2. του κανονισμού αριθ. 6 ή άλλου κατάλληλου τρόπου (10).
 Εάν ένα μηχανοκίνητο όχημα είναι εξοπλισμένο για να έλκει ρυμουλκούμενο, πρέπει να είναι εφοδιασμένο με ένα ειδικό οπτικό ενδεικτικό λειτουργίας των δεικτών πορείας του ρυμουλκούμενου, εκτός αν το ενδεικτικό του έλκοντος οχήματος επιτρέπει τον εντοπισμό της αστοχίας οποιουδήποτε δείκτη πορείας του σχετικού συνδυασμού οχημάτων.
 Για το προαιρετικό ζεύγος δεικτών πορείας σε ρυμουλκούμενα, δεν είναι υποχρεωτική η ύπαρξη ενδεικτικού λειτουργίας.
 6.5.9. Άλλες απαιτήσεις
 Το φως πρέπει να αναβοσβήνει με συχνότητα 90±30 φορές το λεπτό.
 Μετά το χειρισμό του διακόπτη φωτεινής σηματοδότησης, το φως πρέπει να εκπέμπεται το αργότερο εντός ενός δευτερολέπτου και να σβήνει το αργότερο εντός 1,5 δευτερολέπτου. Εάν το μηχανοκίνητο όχημα είναι εξοπλισμένο για να έλκει ρυμουλκούμενο, ο διακόπτης χειρισμού των δεικτών πορείας του έλκοντος οχήματος πρέπει να ελέγχει επίσης τη λειτουργία των δεικτών πορείας του ρυμουλκούμενου. Σε περίπτωση αστοχίας, διαφορετικής από βραχυκύκλωμα, ενός φανού δείκτη πορείας, οι άλλοι πρέπει να συνεχίζουν να αναβοσβήνουν, αλλά στην περίπτωση αυτή η συχνότητα επιτρέπεται να είναι διαφορετική από την καθορισμένη.
 6.6. ΣΉΜΑ ΚΙΝΔΥΝΟΥ
 6.6.1. Παρουσία
 Υποχρεωτική.
 Το σήμα πρέπει να εκπέμπεται με ταυτόχρονη λειτουργία των δεικτών πορείας σύμφωνα με τις απαιτήσεις της ανωτέρω παραγράφου 6.5.
 6.6.2. Αριθμός
 Όπως καθορίζεται στην παράγραφο 6.5.2.
 6.6.3. Διάταξη τοποθέτησης
 Όπως καθορίζεται στην παράγραφο 6.5.3.
 6.6.4. Θέση
 6.6.4.1. Πλάτος
 Όπως καθορίζεται στην παράγραφο 6.5.4.1.
 6.6.4.2. Ύψος
 Όπως καθορίζεται στην παράγραφο 6.5.4.2.
 6.6.4.3. Μήκος
 Όπως καθορίζεται στην παράγραφο 6.5.4.3.
 6.6.5. Γεωμετρική ορατότητα
 Όπως καθορίζεται στην παράγραφο 6.5.5.
 6.6.6. Προσανατολισμός
 Όπως καθορίζεται στην παράγραφο 6.5.6.
 6.6.7. Ηλεκτρικές συνδέσεις
 6.6.7.1. Για τη λειτουργία του σήματος πρέπει να υπάρχει χωριστός διακόπτης χειρισμού που να επιτρέπει να αναβοσβήνουν ταυτόχρονα όλοι οι δείκτες πορείας.
 6.6.7.2. Tο σήμα προειδοποίησης κινδύνου μπορεί να ενεργοποιείται αυτόματα σε περίπτωση που το όχημα εμπλακεί σε σύγκρουση ή μετά την απενεργοποίηση του σήματος στάσης έκτακτης ανάγκης, όπως προβλέπεται στην παράγραφο 6.22. Σε τέτοιες περιπτώσεις, το σήμα μπορεί να σβήνει με το χέρι.
 6.6.7.3. Σε οχήματα των κατηγοριών M1 και N1 με μήκος μικρότερο από 6 m, στα οποία η διάταξη τοποθέτησης είναι όπως προβλέπεται στην παράγραφο 6.5.5.2. ανωτέρω, οι χρώματος ήλεκτρου φανοί πλευρικής σήμανσης, όταν υπάρχουν, πρέπει να αναβοσβήνουν με την ίδια συχνότητα (εν φάσει) με τους φανούς δείκτες πορείας.
 6.6.8. Ενδεικτικό
 Υποχρεωτικό ενδεικτικό έναρξης λειτουργίας. Φως προειδοποίησης που αναβοσβήνει, το οποίο μπορεί να λειτουργεί σε συνδυασμό με το ή τα ενδεικτικά που καθορίζονται στην παράγραφο 6.5.8.
 6.6.9. Άλλες απαιτήσεις
 Όπως καθορίζεται στην παράγραφο 6.5.9. Εάν μηχανοκίνητο όχημα είναι εξοπλισμένο να έλκει ρυμουλκούμενο, ο διακόπτης χειρισμού του σήματος έκτακτης ανάγκης πρέπει να μπορεί επίσης να ενεργοποιεί τους φανούς δεικτών κατεύθυνσης του ρυμουλκούμενου. Η λειτουργία του σήματος κινδύνου πρέπει να είναι δυνατή ακόμα και εάν η διάταξη που θέτει ή διακόπτει τη λειτουργία του κινητήρα είναι σε τέτοια θέση που να καθιστά αδύνατη τη θέση του κινητήρα σε λειτουργία.
 6.7. ΦΑΝΟΣ ΠΕΔΗΣΗΣ (Κανονισμός αριθ. 7).
 6.7.1. Παρουσία
 Διατάξεις κατηγοριών S1 ή S2:
 υποχρεωτική σε οχήματα όλων των κατηγοριών.
 Διατάξεις κατηγορίας S3 ή S4:
 υποχρεωτική σε οχήματα των κατηγοριών M1 και N1, εκτός από πλαίσια-θαλάμους οδήγησης και τα οχήματα κατηγορίας N1 με ανοικτό χώρο φόρτωσης. προαιρετική στις υπόλοιπες κατηγορίες οχημάτων.
 6.7.2. Αριθμός
 Δύο διατάξεις κατηγορίας S1 ή S2 και μία διάταξη κατηγορίας S3 ή S4 για όλες τις κατηγορίες οχημάτων.
 6.7.2.1. Εκτός της περίπτωσης όπου είναι τοποθετημένη διάταξη κατηγορίας S3 ή S4, σε οχήματα των κατηγοριών M2, M3, N2, N3, O2, O3 και O4 μπορούν να τοποθετηθούν και δύο προαιρετικές διατάξεις κατηγορίας S1 ή S2.
 6.7.2.2. Μόνον εάν το διάμηκες επίπεδο συμμετρίας του οχήματος δεν ευρίσκεται επί σταθερού τοιχώματος του αμαξώματος αλλά διαχωρίζει ένα ή περισσότερα κινητά μέρη του οχήματος (π.χ. θύρες) και δεν υπάρχει επαρκής χώρος για την τοποθέτηση μιας και μόνον διάταξης της κατηγορίας S3 ή S4 στο διάμεσο επίπεδο συμμετρίας υπεράνω αυτών των κινητών μερών, επιτρέπεται: να τοποθετηθούν δύο διατάξεις κατηγορίας S3 ή S4 τύπου «D», ή να τοποθετηθεί μία διάταξη κατηγορίας S3 ή S4 αριστερά ή δεξιά από το διάμηκες επίπεδο συμμετρίας.
 6.7.3. Διάταξη τοποθέτησης
 Χωρίς ειδικές απαιτήσεις.
 6.7.4. Θέση
 6.7.4.1. Κατά πλάτος: Για οχήματα κατηγορίας M1 και N1: Για διατάξεις κατηγορίας S1 ή S2: Το πλέον απομακρυσμένο από το διάμηκες επίπεδο συμμετρίας του οχήματος σημείο της εμφανούς επιφάνειας κατά τη διεύθυνση του άξονα αναφοράς δεν επιτρέπεται να απέχει περισσότερο από 400 mm από το απώτατο εξωτερικό άκρο του οχήματος. Για την απόσταση μεταξύ των εσωτερικών άκρων των εμφανών επιφανειών κατά τη διεύθυνση των αξόνων αναφοράς δεν υπάρχει κάποια ειδική απαίτηση.
 Για όλες τις άλλες κατηγορίες οχημάτων: Για τις διατάξεις των κατηγοριών S1 ή S2, η απόσταση μεταξύ των εσωτερικών άκρων των εμφανών επιφανειών κατά τη διεύθυνση των αξόνων αναφοράς δεν πρέπει είναι μικρότερη από 600 mm. Η απόσταση αυτή μπορεί να μειωθεί στα 400 mm όταν το συνολικό πλάτος του οχήματος είναι μικρότερο από 1 300 mm.
 Για διατάξεις κατηγορίας S3 ή S4: το κέντρο αναφοράς πρέπει να βρίσκεται στο διάμηκες επίπεδο συμμετρίας του οχήματος. Ωστόσο, σε περίπτωση που, σύμφωνα με την παράγραφο 6.7.2., τοποθετούνται δύο διατάξεις της κατηγορίας S3 ή S4, πρέπει να είναι τοποθετημένες όσο το δυνατόν πλησιέστερα και εκατέρωθεν του διαμήκους επιπέδου συμμετρίας.
 Στην περίπτωση όπου, σύμφωνα με την παράγραφο 6.7.2., επιτρέπεται να τοποθετείται φανός της κατηγορίας S3 ή S4 μετατοπισμένος ως προς το διάμηκες επίπεδο συμμετρίας, η μετατόπιση αυτή δεν πρέπει να υπερβαίνει τα 150 mm από το διάμηκες επίπεδο συμμετρίας προς το κέντρο αναφοράς του φανού.
 Καθ’ ύψος:
 6.7.4.2.1. Για διατάξεις κατηγορίας S1 ή S2: επάνω από το έδαφος, όχι λιγότερο από 350 mm ούτε περισσότερο από 1 500 mm (2 100 mm αν το σχήμα του αμαξώματος δεν επιτρέπει την τήρηση του ορίου των 1 500 mm και δεν είναι τοποθετημένοι οι προαιρετικοί φανοί).
 Εάν είναι τοποθετημένοι οι προαιρετικοί φανοί, αυτοί πρέπει να βρίσκονται σε ύψος συμβατό με τις απαιτήσεις του πλάτους και τη συμμετρία των φανών και σε κατακόρυφη απόσταση όσο το δυνατόν μεγαλύτερη επιτρέπει το σχήμα του αμαξώματος, αλλά όχι λιγότερο από 600 mm πάνω από τους υποχρεωτικούς φανούς.
 6.7.4.2.2. Για τις διατάξεις των κατηγοριών S3 ή S4, το οριζόντιο επίπεδο που εφάπτεται στην κατώτατη ακμή της εμφανούς επιφάνειας πρέπει:
 να μην απέχει περισσότερο από 150 mm κάτω από το οριζόντιο επίπεδο που εφάπτεται στην κατώτατη ακμή της εκτιθέμενης επιφάνειας του αλεξήνεμου του οπίσθιου παραθύρου, ή να μην είναι λιγότερο από 850 mm πάνω από το έδαφος
 Ωστόσο, το οριζόντιο επίπεδο που εφάπτεται στην κατώτατη ακμή της εμφανούς επιφάνειας της διάταξης κατηγορίας S3 ή S4 πρέπει να είναι υπεράνω του οριζοντίου επιπέδου που εφάπτεται στην ανώτατη ακμή των εμφανών επιφανειών των διατάξεων κατηγορίας S1 ή S2.
 6.7.4.3. Κατά μήκος:
 Για διατάξεις κατηγορίας S1 ή S2: στο πίσω μέρος του οχήματος.
 Για διατάξεις κατηγορίας S3 ή S4: χωρίς ειδικές απαιτήσεις.
 6.7.5. Γεωμετρική ορατότητα
 Οριζόντια γωνία:
 Για διατάξεις κατηγορίας S1 ή S2:
 45° προς τα αριστερά και τα δεξιά του διαμήκους άξονα του οχήματος.
 Για διατάξεις κατηγορίας S3 ή S4:
 10° προς τα αριστερά και τα δεξιά του διαμήκους άξονα του οχήματος
 Κατακόρυφη γωνία:
 Για διατάξεις κατηγορίας S1 ή S2:
 15° άνωθεν και κάτωθεν της οριζοντίου. Ωστόσο, η κατακόρυφη γωνία κάτωθεν της οριζοντίου επιτρέπεται να μειωθεί στις 5°, αν το ύψος του φανού είναι μικρότερο από 750 mm. Η κατακόρυφη γωνία άνωθεν της οριζοντίου μπορεί να μειωθεί στις 5° στην περίπτωση προαιρετικών φανών που είναι τουλάχιστον 2 100 mm πάνω από το έδαφος
 Για διατάξεις κατηγορίας S3 ή S4:
 10° άνω και 5° κάτωθεν της οριζοντίου.
 6.7.6. Προσανατολισμός
 Προς τα πίσω από το όχημα.
 6.7.7. Ηλεκτρικές συνδέσεις
 6.7.7.1. Όλοι οι φανοί πέδησης πρέπει να ανάβουν ταυτόχρονα όταν το σύστημα πέδησης δίνει το σχετικό σήμα που ορίζεται στους κανονισμούς αριθ. 13 και 13-H.
 6.7.7.2. Οι φανοί πέδησης δεν χρειάζεται να λειτουργούν όταν η διάταξη που θέτει σε λειτουργία και/ή σταματά τον κινητήρα είναι σε θέση που καθιστά αδύνατη τη λειτουργία του κινητήρα.
 6.7.8. Ενδεικτικό
 Ενδεικτικό προαιρετικό. Όπου υπάρχει, αυτό το ενδεικτικό πρέπει να είναι ενδεικτικό λειτουργίας με τη μορφή προειδοποιητικής λυχνίας που δεν αναβοσβήνει και να ενεργοποιείται σε περίπτωση ελαττωματικής λειτουργίας των φανών πέδησης.
 6.7.9. Άλλες απαιτήσεις
 6.7.9.1. Διάταξη της κατηγορίας S3 ή S4 δεν επιτρέπεται να ενσωματώνεται αμοιβαίως με οποιονδήποτε άλλο φανό.
 Διάταξη της κατηγορίας S3 ή S4 επιτρέπεται να τοποθετείται εκτός ή εντός του οχήματος.
 6.7.9.2.1. Σε περίπτωση που είναι τοποθετημένη εντός του οχήματος:
 το φως που εκπέμπει δεν επιτρέπεται να προκαλεί ενόχληση στον οδηγό μέσω του κατόπτρου οδήγησης ή/και άλλων επιφανειών του οχήματος (π.χ. οπίσθιο παράθυρο).
 6.8. ΦΑΝΟΙ ΟΠΙΣΘΙΑΣ ΠΙΝΑΚΙΔΑΣ ΚΥΚΛΟΦΟΡΙΑΣ (Κανονισμός αριθ. 4).
 6.8.1. Παρουσία
 Υποχρεωτική.
 6.8.2. Αριθμός
 Κατά τρόπο ώστε η διάταξη να φωτίζει το χώρο της πινακίδας κυκλοφορίας.
 6.8.3. Διάταξη τοποθέτησης
 Κατά τρόπο ώστε η διάταξη να φωτίζει το χώρο της πινακίδας κυκλοφορίας.
 6.8.4. Θέση
 6.8.4.1. Κατά πλάτος: Κατά τρόπο ώστε η διάταξη να φωτίζει το χώρο της πινακίδας κυκλοφορίας.
 6.8.4.2. Καθ’ ύψος: κατά τρόπο ώστε η διάταξη να φωτίζει το χώρο της πινακίδας κυκλοφορίας.
 6.8.4.3. Κατά μήκος: κατά τρόπο ώστε η διάταξη να φωτίζει το χώρο της πινακίδας κυκλοφορίας.
 6.8.5. Γεωμετρική ορατότητα
 Κατά τρόπο ώστε η διάταξη να φωτίζει το χώρο της πινακίδας κυκλοφορίας.
 6.8.6. Προσανατολισμός
 Κατά τρόπο ώστε η διάταξη να φωτίζει το χώρο της πινακίδας κυκλοφορίας.
 6.8.7. Ηλεκτρικές συνδέσεις
 Σύμφωνα με την παράγραφο 5.11.
 6.8.8. Ενδεικτικό
 Προαιρετικό ενδεικτικό. Εάν υπάρχει, η λειτουργία του πρέπει να επιτελείται από το ενδεικτικό που απαιτείται για τους εμπρόσθιους και οπίσθιους φανούς θέσης.
 6.8.9. Άλλες απαιτήσεις
 Όταν ο φανός της οπίσθιας πινακίδας κυκλοφορίας είναι συνδυασμένος με τον οπίσθιο φανό θέσης, αμοιβαίως ενσωματωμένος με το φανό πέδησης ή με τον οπίσθιο φανό ομίχλης, τα φωτομετρικά χαρακτηριστικά του φανού της οπίσθιας πινακίδας κυκλοφορίας επιτρέπεται να αλλάζουν ενόσω φωτίζει ο φανός πέδησης ή ο οπίσθιος φανός ομίχλης.
 6.9. ΕΜΠΡΟΣΘΙΟΣ ΦΑΝΟΣ ΘΕΣΗΣ (Κανονισμός αριθ. 7).
 6.9.1. Παρουσία
 Υποχρεωτική σε όλα τα μηχανοκίνητα οχήματα.
 Υποχρεωτική σε ρυμουλκούμενα πλάτους άνω των 1 600 mm.
 Προαιρετική σε ρυμουλκούμενα πλάτους μέχρι 1 600 mm.
 6.9.2. Αριθμός
 Δύο.
 6.9.3. Διάταξη τοποθέτησης
 Χωρίς ειδικές απαιτήσεις.
 6.9.4. Θέση
 6.9.4.1. Κατά πλάτος: Το πλέον απομακρυσμένο από το διάμηκες επίπεδο συμμετρίας του οχήματος σημείο της εμφανούς επιφάνειας κατά τη διεύθυνση του άξονα αναφοράς δεν επιτρέπεται να απέχει περισσότερο από 400 mm από το απώτατο εξωτερικό άκρο του οχήματος.
 Στην περίπτωση ρυμουλκούμενου, το πλέον απομακρυσμένο από το διάμηκες επίπεδο συμμετρίας του οχήματος σημείο της εμφανούς επιφάνειας κατά τη διεύθυνση του άξονα αναφοράς δεν πρέπει να απέχει περισσότερο από 150 mm από το απώτατο εξωτερικό άκρο του οχήματος.
 Η απόσταση μεταξύ των εσωτερικών ακμών των δύο εμφανών επιφανειών κατά τη διεύθυνση των αξόνων αναφοράς πρέπει:
 Για οχήματα κατηγορίας M1 και N1: χωρίς ειδικές απαιτήσεις:
 Για όλες τις άλλες κατηγορίες οχημάτων: να μην είναι μικρότερη από 600 mm. Η απόσταση αυτή επιτρέπεται να μειωθεί στα 400 mm αν το συνολικό πλάτος του οχήματος είναι μικρότερο των 1 300 mm.
 6.9.4.2. Καθ’ ύψος: όχι λιγότερο από 350 mm και όχι περισσότερο από 1 500 mm (όχι περισσότερο από 2 100 mm για κατηγορίες οχημάτων O1 και O2 ή, για όλες τις υπόλοιπες κατηγορίες οχημάτων, εάν το σχήμα του αμαξώματος καθιστά αδύνατη την τήρηση του ορίου των 1 500 mm) πάνω από το έδαφος.
 6.9.4.3. Κατά μήκος: χωρίς επιμέρους απαιτήσεις.
 6.9.4.4. Όταν ο εμπρόσθιος φανός θέσης και κάποιος άλλος φανός είναι αμοιβαίως ενσωματωμένοι, η κατά τη διεύθυνση του άξονα αναφοράς εμφανής επιφάνεια του άλλου φανού πρέπει να χρησιμοποιείται για να επαληθεύεται η τήρηση των απαιτήσεων τοποθέτησης (παράγραφοι 6.9.4.1 έως 6.9.4.3).
 6.9.5. Γεωμετρική ορατότητα
 6.9.5.1. Οριζόντια γωνία για τους δύο φανούς θέσης:
 45° προς τα μέσα και 80° προς τα έξω.
 Στην περίπτωση ρυμουλκούμενων, η προς τα μέσα γωνία επιτρέπεται να μειωθεί στις 5°.
 Κατακόρυφη γωνία:
 15° άνωθεν και κάτωθεν της οριζοντίου. Η κατακόρυφη γωνία κάτωθεν της οριζοντίου επιτρέπεται να μειωθεί στις 5° στην περίπτωση φανών που ευρίσκονται σε ύψος μικρότερο από 750 mm από το έδαφος.
 6.9.5.2. Για οχήματα κατηγορίας M1 και N1, ως εναλλακτική περίπτωση εκείνης της παραγράφου 6.9.5.1., κατά την κρίση του κατασκευαστή ή του δεόντως εξουσιοδοτημένου αντιπροσώπου του, και μόνον εάν στο όχημα υπάρχει τοποθετημένος εμπρόσθιος φανός πλευρικής σήμανσης.
 Οριζόντια γωνία: 45° προς τα έξω και 45° προς τα μέσα.
 Κατακόρυφη γωνία: 15° άνωθεν και κάτωθεν της οριζοντίου. Η κατακόρυφη γωνία κάτωθεν της οριζοντίου μπορεί να μειωθεί στις 5° εάν οι φανοί είναι σε απόσταση μικρότερη των 750 mm πάνω από το έδαφος.
 Για να θεωρηθεί ορατός, ο φανός πρέπει να προσφέρει ανεμπόδιστη θέα της εμφανούς επιφάνειας σε έκταση τουλάχιστον 12,5 cm2. Η φωτίζουσα περιοχή αντανακλαστήρα που δεν εκπέμπει φως εξαιρείται.
 6.9.6. Προσανατολισμός
 Προς τα εμπρός.
 6.9.7. Ηλεκτρικές συνδέσεις
 Σύμφωνα με την παράγραφο 5.11.
 6.9.8. Ενδεικτικό
 Υποχρεωτικό ενδεικτικό έναρξης λειτουργίας. Το ενδεικτικό αυτό δεν πρέπει να αναβοσβήνει και δεν απαιτείται σε περίπτωση που ο φωτισμός του πίνακα οργάνων δεν μπορεί να ανάβει παρά μόνο ταυτόχρονα με τους εμπρόσθιους φανούς θέσης.
 6.9.9. Άλλες απαιτήσεις
 Σε περίπτωση AFS που περιλαμβάνει τρόπο φωτισμού στροφής., ο εμπρόσθιος φανός θέσης μπορεί να περιστρέφεται μαζί με μονάδα φωτισμού με την οποία είναι αμοιβαία ενσωματωμένος.
 6.10. ΟΠΙΣΘΙΟΣ ΦΑΝΟΣ ΘΕΣΗΣ (Κανονισμός αριθ. 7).
 6.10.1. Παρουσία
 Διατάξεις των κατηγοριών R ή R1 ή R2: Υποχρεωτική
 6.10.2. Αριθμός
 Δύο.
 6.10.2.1. Πλην της περιπτώσεως όπου υπάρχουν τοποθετημένοι φανοί όγκου, σε όλα τα οχήματα κατηγορίας M2, M3, N2, N3, O2, O3, και O4 μπορούν να τοποθετούνται και δύο προαιρετικοί φανοί.
 6.10.3. Διάταξη τοποθέτησης
 Χωρίς ειδικές απαιτήσεις.
 6.10.4. Θέση
 6.10.4.1. Κατά πλάτος: Το πλέον απομακρυσμένο από το διάμηκες επίπεδο συμμετρίας του οχήματος σημείο της εμφανούς επιφάνειας κατά τη διεύθυνση του άξονα αναφοράς δεν επιτρέπεται να απέχει περισσότερο από 400 mm από το απώτατο εξωτερικό άκρο του οχήματος. Η συνθήκη αυτή δεν έχει εφαρμογή στους προαιρετικούς οπίσθιους φανούς.
 Η απόσταση μεταξύ των εσωτερικών ακμών των δύο εμφανών επιφανειών κατά τη διεύθυνση των αξόνων αναφοράς πρέπει:
 για οχήματα κατηγορίας M1 και N1: χωρίς ειδικές απαιτήσεις·
 για όλες τις άλλες κατηγορίες οχημάτων: να μην είναι μικρότερη από 600 mm. Η απόσταση αυτή επιτρέπεται να μειωθεί στα 400 mm αν το συνολικό πλάτος του οχήματος είναι μικρότερο των 1 300 mm.
 6.10.4.2. Καθ’ ύψος: όχι λιγότερο από 350 mm και όχι περισσότερο από 1 500 mm (ή όχι περισσότερο από 2 100 mm αν το σχήμα του αμαξώματος δεν επιτρέπει την τήρηση του ορίου των 1 500 mm και δεν είναι τοποθετημένοι οι προαιρετικοί φανοί) πάνω από το έδαφος. Εάν είναι τοποθετημένοι οι προαιρετικοί φανοί, αυτοί πρέπει να βρίσκονται σε ύψος συμβατό με τις απαιτήσεις της παραγράφου 6.10.4.1, τη συμμετρία των φανών και σε κατακόρυφη απόσταση όσο το δυνατόν μεγαλύτερη επιτρέπει το σχήμα του αμαξώματος, αλλά όχι λιγότερο από 600 mm πάνω από τους υποχρεωτικούς φανούς
 6.10.4.3. Κατά μήκος: στο πίσω μέρος του οχήματος.
 6.10.5. Γεωμετρική ορατότητα
 6.10.5.1. Οριζόντια γωνία: 45° προς τα μέσα και 80° προς τα έξω.
 Κατακόρυφη γωνία: 15° άνωθεν και κάτωθεν της οριζοντίου. Η κατακόρυφη γωνία κάτωθεν της οριζοντίου επιτρέπεται να μειωθεί στις 5° στην περίπτωση φανών που ευρίσκονται σε ύψος μικρότερο από 750 mm από το έδαφος. Η κατακόρυφη γωνία άνωθεν της οριζοντίου επιτρέπεται να μειωθεί στις 5° στην περίπτωση προαιρετικών φανών που ευρίσκονται όχι λιγότερο από 2 100 mm πάνω από το έδαφος.
 6.10.5.2. Για οχήματα κατηγορίας M1 και N1, ως εναλλακτική περίπτωση εκείνης της παραγράφου 6.10.5.1., κατά την κρίση του κατασκευαστή ή του δεόντως εξουσιοδοτημένου αντιπροσώπου του, και μόνον εάν στο όχημα υπάρχει τοποθετημένος οπίσθιος φανός πλευρικής σήμανσης.
 Οριζόντια γωνία: 45° προς τα έξω και 45° προς τα μέσα.
 Κατακόρυφη γωνία: 15° άνωθεν και κάτωθεν της οριζοντίου. Η κατακόρυφη γωνία κάτωθεν της οριζοντίου μπορεί να μειωθεί στις 5° εάν οι φανοί είναι σε απόσταση μικρότερη των 750 mm πάνω από το έδαφος.
 Για να θεωρηθεί ορατός, ο φανός πρέπει να προσφέρει ανεμπόδιστη θέα της εμφανούς επιφάνειας σε έκταση τουλάχιστον 12,5 cm2. Η φωτίζουσα περιοχή αντανακλαστήρα που δεν εκπέμπει φως εξαιρείται.
 6.10.6. Προσανατολισμός
 Προς τα πίσω.
 6.10.7. Ηλεκτρικές συνδέσεις
 Σύμφωνα με την παράγραφο 5.11.
 6.10.8. Ενδεικτικό
 Υποχρεωτικό ενδεικτικό έναρξης λειτουργίας. Πρέπει να είναι συνδυασμένο με εκείνο των εμπρόσθιων φανών θέσης.
 6.10.9. Άλλες απαιτήσεις
 Όχι
 6.11. ΟΠΙΣΘΙΟΣ ΦΑΝΟΣ ΟΜΙΧΛΗΣ (Κανονισμός αριθ. 38).
 6.11.1. Παρουσία
 Διατάξεις των κατηγοριών R ή F1 ή F2: Υποχρεωτική.
 6.11.2. Αριθμός
 Ένας ή δύο
 6.11.3. Διάταξη τοποθέτησης
 Χωρίς ειδικές απαιτήσεις.
 6.11.4. Θέση
 6.11.4.1. Κατά πλάτος: Εάν υπάρχει μόνον ένας οπίσθιος φανός ομίχλης, αυτός πρέπει, ως προς το διάμηκες επίπεδο συμμετρίας του οχήματος, να ευρίσκεται στην πλευρά που είναι αντίθετα από την επιβεβλημένη διεύθυνση κυκλοφορίας στη χώρα ταξινόμησης του οχήματος. Το κέντρο αναφοράς μπορεί επίσης να ευρίσκεται στο διάμηκες επίπεδο συμμετρίας του οχήματος.
 6.11.4.2. Καθ’ ύψος: όχι λιγότερο από 250 και όχι περισσότερο από 1 000 mm πάνω από το έδαφος. Για οχήματα κατηγορίας N3G (εκτός δρόμου), το μέγιστο ύψος μπορεί να αυξηθεί στα 1 200 mm.
 6.11.4.3. Κατά μήκος: στο πίσω μέρος του οχήματος.
 6.11.5. Γεωμετρική ορατότητα
 Προσδιορίζεται από τις γωνίες α και β, όπως αυτές ορίζονται στην παράγραφο 2.13.:
 α
 =
 5° προς τα άνω και 5° προς τα κάτω;
 β
 =
 25° προς τα δεξιά και προς τα αριστερά.
 6.11.6. Προσανατολισμός
 Προς τα πίσω.
 6.11.7. Ηλεκτρικές συνδέσεις
 Πρέπει να είναι τέτοιες ώστε:
 6.11.7.1. το άναμμα του ή των οπίσθιων φανών ομίχλης να είναι δυνατό μόνον όταν είναι αναμμένοι οι φανοί πορείας, οι φανοί διασταύρωσης ή οι εμπρόσθιοι φανοί ομίχλης,
 6.11.7.2. το σβήσιμο του ή των οπίσθιων φανών ομίχλης να είναι δυνατό ανεξάρτητα από οποιοδήποτε άλλο φανό,
 Ισχύει μία από τις κατωτέρω εναλλακτικές δυνατότητες:
 6.11.7.3.1. οι οπίσθιοι φανοί ομίχλης επιτρέπεται να εξακολουθούν να είναι αναμμένοι μέχρις ότου σβήσουν οι φανοί θέσης, ενώ στη συνέχεια οι οπίσθιοι φανοί ομίχλης πρέπει να παραμένουν σβηστοί μέχρις ότου αναφτούν και πάλι σκοπίμως,
 6.11.7.3.2. ενόσω ο διακόπτης του οπίσθιου φανού ομίχλης είναι στη θέση «on» (φανός αναμμένος), πρέπει να εκπέμπεται ένα προειδοποιητικό, τουλάχιστον ηχητικό, σήμα, πέραν του υποχρεωτικού ενδεικτικού (παράγραφος 6.11.8.), σε περίπτωση που το κύκλωμα ανάφλεξης έχει διακοπεί ή το κλειδί λειτουργίας του κυκλώματος ανάφλεξης έχει αφαιρεθεί και η πόρτα του οδηγού είναι ανοικτή, ανεξαρτήτως εάν οι φανοί της παραγράφου 6.11.7.1. είναι αναμμένοι ή σβηστοί.
 6.11.7.4. Εκτός των περιπτώσεων που προβλέπονται στις παραγράφους 6.11.7.1., 6.11.7.3. και 6.11.7.5., ο(οι) οπίσθιος(-οι) φανός(-οι) ομίχλης πρέπει να λειτουργούν ανεξαρτήτως από το άναμμα ή σβήσιμο οποιωνδήποτε άλλων φανών.
 6.11.7.5. Ο/οι οπίσθιος(-ιοι) φανός(-οί) ομίχλης για ένα έλκον μηχανοκίνητο όχημα μπορούν να σβήνουν αυτόματα όταν είναι συνδεδεμένο με ρυμουλκούμενο και ο/οι οπίσθιος(-ιοι) φανός(-οί) ομίχλης του ρυμουλκούμενου είναι ενεργοποιημένος (-οι).
 6.11.8. Ενδεικτικό
 Υποχρεωτικό ενδεικτικό έναρξης λειτουργίας. Ανεξάρτητο φωτεινό προειδοποιητικό που δεν αναβοσβήνει.
 6.11.9. Άλλες απαιτήσεις
 Σε όλες τις περιπτώσεις, η απόσταση μεταξύ του οπίσθιου φανού ομίχλης και καθενός από τους φανούς πέδησης πρέπει να είναι μεγαλύτερη από 100 mm.
 6.12. ΦΑΝΟΣ ΣΤΑΘΜΕΥΣΗΣ (Κανονισμός αριθ. 77).
 6.12.1. Παρουσία
 Προαιρετική σε μηχανοκίνητα οχήματα μήκους μέχρι 6 μέτρα και πλάτους μέχρι 2 μέτρα.
 Σε όλα τα υπόλοιπα οχήματα απαγορεύεται.
 6.12.2. Αριθμός
 Ανάλογα με τη διάταξη τοποθέτησης.
 6.12.3. Διάταξη τοποθέτησης
 Είτε δύο εμπρόσθιοι φανοί και δύο οπίσθιοι, είτε ένας φανός σε κάθε πλευρά.
 6.12.4. Θέση
 6.12.4.1. Κατά πλάτος: Το πλέον απομακρυσμένο από το διάμηκες επίπεδο συμμετρίας του οχήματος σημείο της εμφανούς επιφάνειας κατά τη διεύθυνση του άξονα αναφοράς δεν επιτρέπεται να απέχει περισσότερο από 400 mm από το απώτατο εξωτερικό άκρο του οχήματος.
 Επιπλέον, στην περίπτωση που υπάρχουν δύο φανοί, οι φανοί πρέπει να ευρίσκονται στις πλευρές του οχήματος.
 6.12.4.2. Καθ’ ύψος:
 Για οχήματα κατηγορίας M1 και N1: χωρίς ειδικές απαιτήσεις.
 Για όλες τις άλλες κατηγορίες οχημάτων: όχι λιγότερο από 350 mm και όχι περισσότερο από 1 500 mm (όχι περισσότερο από 2 100 mm, αν το σχήμα του αμαξώματος καθιστά αδύνατη την τήρηση του ορίου των 1 500 mm) πάνω από το έδαφος.
 6.12.4.3. Κατά μήκος: χωρίς ειδικές απαιτήσεις.
 6.12.5. Γεωμετρική ορατότητα
 Οριζόντια γωνία: 45° προς τα έξω, προς τα εμπρός και προς τα πίσω.
 Κατακόρυφη γωνία: 15° άνωθεν και κάτωθεν της οριζοντίου. Η κατακόρυφη γωνία κάτωθεν της οριζοντίου μπορεί, ωστόσο, να μειωθεί στις 5° στην περίπτωση που το οι φανοί βρίσκονται σε ύψος μικρότερο από 750 mm από το έδαφος.
 6.12.6. Προσανατολισμός
 Έτσι ώστε οι φανοί να πληρούν τις απαιτούμενες συνθήκες ορατότητας προς τα εμπρός και προς τα πίσω.
 6.12.7. Ηλεκτρικές συνδέσεις
 Η σύνδεση πρέπει να επιτρέπει το άναμμα του ή των φανών στάθμευσης που ευρίσκονται στην ίδια πλευρά του οχήματος ανεξάρτητα από οποιονδήποτε άλλο φανό.
 Πρέπει να είναι δυνατή η λειτουργία του ή των φανών στάθμευσης και, κατά περίπτωση, των εμπρόσθιων και οπίσθιων φανών θέσης σύμφωνα με την παράγραφο 6.12.9. κατωτέρω, ακόμη και αν η διάταξη που θέτει σε λειτουργία τον κινητήρα ευρίσκεται σε θέση που καθιστά αδύνατη τη λειτουργία του κινητήρα. Απαγορεύεται η ύπαρξη διάταξης που απενεργοποιεί αυτομάτως τους φανούς αυτούς συναρτήσει του χρόνου.
 6.12.8. Ενδεικτικό
 Προαιρετικό ενδεικτικό έναρξης λειτουργίας. Εφόσον υπάρχει, δεν θα πρέπει να συγχέεται με το ενδεικτικό των εμπρόσθιων και οπίσθιων φανών θέσης.
 6.12.9. Άλλες απαιτήσεις
 Η λειτουργία αυτού του φανού μπορεί επίσης να επιτυγχάνεται με το ταυτόχρονο άναμμα των εμπρόσθιων και οπίσθιων φανών θέσης που ευρίσκονται στην ίδια πλευρά του οχήματος. Στην περίπτωση αυτή, οι φανοί που ανταποκρίνονται στις απαιτήσεις των εμπρόσθιων και οπίσθιων φανών θέσης θεωρείται ότι ανταποκρίνονται στις απαιτήσεις των φανών στάθμευσης.
 6.13. ΦΑΝΟΣ ΕΝΔΕΙΞΗΣ ΟΓΚΟΥ ΟΧΗΜΑΤΟΣ (Κανονισμός αριθ. 7)
 6.13.1. Παρουσία
 Διατάξεις των κατηγοριών R ή R1 ή R2: Υποχρεωτική σε οχήματα πλάτους άνω των 2,10 μέτρων. Προαιρετική σε οχήματα πλάτους μεταξύ 1,80 και 2,10 μέτρων. Οι οπίσθιοι φανοί όγκου είναι προαιρετικοί στα οχήματα τύπου «πλαισίου με θάλαμο οδήγησης».
 6.13.2. Αριθμός
 Δύο ορατοί από εμπρός και δύο ορατοί από πίσω.
 Προαιρετικά: πρόσθετοι φανοί πρέπει να τοποθετούνται ως ακολούθως:
 α)
 δύο ορατές από εμπρός·
 β)
 δύο ορατές από πίσω.
 6.13.3. Διάταξη τοποθέτησης
 Χωρίς ειδικές απαιτήσεις.
 6.13.4. Θέση
 6.13.4.1. Κατά πλάτος:
 Εμπρός και πίσω: Όσον το δυνατόν πλησιέστερα στο απώτατο εξωτερικό άκρο του οχήματος. Η συνθήκη αυτή θεωρείται ότι πληρούται όταν το κατά τη διεύθυνση του άξονα αναφοράς σημείο της εμφανούς επιφάνειας που είναι το πλέον απομακρυσμένο από το διάμηκες επίπεδο συμμετρίας του οχήματος δεν απέχει περισσότερο από 400 mm από το απώτατο εξωτερικό άκρο του οχήματος.
 6.13.4.2. Καθ’ ύψος:
 Εμπρός: μηχανοκίνητα οχήματα: το οριζόντιο επίπεδο που εφάπτεται στο άνω άκρο της εμφανούς επιφάνειας κατά τη διεύθυνση του άξονα αναφοράς της διάταξης δεν πρέπει να ευρίσκεται χαμηλότερα από το οριζόντιο επίπεδο που εφάπτεται στο άνω άκρο της διαφανούς ζώνης του ανεμοθώρακα.
 Ρυμουλκούμενα και ημιρυμουλκούμενα: στο μέγιστο ύψος που είναι συμβατό με τις απαιτήσεις που αφορούν το πλάτος, το σχέδιο και τις λειτουργικές απαιτήσεις του οχήματος καθώς και με τη συμμετρία των φανών.
 Πίσω: στο μέγιστο ύψος που είναι συμβατό με τις απαιτήσεις που αφορούν το πλάτος, το σχέδιο και τις λειτουργικές απαιτήσεις του οχήματος και με τη συμμετρία των φανών.
 Τόσο οι προαιρετικοί όσο και οι υποχρεωτικοί (κατά περίπτωση) φανοί πρέπει να τοποθετούνται όσο το δυνατό ξεχωριστά στο ύψος αν είναι εφικτό και συμβατό με τις απαιτήσεις σχεδιασμού/λειτουργίας του οχήματος και με τη συμμετρία των φανών.
 6.13.4.3. Κατά μήκος, χωρίς ειδικές απαιτήσεις
 Οι πρόσθετοι φανοί ορατοί από εμπρός, όπως προβλέπεται στην παράγραφο 6.13.4.2., τοποθετούνται όσο το δυνατό πιο κοντά στο πίσω μέρος. Ωστόσο, η απόσταση μεταξύ των πρόσθετων φανών και του οπίσθιου άκρου του οχήματος δεν πρέπει να υπερβαίνει το 400 mm.
 6.13.5. Γεωμετρική ορατότητα
 Οριζόντια γωνία: 80° προς τα έξω.
 Κατακόρυφη γωνία: 5° άνω και 20° κάτωθεν της οριζοντίου.
 6.13.6. Προσανατολισμός
 Έτσι ώστε οι φανοί να πληρούν τις απαιτούμενες συνθήκες ορατότητας προς τα εμπρός και προς τα πίσω.
 6.13.7. Ηλεκτρικές συνδέσεις
 Σύμφωνα με την παράγραφο 5.11.
 6.13.8. Ενδεικτικό
 Προαιρετικό ενδεικτικό. Εάν υπάρχει, η λειτουργία του πρέπει να επιτελείται από το ενδεικτικό που απαιτείται για τους εμπρόσθιους και οπίσθιους φανούς θέσης.
 6.13.9. Άλλες απαιτήσεις
 Υπό τον όρο ότι πληρούνται όλες οι άλλες απαιτήσεις, οι υποχρεωτικοί ή προαιρετικοί φανοί που είναι ορατοί από εμπρός και οι υποχρεωτικοί ή προαιρετικοί φανοί που είναι ορατοί από πίσω στην ίδια πλευρά του οχήματος επιτρέπεται να είναι συνδυασμένοι σε μια διάταξη.
 Δύο από τους φανούς που είναι ορατοί από το πίσω μέρος μπορούν να είναι ομαδοποιημένοι, συνδυασμένοι ή αμοιβαία ενσωματωμένοι σύμφωνα με την παράγραφο 5.7.
 Η θέση ενός φανού όγκου σε σχέση με τον αντίστοιχο φανό θέσης πρέπει να είναι τέτοια ώστε η απόσταση μεταξύ των προβολών σε εγκάρσιο κατακόρυφο επίπεδο των πλησιέστερων μεταξύ τους σημείων των εμφανών επιφανειών κατά τη διεύθυνση των αντίστοιχων αξόνων αναφοράς των δύο υπόψη φανών να μην είναι μικρότερη από 200 mm.
 6.14. ΟΠΙΣΘΙΟΙ ΑΝΤΑΝΑΚΛΑΣΤΉΡΕΣ, ΜΗ ΤΡΙΓΩΝΙΚΟΙ (Κανονισμός αριθ. 3)
 6.14.1. Παρουσία
 Υποχρεωτική σε μηχανοκίνητα οχήματα.
 Προαιρετική σε ρυμουλκούμενα, υπό τον όρο ότι είναι ομαδοποιημένοι με τις άλλες οπίσθιες διατάξεις φωτεινής σηματοδότησης.
 6.14.2. Αριθμός
 Δύο, των οποίων οι επιδόσεις πρέπει να πληρούν τις απαιτήσεις για τους αντανακλαστήρες των κατηγοριών IA ή IB του κανονισμού αριθ. 3. Πρόσθετες αντανακλαστικές διατάξεις και υλικά (συμπεριλαμβανομένων δύο αντανακλαστήρων μη σύμφωνων με την παράγραφο 6.14.4. κατωτέρω), επιτρέπονται υπό τον όρο ότι δε μειώνουν την αποτελεσματικότητα των υποχρεωτικών διατάξεων φωτισμού και φωτεινής σηματοδότησης.
 6.14.3. Διάταξη τοποθέτησης
 Χωρίς ειδικές απαιτήσεις.
 6.14.4. Θέση
 6.14.4.1. Κατά πλάτος: το πλέον απομακρυσμένο από το διάμηκες επίπεδο συμμετρίας του οχήματος σημείο της φωτίζουσας επιφάνειας δεν πρέπει να απέχει περισσότερο από 400 mm από το απώτατο εξωτερικό άκρο του οχήματος.
 Η απόσταση μεταξύ των εσωτερικών ακμών των δύο εμφανών επιφανειών κατά τη διεύθυνση των αξόνων αναφοράς πρέπει:
 Για οχήματα κατηγορίας M1 και N1: χωρίς ειδικές απαιτήσεις
 Για όλες τις άλλες κατηγορίες οχημάτων: να μην είναι μικρότερη από 600 mm.
 Αυτή η απόσταση επιτρέπεται να μειωθεί σε 400 mm αν το συνολικό πλάτος του οχήματος είναι μικρότερο από 1 300 mm.
 6.14.4.2. Καθ’ ύψος: όχι λιγότερο από 250 mm και όχι περισσότερο από 900 mm (όχι περισσότερο από 1 500 mm, αν το σχήμα του αμαξώματος καθιστά αδύνατη την τήρηση του ορίου των 900 mm) πάνω από το έδαφος.
 6.14.4.3. Κατά μήκος: στο πίσω μέρος του οχήματος.
 6.14.5. Γεωμετρική ορατότητα
 Οριζόντια γωνία: 30° προς τα μέσα και προς τα έξω.
 Κατακόρυφη γωνία: 10° άνωθεν και κάτωθεν της οριζοντίου. Η κατακόρυφη γωνία κάτωθεν της οριζοντίου μπορεί να μειώνεται στις 5° στην περίπτωση αντανακλαστήρα που ευρίσκεται σε ύψος μικρότερο από 750 mm από το έδαφος.
 6.14.6. Προσανατολισμός
 Προς τα πίσω.
 6.14.7. Άλλες απαιτήσεις
 Η φωτίζουσα επιφάνεια του αντανακλαστήρα επιτρέπεται να έχει κοινά τμήματα με την εμφανή επιφάνεια οποιουδήποτε οπίσθιου φανού.
 6.15. ΟΠΙΣΘΙΟΙ ΑΝΤΑΝΑΚΛΑΣΤΉΡΕΣ, ΤΡΙΓΩΝΙΚΟΙ (Κανονισμός αριθ. 3)
 6.15.1. Παρουσία
 Υποχρεωτική σε ρυμουλκούμενα.
 Απαγορεύεται σε μηχανοκίνητα οχήματα.
 6.15.2. Αριθμός
 Δύο, των οποίων οι επιδόσεις πρέπει να πληρούν τις απαιτήσεις για τους αντανακλαστήρες των κατηγοριών IIIA ή IIIB του κανονισμού αριθ. 3. Πρόσθετες αντανακλαστικές διατάξεις και υλικά (συμπεριλαμβανομένων δύο αντανακλαστήρων μη σύμφωνων με την παράγραφο 6.15.4. κατωτέρω), επιτρέπονται υπό τον όρο ότι δε μειώνουν την αποτελεσματικότητα των υποχρεωτικών διατάξεων φωτισμού και φωτεινής σηματοδότησης.
 6.15.3. Διάταξη τοποθέτησης
 Η κορυφή του τριγώνου πρέπει να είναι προς τα επάνω.
 6.15.4. Θέση
 6.15.4.1. Κατά πλάτος: το πλέον απομακρυσμένο από το διάμηκες επίπεδο συμμετρίας του οχήματος σημείο της φωτίζουσας επιφάνειας δεν πρέπει να απέχει περισσότερο από 400 mm από το απώτατο εξωτερικό άκρο του οχήματος.
 Η απόσταση μεταξύ των εσωτερικών άκρων των αντανακλαστήρων δεν επιτρέπεται να είναι μικρότερη από 600 mm. Η απόσταση αυτή επιτρέπεται να μειωθεί σε 400 mm, αν το συνολικό πλάτος του οχήματος είναι μικρότερο από 1 300 mm.
 6.15.4.2. Καθ’ ύψος: όχι λιγότερο από 250 mm και όχι περισσότερο από 900 mm (όχι περισσότερο από 1 500 mm, αν το σχήμα του αμαξώματος καθιστά αδύνατη την τήρηση του ορίου των 900 mm) πάνω από το έδαφος.
 6.15.4.3. Κατά μήκος: στο πίσω μέρος του οχήματος.
 6.15.5. Γεωμετρική ορατότητα
 Οριζόντια γωνία: 30° προς τα μέσα και προς τα έξω.
 Κατακόρυφη γωνία: 15° άνωθεν και κάτωθεν της οριζοντίου. Η κατακόρυφη γωνία κάτω της οριζοντίου μπορεί να μειώνεται σε 5°, στην περίπτωση αντανακλαστήρα που ευρίσκεται λιγότερο από 750 mm υπεράνω του εδάφους.
 6.15.6. Προσανατολισμός
 Προς τα πίσω.
 6.15.7. Άλλες απαιτήσεις
 Η φωτίζουσα περιοχή του αντανακλαστήρα επιτρέπεται να έχει κοινά τμήματα με την εμφανή επιφάνεια οποιουδήποτε οπίσθιου φανού.
 6.16. ΟΠΙΣΘΙΟΙ ΑΝΤΑΝΑΚΛΑΣΤΉΡΕΣ, ΜΗ ΤΡΙΓΩΝΙΚΟΙ (Κανονισμός αριθ. 3)
 6.16.1. Παρουσία
 Υποχρεωτική σε ρυμουλκούμενα.
 Υποχρεωτική σε μηχανοκίνητα οχήματα που έχουν όλους τους φανούς που βλέπουν προς τα εμπρός με κρυφούς αντανακλαστήρες.
 Προαιρετική στα υπόλοιπα μηχανοκίνητα οχήματα.
 6.16.2. Αριθμός
 Δύο, των οποίων οι επιδόσεις πρέπει να πληρούν τις απαιτήσεις για τους αντανακλαστήρες των κατηγοριών IA ή IB του κανονισμού αριθ. 3. Πρόσθετες αντανακλαστικές διατάξεις και υλικά (συμπεριλαμβανομένων δύο αντανακλαστήρων μη σύμφωνων με την παράγραφο 6.16.4. κατωτέρω), επιτρέπονται υπό τον όρο ότι δε μειώνουν την αποτελεσματικότητα των υποχρεωτικών διατάξεων φωτισμού και φωτεινής σηματοδότησης.
 6.16.3. Διάταξη τοποθέτησης
 Χωρίς ειδικές απαιτήσεις.
 6.16.4. Θέση
 6.16.4.1. Κατά πλάτος: το πλέον απομακρυσμένο από το διάμηκες επίπεδο συμμετρίας του οχήματος σημείο της φωτίζουσας επιφάνειας δεν πρέπει να απέχει περισσότερο από 400 mm από το απώτατο εξωτερικό άκρο του οχήματος.
 Στην περίπτωση ρυμουλκούμενου, το πλέον απομακρυσμένο από το διάμηκες επίπεδο συμμετρίας του οχήματος σημείο της φωτίζουσας επιφάνειας δεν πρέπει να απέχει περισσότερο από 150 mm από το απώτατο εξωτερικό άκρο του οχήματος.
 Η απόσταση μεταξύ των εσωτερικών ακμών των δύο εμφανών επιφανειών κατά τη διεύθυνση των αξόνων αναφοράς πρέπει:
 Για οχήματα κατηγορίας M1 και N1: χωρίς ειδικές απαιτήσεις
 Για όλες τις άλλες κατηγορίες οχημάτων: να μην είναι μικρότερη από 600 mm. Η απόσταση αυτή επιτρέπεται να μειωθεί στα 400 mm αν το συνολικό πλάτος του οχήματος είναι μικρότερο των 1 300 mm.
 6.16.4.2. Καθ’ ύψος: όχι λιγότερο από 250 mm και όχι περισσότερο από 900 mm (όχι περισσότερο από 1 500 mm, αν το σχήμα του αμαξώματος καθιστά αδύνατη την τήρηση του ορίου των 900 mm) πάνω από το έδαφος.
 6.16.4.3. Κατά μήκος: στο εμπρός μέρος του οχήματος.
 6.16.5. Γεωμετρική ορατότητα
 Οριζόντια γωνία, 30° προς τα μέσα και προς τα έξω. Στην περίπτωση ρυμουλκούμενων, η προς τα μέσα γωνία επιτρέπεται να μειωθεί στις 10°. Εάν λόγω της κατασκευής του ρυμουλκούμενου δεν είναι δυνατόν να επιτευχθεί αυτή η γωνία για τους υποχρεωτικούς αντανακλαστήρες, τότε πρέπει να τοποθετούνται επιπλέον (συμπληρωματικοί) αντανακλαστήρες, χωρίς τους περιορισμούς πλάτους (παράγραφος 6.16.4.1), οι οποίοι σε συνδυασμό με τους υποχρεωτικούς αντανακλαστήρες, θα εξασφαλίζουν την αναγκαία γωνία ορατότητας.
 Κατακόρυφη γωνία: 10° άνωθεν και κάτωθεν της οριζοντίου. Η κατακόρυφη γωνία κάτωθεν της οριζοντίου μπορεί να μειώνεται στις 5° στην περίπτωση αντανακλαστήρα που ευρίσκεται σε ύψος μικρότερο από 750 mm από το έδαφος.
 6.16.6. Προσανατολισμός
 Προς τα εμπρός.
 6.16.7. Άλλες απαιτήσεις
 Η φωτίζουσα επιφάνεια του αντανακλαστήρα επιτρέπεται να έχει κοινά τμήματα με την εμφανή επιφάνεια οποιουδήποτε εμπρόσθιου φανού.
 6.17. ΠΛΕΥΡΙΚΟΣ ΑΝΤΑΝΑΚΛΑΣΤΉΡΑΣ, ΜΗ ΤΡΙΓΩΝΙΚΟΙ (Κανονισμός αριθ. 3)
 6.17.1. Παρουσία
 Υποχρεωτική: Σε όλα τα μηχανοκίνητα οχήματα μήκους άνω των 6 μέτρων.
 Σε όλα τα ρυμουλκούμενα.
 Προαιρετική: Σε μηχανοκίνητα οχήματα μήκους μέχρι 6 μέτρα.
 6.17.2. Αριθμός
 Τέτοιος ώστε να πληρούνται οι απαιτήσεις για την κατά μήκος τοποθέτηση. Οι επιδόσεις αυτών των διατάξεων πρέπει να πληρούν τις απαιτήσεις για τους αντανακλαστήρες της κατηγορίας IA ή IB του κανονισμού αριθ. 3. Πρόσθετες αντανακλαστικές διατάξεις και υλικά (συμπεριλαμβανομένων δύο αντανακλαστήρων μη σύμφωνων με την παράγραφο 6.17.4. κατωτέρω), επιτρέπονται υπό τον όρο ότι δε μειώνουν την αποτελεσματικότητα των υποχρεωτικών διατάξεων φωτισμού και φωτεινής σηματοδότησης.
 6.17.3. Διάταξη τοποθέτησης
 Χωρίς ειδικές απαιτήσεις.
 6.17.4. Θέση
 6.17.4.1. Κατά πλάτος: χωρίς ειδικές απαιτήσεις.
 6.17.4.2. Καθ’ ύψος: όχι λιγότερο από 250 mm και όχι περισσότερο από 900 mm (όχι περισσότερο από 1 500 mm, αν το σχήμα του αμαξώματος καθιστά αδύνατη την τήρηση του ορίου των 900 mm) πάνω από το έδαφος.
 6.17.4.3. Κατά μήκος: Τουλάχιστον ένας πλευρικός αντανακλαστήρας πρέπει να είναι τοποθετημένος στο μεσαίο τρίτο του οχήματος, ενώ ο πιο προωθημένος προς τα εμπρός πλευρικός αντανακλαστήρας δεν πρέπει να απέχει πάνω από 3 m από εμπρός· στην περίπτωση ρυμουλκούμενων, για τη μέτρηση αυτής της απόστασης πρέπει να λαμβάνεται υπόψη το μήκος της ράβδου έλξης.
 Η απόσταση μεταξύ δύο γειτονικών πλευρικών αντανακλαστήρων δεν επιτρέπεται να υπερβαίνει τα 3 m. Αυτό δεν έχει ωστόσο εφαρμογή σε οχήματα κατηγορίας M1 και N1.
 Αν η κατασκευή του οχήματος καθιστά αδύνατη την τήρηση αυτής της απαίτησης, η απόσταση αυτή επιτρέπεται να αυξηθεί σε 4 m. Η απόσταση μεταξύ του τελευταίου πίσω πλευρικού αντανακλαστήρα και του οπίσθιου άκρου του οχήματος δεν πρέπει να υπερβαίνει το 1 m. Εντούτοις, τα μηχανοκίνητα οχήματα το μήκος των οποίων δεν υπερβαίνει τα 6 m, αρκεί να έχουν έναν πλευρικό αντανακλαστήρα τοποθετημένο στο πρώτο τρίτο ή/και έναν στο τελευταίο τρίτο του μήκους του οχήματος.
 6.17.5. Γεωμετρική ορατότητα
 Οριζόντια γωνία: 45° προς τα εμπρός και προς τα πίσω.
 Κατακόρυφη γωνία: 10° άνωθεν και κάτωθεν της οριζοντίου. Η κατακόρυφη γωνία κάτω της οριζοντίου μπορεί να μειώνεται σε 5°, στην περίπτωση αντανακλαστήρα που ευρίσκεται λιγότερο από 750 mm υπεράνω του εδάφους.
 6.17.6. Προσανατολισμός
 Προς τα πλάγια.
 6.17.7. Άλλες απαιτήσεις
 Η φωτίζουσα επιφάνεια του πλευρικού αντανακλαστήρα επιτρέπεται να έχει κοινά τμήματα με την εμφανή επιφάνεια οποιουδήποτε άλλου πλευρικού φανού.
 6.18. ΦΑΝΟΣ ΠΛΕΥΡΙΚΗΣ ΣΗΜΑΝΣΗΣ (Κανονισμός αριθ. 91).
 6.18.1. Παρουσία
 Υποχρεωτική: Σε όλα τα οχήματα μήκους άνω των 6 m, εκτός από οχήματα τύπου «πλαισίου με θάλαμο οδήγησης». Το μήκος των ρυμουλκούμενων πρέπει να υπολογίζεται συμπεριλαμβανομένης της ράβδου έλξης. Σε όλες τις κατηγορίες οχημάτων πρέπει να χρησιμοποιείται φανός πλευρικής σήμανσης τύπου SM1. Ωστόσο, σε οχήματα κατηγορίας Μ1 μπορεί να χρησιμοποιούνται φανοί πλευρικής σήμανσης τύπου SM2.
 Επιπλέον, σε οχήματα κατηγορίας M1 και N1 μήκους κάτω των 6 m, πρέπει να χρησιμοποιούνται φανοί πλευρικής σήμανσης, εφόσον συμπληρώνουν τις απαιτήσεις γεωμετρικής ορατότητας των εμπρόσθιων φανών θέσης σύμφωνα με την παράγραφο 6.9.5.2. και των οπίσθιων φανών θέσης σύμφωνα με την παράγραφο 6.10.5.2.
 Προαιρετική:
 Σε όλα τα άλλα οχήματα.
 Επιτρέπεται να χρησιμοποιούνται φανοί πλευρικής σήμανσης τύπων SM1 ή SM2.
 6.18.2. Ελάχιστος αριθμός ανά πλευρά
 Τέτοιος, ώστε να τηρούνται οι κανόνες για την κατά μήκος τοποθέτηση.
 6.18.3. Διάταξη τοποθέτησης
 Xωρίς επιμέρους προδιαγραφές.
 6.18.4. Θέση
 6.18.4.1. Κατά πλάτος: χωρίς επιμέρους προδιαγραφές.
 6.18.4.2. Καθ’ ύψος: όχι λιγότερο από 250 mm και όχι περισσότερο από 1 500 mm (όχι περισσότερο από 2 100 mm, αν το σχήμα του αμαξώματος καθιστά αδύνατη την τήρηση του ορίου των 1 500 mm) πάνω από το έδαφος.
 6.18.4.3. Κατά μήκος: τουλάχιστον ένας φανός πλευρικής σήμανσης πρέπει να είναι τοποθετημένος στο μεσαίο τρίτο του οχήματος, ενώ ο πιο προωθημένος προς τα εμπρός· στην περίπτωση ρυμουλκούμενων, για τη μέτρηση αυτής της απόστασης πρέπει να λαμβάνεται υπόψη το μήκος της ράβδου έλξης. Η απόσταση μεταξύ δύο γειτονικών φανών πλευρικής σήμανσης δεν επιτρέπεται να υπερβαίνει τα 3 m. Εάν η κατασκευή του οχήματος καθιστά αδύνατη την τήρηση αυτής της απαίτησης, η απόσταση αυτή επιτρέπεται να αυξηθεί σε 4 m.
 Η απόσταση μεταξύ του τελευταίου πίσω φανού πλευρικής σήμανσης και του οπίσθιου άκρου του οχήματος δεν πρέπει να υπερβαίνει το 1 m.
 Εντούτοις, τα οχήματα μήκους μέχρι 6 m και τα οχήματα τύπου «πλαισίου με θάλαμο οδήγησης» αρκεί να έχουν ένα φανό πλευρικής σήμανσης τοποθετημένο στο πρώτο τρίτο ή/και έναν στο τελευταίο τρίτο του μήκους του οχήματος.
 6.18.5. Γεωμετρική ορατότητα
 Οριζόντια γωνία: 45° προς τα εμπρός και προς τα πίσω. Ωστόσο, για οχήματα στα οποία η τοποθέτηση των φανών πλευρικής σήμανσης είναι προαιρετική, η τιμή αυτή μπορεί να μειωθεί στις 30°.
 Εάν το όχημα είναι εξοπλισμένο με φανούς πλευρικής σήμανσης που χρησιμοποιούνται για τη συμπλήρωση της μειωμένης γεωμετρικής ορατότητας των εμπρόσθιων και οπίσθιων δεικτών πορείας σύμφωνα με την παράγραφο 6.9.5.2. και 6.10.5.2., οι γωνίες είναι 45° προς το εμπρόσθιο και οπίσθιο άκρο του οχήματος και 30o προς το κέντρο του οχήματος (βλ. σχήμα στην παράγραφο 6.5.5.2. ανωτέρω).
 Κατακόρυφη γωνία: 10° άνωθεν και κάτωθεν της οριζοντίου. Η κατακόρυφη γωνία κάτωθεν της οριζοντίου μπορεί να μειωθεί στις 5° στην περίπτωση φανού πλευρικής σήμανσης που βρίσκεται σε ύψος μικρότερο από 750 mm από το έδαφος.
 6.18.6. Προσανατολισμός
 Προς τα πλάγια.
 6.18.7. Ηλεκτρικές συνδέσεις
 Σε οχήματα των κατηγοριών M1 και N1 μήκους κάτω των 6 m, οι χρώματος ήλεκτρου φανοί πλευρικής σήμανσης μπορεί να είναι συνδεδεμένοι έτσι ώστε να αναβοσβήνουν, με την προϋπόθεση ότι το αναβόσβηνα αυτό είναι εν φύσει και στην ίδια συχνότητα με τους δείκτες πορείας στην ίδια πλευρά του οχήματος.
 Για όλες τις άλλες κατηγορίες οχημάτων: χωρίς επιμέρους απαιτήσεις.
 6.18.8. Ενδεικτικό
 Προαιρετικό ενδεικτικό. Εάν υπάρχει, η λειτουργία του πρέπει να επιτελείται από το ενδεικτικό που απαιτείται για τους εμπρόσθιους και οπίσθιους φανούς θέσης.
 6.18.9. Άλλες απαιτήσεις
 Όταν ο τελευταίος προς τα πίσω φανός πλευρικής σήμανσης είναι συνδυασμένος με τον οπίσθιο φανό θέσης, που είναι ενσωματωμένος αμοιβαία με τον οπίσθιο φανό ομίχλης, ή το φανό πέδησης, τα φωτομετρικά χαρακτηριστικά του φανού πλευρικής σήμανσης επιτρέπεται να μεταβάλλονται όσο φωτίζει ο οπίσθιος φανός ομίχλης ή ο φανός πέδησης.
 Οι οπίσθιοι φανοί πλευρικής σήμανσης πρέπει να είναι χρώματος ήλεκτρου εάν αναβοσβήνουν με τον οπίσθιο δείκτη πορείας.
 6.19. ΦΑΝΟΙ ΗΜΕΡΑΣ (Κανονισμός αριθ. 87)
 (13).
 6.19.1. Παρουσία
 Υποχρεωτική σε μηχανοκίνητα οχήματα. Απαγορεύεται σε ρυμουλκούμενα.
 6.19.2. Αριθμός
 Δύο.
 6.19.3. Διάταξη τοποθέτησης
 Χωρίς ειδικές απαιτήσεις.
 6.19.4. Θέση
 6.19.4.1. Κατά πλάτος: Το πλέον απομακρυσμένο από το διάμηκες επίπεδο συμμετρίας του οχήματος σημείο της εμφανούς επιφάνειας κατά τη διεύθυνση του άξονα αναφοράς δεν επιτρέπεται να απέχει περισσότερο από 400 mm από το απώτατο εξωτερικό άκρο του οχήματος.
 Η απόσταση μεταξύ των εσωτερικών ακμών των δύο εμφανών επιφανειών κατά τη διεύθυνση του άξονα αναφοράς δεν επιτρέπεται να είναι μικρότερη από 600 mm.
 Αυτή η απόσταση επιτρέπεται να μειωθεί σε 400 mm αν το συνολικό πλάτος του οχήματος είναι μικρότερο από 1 300 mm.
 6.19.4.2. Καθ’ ύψος: όχι λιγότερο από 250 mm και όχι περισσότερο από 1 500 mm πάνω από το έδαφος.
 6.19.4.3. Κατά μήκος: στο εμπρός μέρος του οχήματος. Η απαίτηση αυτή θεωρείται ότι πληρούται εφόσον το εκπεμπόμενο φως δεν προκαλεί ενόχληση στον οδηγό, είτε άμεσα, είτε έμμεσα μέσω των κατόπτρων οδήγησης ή/και άλλων ανακλαστικών επιφανειών του οχήματος.
 6.19.5. Γεωμετρική ορατότητα
 Οριζόντια: 20° προς τα έξω και 20° προς τα μέσα.
 Κατακόρυφα: 10° προς τα άνω και 10° προς τα κάτω.
 6.19.6. Προσανατολισμός
 Προς τα εμπρός.
 6.19.7. Ηλεκτρικές συνδέσεις
 Οι φανοί ημέρας πρέπει να ανάβουν αυτόματα όταν η διάταξη που θέτει και/ή διακόπτει τη λειτουργία του κινητήρα είναι σε θέση που καθιστά δυνατή τη λειτουργία του κινητήρα.
 Οι φανοί ημέρας πρέπει να ανάβουν αυτόματα όταν η διάταξη που θέτει και/ή διακόπτει τη λειτουργία του κινητήρα είναι σε θέση που καθιστά δυνατή τη λειτουργία του κινητήρα (14).
 Επιπλέον, οι φανοί που αναφέρονται στην παράγραφο 5.11. δεν ανάβουν όταν οι φανοί ημέρας είναι αναμμένοι.
 6.19.8. Ενδεικτικό
 Προαιρετικό ενδεικτικό έναρξης λειτουργίας.
 6.19.9. Άλλες προδιαγραφές
 Όχι
 6.20. ΦΑΝΟΣ ΣΤΡΟΦΗΣ (Κανονισμός αριθ. 119).
 6.20.1. Παρουσία
 Προαιρετική σε μηχανοκίνητα οχήματα.
 6.20.2. Αριθμός
 Δύο.
 6.20.3. Διάταξη τοποθέτησης
 Χωρίς ειδικές απαιτήσεις.
 6.20.4. Θέση
 6.20.4.1. Κατά πλάτος: Το πλέον απομακρυσμένο από το διάμηκες επίπεδο συμμετρίας του οχήματος σημείο της εμφανούς επιφάνειας κατά τη διεύθυνση του άξονα αναφοράς δεν επιτρέπεται να απέχει περισσότερο από 400 mm από το απώτατο εξωτερικό άκρο του οχήματος.
 6.20.4.2. Κατά μήκος: όχι περισσότερο από 1 000 mm από εμπρός.
 6.20.4.3. Καθ’ ύψος:
 ελάχιστο: τουλάχιστον 250 mm από το έδαφος
 μέγιστο: μέχρι 900 mm από το έδαφος.
 Ωστόσο, κανένα σημείο της εμφανούς επιφάνειας κατά τη διεύθυνση του άξονα αναφοράς δεν θα είναι ψηλότερα από το ψηλότερο σημείο στην εμφανή επιφάνεια κατά τη διεύθυνση του άξονα αναφοράς του φανού διασταύρωσης.
 6.20.5. Γεωμετρική ορατότητα
 Προσδιορίζεται από τις γωνίες α και β, όπως αυτές ορίζονται στην παράγραφο 2.13.:
 α
 =
 10° προς τα άνω και προς τα κάτω,
 β
 =
 30° έως 60° προς τα έξω.
 6.20.6. Προσανατολισμός
 Τέτοιος ώστε οι φανοί πληρούν τις απαιτήσεις για τη γεωμετρική ορατότητα.
 6.20.7. Ηλεκτρικές συνδέσεις
 Οι φανοί στροφής πρέπει να συνδέονται κατά τρόπον ώστε να μη μπορούν να ενεργοποιηθούν εκτός κι αν ταυτόχρονα είναι αναμμένοι οι φανοί πορείας ή οι φανοί διασταύρωσης.
 6.20.7.1. Ο φανός στροφής στη μια πλευρά του οχήματος μπορεί να ανάβει αυτομάτως μόνον όταν στην ίδια πλευρά του οχήματος είναι αναμμένοι οι δείκτες πορείας και/ή όταν το σύστημα διεύθυνσης στρέφεται από τη θέση της ευθύγραμμης κινήσεως προς την ίδια πλευρά του οχήματος.
 Ο φανός στροφής πρέπει να σβήνει αυτομάτως όταν σβήνει και ο δείκτης πορείας και/ή το σύστημα διεύθυνσης επανέρχεται στη θέση της ευθύγραμμης κινήσεως.
 6.20.7.2. Όταν ο φανός οπισθοπορείας είναι αναμμένο, αμφότεροι φανοί στροφής μπορούν να ανάβουν ταυτόχρονα, ανεξάρτητα από τη θέση του τιμονιού ή του δείκτη πορείας. Στην περίπτωση αυτή, οι φανοί στροφής πρέπει να σβήνουν όταν ο φανός οπισθοπορείας είναι σβησμένος.
 6.20.8. Ενδεικτικό
 Όχι
 6.20.9. Άλλες απαιτήσεις
 Οι φανοί στροφής δεν πρέπει να ενεργοποιούνται με ταχύτητες οχήματος άνω των 40 km/h.
 6.21. ΣΗΜΑΝΣΕΙΣ ΕΥΔΙΑΚΡΙΤΟΤΗΤΑΣ (Κανονισμός αριθ. 104).
 6.21.1. Παρουσία
 6.21.1.1. Απαγορεύονται: σε οχήματα των κατηγοριών M1 και O1.
 Υποχρεωτική:
 6.21.1.2.1. προς τα πίσω:
 πλήρης σήμανση περιγράμματος σε οχήματα πλάτους άνω των 2 100 mm των ακόλουθων κατηγοριών:
 α)
 N2 μέγιστης μάζας άνω των 7,5 τόνων και N3 (με την εξαίρεση πλαίσια με θάλαμο οδήγησης, ατελή οχήματα και ελκυστήρες για ημιρυμουλκούμενα)
 β)
 O3 και O4
 στα πλάγια:
 6.21.1.2.2.1. μερική σήμανση περιγράμματος σε οχήματα μήκους άνω των 6 000 mm (συμπεριλαμβανομένης της ράβδου έλξης για ρυμουλκούμενα) των ακόλουθων κατηγοριών:
 α)
 N2 μέγιστης μάζας άνω των 7,5 τόνων και N3 (με την εξαίρεση πλαίσια με θάλαμο οδήγησης, ατελή οχήματα και ελκυστήρες για ημιρυμουλκούμενα)
 β)
 O3 και O4
 6.21.1.2.3. Ωστόσο, όταν το σχήμα, η κατασκευή, το σχέδιο ή οι λειτουργικές απαιτήσεις καθιστούν αδύνατη την τοποθέτηση της υποχρεωτικής σήμανσης περιγράμματος, μπορεί να τοποθετηθεί μια γραμμική σήμανση.
 Προαιρετική:
 6.21.1.3.1. σε όλες τις υπόλοιπες κατηγορίες οχημάτων, για τις οποίες δεν προβλέπεται διαφορετικά στις παραγράφους 6.21.1.1. και 6.21.1.2. ανωτέρω, συμπεριλαμβανομένου του θαλάμου οδήγησης ελκτικών μονάδων για ημιρυμουλκούμενα και του θαλάμου οδήγησης πλαισίων με θάλαμο οδήγησης·
 6.21.1.3.2. αντί υποχρεωτικών γραμμικών σημάνσεων μπορεί να εφαρμοστεί μερική ή πλήρης σήμανση περιγράμματος ενώ αντί της υποχρεωτικής μερικής σήμανσης περιγράμματος μπορεί να εφαρμοστεί πλήρης σήμανση περιγράμματος.
 6.21.2. Αριθμός
 Ανάλογα με την παρουσία.
 6.21.3. Διάταξη τοποθέτησης
 Οι σημάνσεις ευδιακριτότητας πρέπει να είναι όσο το δυνατό πιο οριζόντιες και κατακόρυφες, συμβατές με το σχήμα, την κατασκευή, το σχέδιο και τις λειτουργικές απαιτήσεις του οχήματος.
 6.21.4. Θέση
 Πλάτος
 6.21.4.1.1. Η σήμανση ευδιακριτότητας πρέπει να βρίσκεται όσο το δυνατό πλησιέστερα στο άκρο του οχήματος.
 6.21.4.1.2. Το συνολικό οριζόντιο μήκος των στοιχείων σήμανσης ευδιακριτότητας, όπως είναι τοποθετημένα στο όχημα, πρέπει να ισούται με το 80 % τουλάχιστον του όλου πλάτους του οχήματος, εξαιρουμένης τυχόν οριζόντιας αλληλεπικάλυψης των επιμέρους στοιχείων.
 6.21.4.1.3. Ωστόσο, αν ο κατασκευαστής μπορεί να αποδείξει κατά τρόπο ικανοποιητικό στην αρμόδια για τις εγκρίσεις τύπου αρχή ότι είναι αδύνατον να επιτύχει την τιμή που αναφέρεται στην παράγραφο 6.21.4.2.2. ανωτέρω, το συνολικό μήκος μπορεί να μειωθεί στο 60 % και να αναγραφεί στο έγγραφο γνωστοποίησης και την έκθεση δοκιμής (15).
 Μήκος
 Η σήμανση ευδιακριτότητας πρέπει να είναι όσο το δυνατόν πλησιέστερα στα άκρα του οχήματος και να φθάνει σε απόσταση μικρότερη των 600 mm από κάθε άκρο του οχήματος (ή θαλάμου οδήγησης στην περίπτωση ελκτικών μονάδων για ημιρυμουλκούμενα).
 6.21.4.2.1.1. για μηχανοκίνητα οχήματα, κάθε άκρο του οχήματος, ή στην περίπτωση ελκυστήρων για ημιρυμουλκούμενα το κάθε άκρο του θαλάμου οδήγησης,
 6.21.4.2.1.2. για ρυμουλκούμενα, κάθε άκρο του οχήματος (εξαιρουμένης της ράβδου έλξης).
 Το συνολικό οριζόντιο μήκος των στοιχείων σήμανσης ευδιακριτότητας, όπως είναι τοποθετημένα στο όχημα, εξαιρουμένης τυχόν οριζόντιας αλληλεπικάλυψης των επιμέρους στοιχείων, πρέπει να ισούται με το 80 % τουλάχιστον:
 6.21.4.2.2.1. για μηχανοκίνητα οχήματα, του μήκους του οχήματος εξαιρουμένου του θαλάμου οδήγησης, ή στην περίπτωση ελκυστήρων για ημιρυμουλκούμενα, εφόσον υπάρχει, του μήκους του θαλάμου,
 6.21.4.2.2.2. για ρυμουλκούμενα, του μήκους του οχήματος (εξαιρουμένης της ράβδου έλξεως).
 6.21.4.2.3. Ωστόσο, αν ο κατασκευαστής μπορεί να αποδείξει στην αρμόδια για τις εγκρίσεις τύπου αρχή ότι είναι αδύνατον να επιτύχει την τιμή που αναφέρεται στην παράγραφο 6.21.4.1.2. ανωτέρω, το συνολικό μήκος μπορεί να μειωθεί στο 60 % και να αναγραφεί στο έγγραφο γνωστοποίησης και την έκθεση δοκιμής (15).
 Ύψος
 6.21.4.3.1. Κάτω στοιχείο(α) γραμμικών σημάνσεων και σημάνσεων περιγράμματος:
 Όσο το δυνατόν χαμηλότερα στην περιοχή:
 Ελάχιστο:
 τουλάχιστον 250 mm από το έδαφος.
 Μέγιστο:
 μέχρι 1 500 mm από το έδαφος.
 Ωστόσο, μπορεί να γίνει επιτρεπτό ένα μέγιστο ύψος τοποθέτησης ίσο με 2 100 mm όταν οι τεχνικές συνθήκες εμποδίζουν τη συμμόρφωση με τη μέγιστη τιμή των 1 500 mm ή, εφόσον είναι αναγκαίο, για την εκπλήρωση των απαιτήσεων των παραγράφων 6.21.4.1.2., 6.21.4.1.3., 6.21.4.2.2. και 6.21.4.2.3., ή για την επίτευξη της οριζόντιας τοποθέτησης της γραμμικής σήμανσης ή του ή των κάτω στοιχείων της σήμανσης περιγράμματος.
 6.21.4.3.2. Άνω στοιχείο(α) σημάνσεων περιγράμματος:
 Όσο το δυνατόν υψηλότερα, αλλά εντός μιας απόστασης 400 mm από το άνω άκρο του οχήματος.
 6.21.5. Ορατότητα
 Η σήμανση ευδιακριτότητας θεωρείται ορατή εάν τουλάχιστον το 80 % της φωτίζουσας περιοχής της σήμανσης είναι ορατή, όταν παρατηρείται από παρατηρητή ευρισκόμενο σε οποιοδήποτε σημείο εντός των επιπέδων παρατήρησης που ορίζονται κατωτέρω:
 για οπίσθιες σημάνσεις ευδιακριτότητας (βλ. παράρτημα 11, εικόνα 1), το επίπεδο παρατήρησης είναι κάθετο προς τον διαμήκη άξονα του οχήματος που βρίσκεται 25 m από το απώτατο άκρο του οχήματος και ορίζεται:
 6.21.5.1.1. καθ’ύψος, από δύο οριζόντια επίπεδα 1 m και 3,0 m αντίστοιχα πάνω από το έδαφος,
 6.21.5.1.2. κατά πλάτος, από δύο κατακόρυφα επίπεδα που σχηματίζουν μια γωνία 15° προς τα έξω από το διάμηκες επίπεδο συμμετρίας του οχήματος και που διέρχονται διαμέσου της τομής των κατακόρυφων επιπέδων που είναι παράλληλα προς το διάμηκες επίπεδο συμμετρίας του οχήματος και ορίζουν το συνολικό πλάτος του οχήματος, και το κάθετο προς τον διαμήκη άξονα του οχήματος επίπεδο που ορίζει το άκρο του οχήματος.
 για πλευρικές σημάνσεις ευδιακριτότητας (βλ. παράρτημα 11, εικόνα 2) το επίπεδο παρατήρησης είναι παράλληλο προς το διάμηκες επίπεδο συμμετρίας των οχημάτων που βρίσκονται 25 m από το απώτατο εξωτερικό άκρο του οχήματος και ορίζεται:
 6.21.5.2.1. καθ’ύψος, από δύο οριζόντια επίπεδα 1 m και 3,0 m αντίστοιχα πάνω από το έδαφος,
 6.21.5.2.2. κατά πλάτος, από δύο κατακόρυφα επίπεδα που σχηματίζουν μια γωνία 15° προς τα έξω από ένα επίπεδο κάθετο προς τον διαμήκη άξονα του οχήματος και που διέρχονται διαμέσου της τομής των κατακόρυφων επιπέδων που φέρονται κάθετα προς τον διαμήκη άξονα του οχήματος ορίζοντας το συνολικό μήκος του οχήματος και το απώτατο εξωτερικό άκρο του οχήματος.
 6.21.6. Προσανατολισμός
 6.21.6.1. Προς τα πλάγια:
 Όσο το δυνατόν περισσότερο παράλληλη προς το διάμηκες επίπεδο συμμετρίας του οχήματος, συμβατή με το σχήμα, την κατασκευή, το σχέδιο και τις λειτουργικές απαιτήσεις του οχήματος.
 6.21.6.2. Προς τα πίσω:
 Όσο το δυνατόν περισσότερο παράλληλη προς το εγκάρσιο επίπεδο του οχήματος, συμβατή με το σχήμα, την κατασκευή, το σχέδιο και τις λειτουργικές απαιτήσεις του οχήματος.
 6.21.7. Άλλες απαιτήσεις
 6.21.7.1. Οι σημάνσεις ευδιακριτότητας θα θεωρούνται συνεχείς εάν η απόσταση μεταξύ προσκείμενων στοιχείων είναι όσο το δυνατόν μικρότερη και δεν υπερβαίνει το 50 % του βραχύτερου μήκους προσκείμενου στοιχείου.
 6.21.7.2. Στην περίπτωση μερικής σήμανσης περιγράμματος, κάθε άνω γωνία πρέπει να περιγράφεται από δύο γραμμές υπό ορθή γωνία μεταξύ τους και με μήκος τουλάχιστον 250 mm κάθε μία.
 6.21.7.3. Η απόσταση μεταξύ της σήμανσης ευδιακριτότητας που βρίσκεται στο πίσω μέρος ενός οχήματος και κάθε υποχρεωτικού φανού πέδησης πρέπει να είναι μεγαλύτερη από 200 mm.
 6.21.7.4. Όταν τοποθετούνται οπίσθιες πινακίδες σήμανσης σύμφωνα με την 01 σειρά τροποποιήσεων του κανονισμού αριθ. 70, αυτές μπορούν να θεωρούνται, κατά την κρίση του κατασκευαστή, ως μέρος της σήμανσης ευδιακριτότητας προς τα πίσω, με σκοπό τον υπολογισμό του μήκους της σήμανσης ευδιακριτότητας και της εγγύτητάς της προς τα πλάγια του οχήματος.
 6.21.7.5. Τα σημεία πάνω στο όχημα που χρησιμοποιούνται για σημάνσεις ευδιακριτότητας πρέπει να επιτρέπουν την τοποθέτηση σημάνσεων πλάτους τουλάχιστον 60 mm.
 6.22. ΠΡΟΣΑΡΜΟΖΟΜΕΝΑ ΣΥΣΤΗΜΑΤΑ ΕΜΠΡΟΣΘΙΟΥ ΦΩΤΙΣΜΟΥ (AFS) (Κανονισμός αριθ. 123)
 Αν δεν προσδιορίζεται διαφορετικά παρακάτω, οι απαιτήσεις για τους φανούς πορείας (παράγραφος (παράγραφος 6.1.) και τους φανούς διασταύρωσης (παράγραφος 6.2.) του παρόντος κανονισμού ισχύουν για το αντίστοιχο μέρος του AFS.
 6.22.1. Παρουσία
 Προαιρετική σε μηχανοκίνητα οχήματα. Απαγορεύεται σε ρυμουλκούμενα.
 6.22.2. Αριθμός
 Ένα.
 6.22.3. Διάταξη τοποθέτησης
 Χωρίς ειδικές απαιτήσεις.
 6.22.4. Θέση
 Πριν από κάθε δοκιμή σύμφωνα με τις κατωτέρω παραγράφους, το σύστημα πρέπει να τίθεται σε ουδέτερη κατάσταση·
 Κατά πλάτος και καθ'ύψος:
 γα μια δεδομένη λειτουργία ή τρόπος φωτισμού οι απαιτήσεις που αναφέρονται στις παραγράφους 6.22.4.1.1. έως 6.22.4.1.4. παρακάτω πρέπει να πληρούνται από αυτές τις μονάδες φωτισμού οι οποίες ενεργοποιούνται ταυτόχρονα για την εν λόγω λειτουργία φωτισμού ή τον τρόπο λειτουργίας, σύμφωνα με την περιγραφή του αιτούντος.
 Όλες οι διαστάσεις που αναφέρονται στην πλησιέστερη ακμή της εμφανούς(-ών) επιφάνειας(-ειών) παρατηρούνται κατά τη διεύθυνση του άξονα αναφοράς, των/της μονάδας(ων) φωτισμού.
 6.22.4.1.1. Δύο συμμετρικά τοποθετημένες μονάδες φωτισμού εγκαθίστανται σε ένα ύψος σύμφωνα με τις απαιτήσεις των σχετικών παραγράφων 6.1.4. και 6.2.4., όπου «δύο συμμετρικά τοποθετημένες μονάδες φωτισμού» θεωρείται ότι πρόκειται για δύο μονάδες φωτισμού, μία σε κάθε πλευρά του οχήματος, τοποθετημένες με τρόπο ώστε τα (γεωμετρικά) κέντρα βαρύτητας των εμφανών τους επιφανειών να είναι στο ίδιο ύψος και στην ίδια απόσταση από το διάμηκες επίπεδο συμμετρίας του οχήματος στο πλαίσιο ορίου ανοχής 50 mm έκαστη· ωστόσο, οι επιφάνειες τους εκπομπής φωτός, οι φωτίζουσες επιφάνειες και οι ποσότητες φωτός, μπορεί να διαφέρουν.
 6.22.4.1.2. Πρόσθετες πηγές φωτισμού, εάν υπάρχουν, σε κάθε πλευρά του οχήματος τοποθετούνται σε απόσταση μέχρι 140 mm (16) σε οριζόντια κατεύθυνση (E στο σχήμα) και 400 mm σε κατακόρυφο κατεύθυνση προς τα επάνω ή προς τα κάτω (D στο σχήμα) από την πλησιέστερη μονάδα φωτισμού·
 6.22.4.1.3. Καμία από τις πρόσθετες μονάδες φωτισμού που περιγράφονται στην παράγραφο 6.22.4.1.2. παραπάνω τοποθετείται χαμηλότερα από 250 mm (F στο σχήμα) ή υψηλότερα από αυτό που υποδεικνύεται στην παράγραφο 6.2.4.2. του παρόντος κανονισμού (G στο σχήμα) πάνω από το έδαφος·
 6.22.4.1.4. Επιπλέον, κατά πλάτος:
 για κάθε φωτεινή κατανομή της δέσμης διασταύρωσης:
 η εξωτερική ακμή της εμφανούς επιφάνειας μίας τουλάχιστον μονάδας φωτισμού για έκαστη πλευρά του οχήματος δεν πρέπει να απέχει περισσότερο από 400 mm από την απώτατη εξωτερική ακμή του οχήματος (A στο σχήμα)· Και,
 Οι κατά τη διεύθυνση του άξονα αναφοράς εσωτερικές ακμές των εμφανών επιφανειών δεν πρέπει να απέχουν μεταξύ τους λιγότερο από 600 mm. Αυτό δεν ισχύει, ωστόσο, για οχήματα κατηγορίας M1 και N1. Για όλες τις άλλες κατηγορίες μηχανοκίνητων οχημάτων, η απόσταση αυτή μπορεί να ελαττώνεται στα 400 mm όταν το συνολικό πλάτος του οχήματος είναι μικρότερο από 1 300 mm.
 Μονάδες φωτισμού που ενεργοποιούνται ταυτόχρονα για μια δεδομέη λειτουργία φωτισμού:
 Αριθ. 3 και 9:
 (δύο συμμετρικά τοποθετημένες μονάδες φωτισμού)
 Αριθ. 1 και 11:
 (δύο συμμετρικά τοποθετημένες μονάδες φωτισμού)
 Αριθ. 4 και 8:
 (δύο πρόσθετες μονάδες φωτισμού)
 Μονάδες φωτισμού που δεν ενεργοποιούνται για την εν λόγω λειτουργία φωτισμού:
 Αριθ. 2 και 10:
 (δύο συμμετρικά τοποθετημένες μονάδες φωτισμού)
 Αριθ. 5:
 (πρόσθετη μονάδα φωτισμού)
 Αριθ. 6 και 7:
 (δύο συμμετρικά τοποθετημένες μονάδες φωτισμού)
 οριζόντιες διαστάσεις σε mm:
 A ≤ 400
 B ≥ 600, ή, ≥ 400
 εάν το συνολικό πλάτος του οχήματος < 1 300 mm, ωστόσο δεν απαιτείται για την κατηγορία οχημάτων M1 και N1
 C ≤ 200
 E ≤ 140
 Κάθετες διαστάσεις σε mm:
 D ≤ 400
 F ≥ 250
 G ≤ 1 200
 6.22.4.2. Κατά μήκος:
 όλες οι μονάδες φωτισμού του AFS τοποθετούνται στο εμπρόσθιο μέρος. Η απαίτηση αυτή θεωρείται ότι πληρούται εφόσον το εκπεμπόμενο φως δεν προκαλεί ενόχληση στον οδηγό, είτε άμεσα, είτε έμμεσα μέσω των κατόπτρων οδήγησης ή/και άλλων ανακλαστικών επιφανειών του οχήματος.
 6.22.5. Γεωμετρική ορατότητα
 Σε κάθε πλευρά του οχήματος, για κάθε λειτουργία φωτισμού και φωτεινή κατανομή προβλέπεται:
 οι προδιαγραφόμενες γωνίες γεωγραφικής ορατότητας για τις αντίστοιχες λειτουργίες φωτισμού σύμφωνα με τις παραγράφους 6.1.5. και 6.2.5. του παρόντος κανονισμού, πρέπει να επιτυγχάνονται από μία τουλάχιστον εκ των μονάδων φωτισμού οι οποίες ενεργοποιούνται ταυτόχρονα για να εκτελέσουν την εν λόγω λειτουργία και φωτεινή κατανομή, σύμφωνα με την περιγραφή του αιτούντος. Επιμέρους μονάδες φωτισμού μπορούν να χρησιμοποιούνται για να συμμορφώνονται με τις απαιτήσεις για διαφορετικές γωνίες.
 6.22.6. Προσανατολισμός
 Προς τα εμπρός.
 Πριν από κάθε δοκιμή σύμφωνα με τις ακόλουθες διαδικασίες, το σύστημα πρέπει να τίθεται σε ουδέτερη κατάσταση·
 Κατακόρυφος προσανατολισμός.
 6.22.6.1.1. Η αρχική προς τα κάτω κλίση της αποκοπής της βασικής δέσμης διασταύρωσης που καθορίζεται όταν το όχημα είναι άνευ φορτίου με ένα άτομο στη θέση του οδηγού, προδιαγράφεται με ακρίβεια 0,1 % από τον κατασκευαστή και αναγράφεται κατά τρόπο ευανάγνωστο και ανεξίτηλο σε κάθε όχημα πλησίον είτε των προβολέων είτε της πινακίδας του κατασκευαστή του οχήματος με το σύμβολο που εικονίζεται στο παράρτημα 7.
 Αν προσδιορίζονται διαφορετικές αρχικές προς τα κάτω κλίσεις από τον κατασκευαστή για διαφορετικές μονάδες φωτισμού που παρέχουν ή συμβάλλουν στην αποκοπή της βασικής δέσμης διασταύρωσης, οι τιμές αυτές της προς τα κάτω κλίσης προδιαγράφονται με ακρίβεια 0,1 % από τον κατασκευαστή και αναγράφονται κατά τρόπο ευανάγνωστο και ανεξίτηλο σε κάθε όχημα, πλησίον είτε των σχετικών μονάδων φωτισμού ή στην πινακίδα των κατασκευαστών με τρόπο ώστε όλες οι εν λόγω μονάδες φωτισμού να μπορούν να εντοπίζονται σαφώς.
 Η προς τα κάτω κλίση του οριζόντιου μέρος της «αποκοπής» της βασικής δέσμης διασταύρωσης θα παραμείνει μεταξύ των ορίων που αναφέρονται στην παράγραφο 6.2.6.1.2. του παρόντος κανονισμού κάτω από όλες τις συνθήκες στατικού φορτίου του οχήματος του παραρτήματος 5 του παρόντος κανονισμού· Και ο αρχικός στόχος θα εντάσσεται στο πλαίσιο των καθορισμένων τιμών.
 6.22.6.1.2.1. στην περίπτωση που η δέσμη διασταύρωσης δημιουργείται από διάφορες δέσμες φωτός διαφόρων μονάδων φωτισμού, οι διατάξεις σύμφωνα με την παράγραφο 6.22.6.1.2. παραπάνω εφαρμόζονται σε κάθε επονομαζόμενη αποκοπή της δέσμης (εάν υπάρχει), η οποία σχεδιάστηκε για να προβάλεται στη γωνιακή ζώνη, όπως αναφέρεται στο σημείο 9.4. του έντυπου κοινοποίησης σύμφωνα με το υπόδειγμα στο παράρτημα 1 του κανονισμού αριθ. 123.
 Διάταξη ρύθμισης της κλίσης των προβολέων
 6.22.6.2.1. Στην περίπτωση όπου είναι απαραίτητη διάταξη ρύθμισης της κλίσης των προβολέων προκειμένου να πληρούνται οι απαιτήσεις της παραγράφου 6.22.6.2.1. η διάταξη πρέπει να είναι αυτόματη.
 6.22.6.2.2. Σε περίπτωση βλάβης αυτής της διάταξης ρύθμισης της κλίσης, η δέσμη διασταύρωσης δεν πρέπει να λαμβάνει θέση στην οποία η κλίση να είναι μικρότερη από εκείνη που είχε κατά τη χρονική στιγμή εμφάνισης της βλάβης.
 6.22.6.3. Οριζόντιος προσανατολισμός
 Για κάθε μονάδα φωτισμού, ο κόμβος της γωνίας της γραμμής αποκοπής, εάν υπάρχει, όταν προβάλλεται στην οθόνη, πρέπει να συμπίπτει με την κατακόρυφο γραμμή μέσω του άξονα αναφοράς της εν λόγω μονάδας φωτισμού. επιτρέπεται ανοχή 0,5° στην πλευρά εκείνη η οποία είναι η πλευρά της κατεύθυνσης της κυκλοφορίας. Άλλες μονάδες φωτισμού ρυθμίζονται σύμφωνα με τις υποδείξεις του αιτούντος, όπως ορίζεται στο παράρτημα 10 του κανονισμού αριθ. 123.
 6.22.6.4. Διαδικασία μέτρησης
 Μετά τη ρύθμιση του αρχικού προσανατολισμού της δέσμης, η κατακόρυφος κλίση της δέσμης διασταύρωσης ή εάν υπάρχει, οι κατακόρυφοι κλίσεις όλων των διαφορετικών μονάδων φωτισμού που παρέχουν ή συμβάλλουν στην/στις αποκοπή (-ές) της βασικής δέσμης διασταύρωσης σύμφωνα με την παράγραφο 6.22.6.1.2.1. ανωτέρω, ελέγχονται κάτω από όλες τις συνθήκες φόρτωσης του οχήματος σύμφωνα με τις προδιαγραφές των παραγράφων 6.2.6.3.1. και 6.2.6.3.2. του παρόντος κανονισμού.
 6.22.7. Ηλεκτρικές συνδέσεις
 6.22.7.1. Φωτισμός δέσμης πορείας (εάν παρέχεται από το AFS)
 α)
 Οι μονάδες φωτισμού για την δέσμη πορείας μπορούν να ενεργοποιούνται είτε ταυτόχρονα είτε σε ζεύγη. Για τη μετάβαση από τους φανούς διασταύρωσης στους φανούς πορείας πρέπει να ενεργοποιείται ένα τουλάχιστον ζεύγος μονάδων φωτισμού για τους φανούς πορείας. Για τη μετάβαση από τους φανούς πορείας στους φανούς διασταύρωσης όλες οι μονάδες φωτισμού των φανών πορείας πρέπει να απενεργοποιούνται ταυτοχρόνως.
 β)
 Οι φανοί διασταύρωσης επιτρέπεται να παραμένουν αναμμένοι ταυτοχρόνως με τους φανούς πορείας.
 γ)
 Όταν έχουν τοποθετηθεί τέσσερις κρυφές μονάδες φωτισμού, πρέπει, όταν ανασύρονται στην όρθια θέση τους, να αποκλείουν την ταυτόχρονη λειτουργία κάθε άλλου τοποθετημένου πρόσθετου προβολέα, εφόσον οι τελευταίοι αποσκοπούν στην εκπομπή φωτεινών σηματοδοτήσεων με διακοπτόμενο άναμμά τους σε σύντομα χρονικά διαστήματα (βλ. παράγραφο 5.12) κατά το φως της ημέρας.
 6.22.7.2. Φωτισμός της δέσμης διασταύρωσης
 α)
 Ο διακόπτης χειρισμού για τη μετάβαση στη δέσμη διασταύρωσης πρέπει να προκαλεί το ταυτόχρονο σβήσιμο όλων των προβολέων της δέσμης πορείας ή να απενεργοποιεί ταυτόχρονα όλες τις μονάδες φωτισμού του AFS για τη δέσμη πορείας.
 β)
 Οι προβολείς της δέσμης διασταύρωσης επιτρέπεται να παραμένουν αναμμένοι συγχρόνως με τους προβολείς της δέσμης πορείας.
 γ)
 Στην περίπτωση των μονάδων φωτισμού για τη δέσμη διασταύρωσης που είναι εξοπλισμένοι με φωτεινές πηγές εκκένωσης αερίου, οι φωτεινές πηγές εκκένωσης αερίου παραμένουν αναμμένες στη διάρκεια της λειτουργίας της δέσμης πορείας.
 6.22.7.3. Το άναμμα και το σβήσιμο της δέσμης διασταύρωσης μπορεί να είναι αυτόματο, ωστόσο υπόκειται στις απαιτήσεις σχετικά με τις «ηλεκτρικές συνδέσεις» της παραγράφου 5.12. του παρόντος κανονισμού.
 Αυτόματη λειτουργία του AFS
 Οι αλλαγές εντός και μεταξύ των προβλεπόμενων κατηγοριών και της φωτεινής κατανομής τους κατά τις λειτουργίες φωτισμού του AFS, όπως διευκρινίζεται παρακάτω, πραγματοποιούνται αυτόματα και με τρόπο ώστε να μην προκαλούν ενόχληση ούτε στον οδηγό ούτε στους άλλους χρήστες του οδικού δικτύου.
 Οι ακόλουθοι όροι ισχύουν για την ενεργοποίηση των κατηγοριών και της φωτεινής κατανομής τους της δέσμης διασταύρωσης και, εάν υπάρχει, της δέσμης πορείας.
 6.22.7.4.1. Ο/οι τρόπος(-οι) λειτουργίας της κατηγορίας C της δέσμης διασταύρωσης ενεργοποιείται(ούνται) αν δεν είναι ενεργοποιημένη η λειτουργία άλλης κατηγορίας δέσμης διασταύρωσης.
 6.22.7.4.2. Ο/οι τρόπος(-οι) λειτουργίας της κατηγορίας V της δέσμης διασταύρωσης δεν ενεργοποιείται(-ούνται) παρά μόνον αν εντοπιστούν αυτόματα μία ή περισσότερες από τις ακόλουθες προϋποθέσεις (ισχύει το σήμα V):
 α)
 οι οδοί σε δομημένες περιοχές και η ταχύτητα του οχήματος δεν υπερβαίνει τα 60 km/h·
 β)
 οι οδοί είναι εφοδιασμένοι με σταθερό φωτισμό και η ταχύτητα του οχήματος δεν υπερβαίνει τα 60 km/h·
 γ)
 η φωτεινότητα της οδικής επιφάνειας του 1 cd/m2 και/ή ο οριζόντιος οδικός φωτισμός των 10 lx υπερβαίνεται συνεχώς·
 δ)
 Η ταχύτητα του οχήματος δεν υπερβαίνει τα 50 km/h.
 6.22.7.4.3. Ο/οι τρόπος(-οι) λειτουργίας της κατηγορίας Ε της δέσμης διασταύρωσης δεν ενεργοποιείται(-ούνται) παρά μόνον αν η ταχύτητα του οχήματος υπερβαίνει τα 70 km/h και αν εντοπιστούν αυτόματα μία ή περισσότερες από τις ακόλουθες προϋποθέσεις.
 α)
 τα χαρακτηριστικά του δρόμου αντιστοιχούν σε συνθήκες αυτοκινητοδρόμου (17) και/ή η ταχύτητα του οχήματος υπερβαίνει τα 110 km/h (ισχύει το σήμα E).
 β)
 Στην περίπτωση του τρόπου λειτουργίας της κατηγορίας E της δέσμης διασταύρωσης η οποία, σύμφωνα με τα έγγραφα έγκρισης του συστήματος/εγγράφου κοινοποίησης, συμμορφώνεται με το «σύνολο δεδομένων» του πίνακα 6 του παραρτήματος 3 του κανονισμού αριθ. 123, μόνον.
 Σύνολο δεδομένων E1: η ταχύτητα του οχήματος υπερβαίνει τα 100 km/h (ισχύει το σήμα E1)·
 Σύνολο δεδομένων E2: η ταχύτητα του οχήματος υπερβαίνει τα 90 km/h (ισχύει το σήμα E2)·
 Σύνολο δεδομένων E3: η ταχύτητα του οχήματος υπερβαίνει τα 80 km/h (ισχύει το σήμα E3)·
 6.22.7.4.4. Ο/οι τρόπος(-οι) λειτουργίας της κατηγορίας W της δέσμης διασταύρωσης δεν ενεργοποιείται(-ούνται) παρά μόνον αν οι εμπρόσθιοι φανοί ομίχλης είναι σβησμένοι και εντοπιστούν αυτόματα μία ή περισσότερες από τις ακόλουθες προϋποθέσεις (ισχύει το σήμα W):
 α)
 έχει εντοπιστεί αυτόματα η υγρότητα του δρόμου·
 β)
 ο καθαριστήρας αλεξήνεμου είναι αναμμένος και η συνεχής ή αυτόματα ελεγχόμενη λειτουργία του έχει πραγματοποιηθεί για περίοδο τουλάχιστον δύο λεπτών.
 6.22.7.4.5. Ο τρόπος λειτουργίας της δέσμης διασταύρωσης της κατηγορίας C, V, E, ή W δεν τροποποιείται σε φωτισμό στροφής της εν λόγω κατηγορίας (το σήμα T ισχύει σε συνδυασμό με το σήμα της εν λόγω κατηγορίας δέσμης διασταύρωσης σύμφωνα με τις παραγράφους 6.22.7.4.1. έως 6.22.7.4.4. ανωτέρω) εκτός και αν αξιολογείται τουλάχιστον ένα από τα ακόλουθα χαρακτηριστικά (ή ισότιμες ενδείξεις):
 α)
 η γωνία στροφής του συστήματος διεύθυνσης·
 β)
 η γραμμή διαδρομής του κέντρου βάρους του οχήματος.
 Επιπλέον, ισχύουν οι ακόλουθες διατάξεις:
 i)
 η οριζόντια κίνηση της ασυμμετρικής αποκοπής από τα πλάγια του διαμήκη άξονα του οχήματος, εάν υπάρχει, επιτρέπεται μόνον όταν το όχημα βρίσκεται σε κίνηση προς εμπρός (18) και πρέπει να είναι έτσι ώστε το διάμηκες κατακόρυφο επίπεδο μέχρι τον κόμβο της γωνίας της αποκοπής να μην τέμνει τη γραμμή διαδρομής του κέντρου βάρους του οχήματος σε αποστάσεις από το εμπρόσθιο μέρος του οχήματος μεγαλύτερες του εκατονταπλάσιου του ύψους τοποθέτησης της αντίστοιχης μονάδας φωτισμού,
 ii)
 μία ή περισσότερες μονάδες φωτισμού μπορούν να ενεργοποιούνται συμπληρωματικά μόνον όταν η οριζόντια ακτίνα καμπυλότητας της γραμμής διαδρομής του κέντρου βάρους του οχήματος είναι 500 m ή λιγότερο.
 6.22.7.5. Πρέπει πάντα ο οδηγός να έχει τη δυνατότητα να ρυθμίσει το AFS στην ουδέτερη κατάσταση και να το επιστρέψει στην αυτόματη λειτουργία του.
 6.22.8. Ενδεικτικό
 6.22.8.1. Οι διατάξεις των παραγράφων 6.1.8. (για τον προβολέα της δέσμης πορείας) και 6.2.8. (για τον προβολέα της δέσμης διασταύρωσης) του παρόντος κανονισμού ισχύουν και για τα αντίστοιχα μέρη του AFS.
 6.22.8.2. Οπτικό ενδεικτικό βλάβης για το AFS είναι υποχρεωτικό. Πρέπει να μην αναβοσβήνει. Ενεργοποιείται όταν ανιχνεύεται βλάβη όσον αφορά τα σήματα χειρισμού του AFS ή όταν λαμβάνεται σήμα βλάβης σύμφωνα με την παράγραφο 5.9. του κανονισμού αριθ. 123. Παραμένει ενεργοποιημένο όταν παρουσιάζεται βλάβη. Μπορεί να αναιρείται προσωρινά αλλά επαναλαμβάνεται ανεξάρτητα αν η διάταξη η οποία θέτει ή διακόπτει τη λειτουργία του κινητήρα, είναι αναμμένη ή σβησμένη.
 6.22.8.3. Το ενδεικτικό που υποδεικνύει ότι ο οδηγός έχει τοποθετήσει το σύστημα σε μια κατάσταση σύμφωνα με την παράγραφο 5.8. του κανονισμού 123 είναι προαιρετικό.
 6.22.9. Άλλες απαιτήσεις
 6.22.9.1. Το AFS επιτρέπεται μόνον σε συνδυασμό με την εγκατάσταση διάταξης(-εων) καθαρισμού προβολέων σύμφωνα με τον κανονισμό αριθ. 45 (19) για αυτές τουλάχιστον τις μονάδες φωτισμού, οι οποίες επισημαίνονται στο σημείο 9.3. του εντύπου κοινοποίησης που συμμορφώνονται με το υπόδειγμα στο παράρτημα 1 του κανονισμού αριθ. 123, εάν ο συνολικός στόχος της φωτεινής ροής των πηγών φωτός υπερβαίνει ανά πλευρά τα 2 000 lm και συμβάλλουν στην κατηγορία C (βασικής) δέσμης διασταύρωσης.
 Έλεγχος συμμόρφωσης με τις απαιτήσεις αυτόματης λειτουργίας του AFS
 6.22.9.2.1. Ο αιτών πρέπει να αποδείξει με ακριβή περιγραφή ή άλλα αποδεκτά μέσα στην αρμόδια για την έγκριση τύπου αρχή:
 α)
 την αντιστοιχία των σημάτων χειρισμού του AFS
 i)
 την περιγραφή που απαιτείται στην παράγραφο 3.2.6. του παρόντος κανονισμού και
 ii)
 τα αντίστοιχα σήματα χειρισμού του AFS που προσδιορίζονται στα έγγραφα έγκρισης τύπου, και,
 β)
 τη συμμόρφωση με τις απαιτήσεις αυτόματης λειτουργίας σύμφωνα με τις παραγράφους 6.22.7.4.1. έως 6.22.7.4.5. παραπάνω.
 6.22.9.2.2. Για να ελεγχθεί αν η αυτόματη λειτουργία του AFS προκαλεί ενόχληση, σύμφωνα με την παράγραφο 6.22.7.4., η τεχνική υπηρεσία πραγματοποιεί δοκιμή οδικής συμπεριφοράς κατά την οποία δοκιμάζονται όλες οι καταστάσεις που αφορούν το σύστημα χειρισμού με βάση την περιγραφή των αιτούντων· στην έκθεσή της κοινοποιείται αν ενεργοποιούνται, λειτουργούν οι απενεργοποιούνται όλοι οι τρόποι λειτουργίας σύμφωνα με την περιγραφή του αιτούντος· επίσης αναφέρεται κάθε ελαττωματική λειτουργία (για παράδειγμα υπερβολική γωνία ή τρεμόσβημα), πρέπει να αναφέρεται.
 6.22.9.3. Η συνολική μέγιστη ένταση των μονάδων φωτισμού που μπορούν να ενεργοποιούνται ταυτόχρονα για την παροχή του φωτισμού της δέσμης πορείας ή των τρόπων λειτουργίας του, εάν υπάρχουν, δεν υπερβαίνει τα 225 000 cd, που αντιστοιχεί σε τιμή αναφοράς 75.
 Η εν λόγω μέγιστη ένταση υπολογίζεται ως άθροισμα των μεμονωμένων τιμών αναφοράς που αναγράφονται στις διάφορες μονάδες εγκατάστασης, οι οποίες χρησιμοποιούνται ταυτόχρονα για την παροχή της δέσμης πορείας.
 6.22.9.4. Tα μέσα σύμφωνα με τις διατάξεις της παραγράφου 5.8. του κανονισμού αριθ. 123, που επιτρέπουν την προσωρινή χρήση του οχήματος σε χώρες όπου η διεξαγωγή της κυκλοφορίας γίνεται κατά τρόπο αντίθετο από εκείνον για τον οποίο έχει ζητηθεί ή έγκριση, πρέπει να εξηγούνται αναλυτικά στο εγχειρίδιο του κατόχου.
 6.23. ΣΗΜΑ ΣΤΑΣΗΣ ΕΚΤΑΚΤΗΣ ΑΝΑΓΚΗΣ:
 6.23.1. Παρουσία
 Προαιρετική
 Tο σήμα στάσης έκτακτης ανάγκης πρέπει να δίνεται με την ταυτόχρονη λειτουργία όλων των τοποθετημένων φανών στάσης ή των φανών δεικτών πορείας όπως περιγράφονται στην παράγραφο 6.22.7.
 6.23.2. Αριθμός
 Όπως καθορίζεται στην παράγραφο 6.5.2. ή 6.7.2.
 6.23.3. Διάταξη τοποθέτησης
 Όπως καθορίζεται στην παράγραφο 6.5.3. ή 6.7.3.
 6.23.4. Θέση
 Όπως καθορίζεται στην παράγραφο 6.5.4. ή 6.7.4.
 6.23.5. Γεωμετρική ορατότητα
 Όπως καθορίζεται στην παράγραφο 6.5.5. ή 6.7.5.
 6.23.6. Προσανατολισμός
 Όπως καθορίζεται στην παράγραφο 6.5.6. ή 6.7.6.
 6.23.7. Ηλεκτρικές συνδέσεις
 Όλοι οι φανοί του σήματος στάσης έκτακτης ανάγκης αναβοσβήνουν ταυτόχρονα σε συχνότητα 4,0 ± 1,0 Hz.
 6.23.7.1.1. Ωστόσο, εάν σε κάποιον από τους φανούς του σήματος στάσης έκτακτης ανάγκης στο πίσω μέρος του οχήματος χρησιμοποιούνται φωτεινές πηγές πυράκτωσης, η συχνότητα είναι 4,0 +0,0/–1,0 Hz.
 6.23.7.2. Tο σήμα στάσης έκτακτης ανάγκης λειτουργεί ανεξάρτητα από τους άλλους φανούς.
 Tο σήμα στάσης έκτακτης ανάγκης ενεργοποιείται και απενεργοποιείται αυτόματα.
 6.23.7.3.1. Tο σήμα στάσης έκτακτης ανάγκης ενεργοποιείται μόνον όταν η ταχύτητα του οχήματος υπερβαίνει τα 50 km/h και το σύστημα πέδησης προβλέπει το λογικό σήμα πέδησης έκτακτης ανάγκης που καθορίζεται στους κανονισμούς αριθ. 13 και αριθ. 13-H.
 6.23.7.3.2. Το σήμα στάσης έκτακτης ανάγκης απενεργοποιείται αυτόματα αν το λογικό σήμα πέδησης έκτακτης ανάγκης όπως ορίζεται στους κανονισμούς αριθ. 13 και αριθ. 13-H δεν προβλέπεται πλέον ή αν ενεργοποιείται το σήμα προειδοποίησης κινδύνου.
 6.23.8. Ενδεικτικό
 Προαιρετική
 6.23.9. Άλλες απαιτήσεις
 6.23.9.1. Εκτός και αν προβλέπεται στην παράγραφο 6.23.9.2. παρακάτω, εάν ένα μηχανοκίνητο όχημα είναι εξοπλισμένο να έλκει ρυμουλκούμενο, ο διακόπτης χειρισμού του σήματος στάσης έκτακτης ανάγκης στο μηχανοκίνητο όχημα θα μπορεί επίσης να θέτει σε λειτουργία το σήμα στάσης έκτακτης ανάγκης στο ρυμουλκούμενο.
 Όταν το μηχανοκίνητο όχημα έχει ηλεκτρική σύνδεση με το ρυμουλκούμενο, η συχνότητα λειτουργίας του σήματος στάσης έκτακτης ανάγκης για αμφότερα τα οχήματα περιορίζεται στη συχνότητα που καθορίζεται στην παράγραφο 6.23.7.1.1. Ωστόσο, αν το μηχανοκίνητο όχημα μπορεί να ανιχνεύσει ότι οι φωτεινές πηγές πυράκτωσης δεν χρησιμοποιούνται στο ρυμουλκούμενο για το σήμα στάσης έκτακτης ανάγκης, η συχνότητα μπορεί να είναι εκείνη που καθορίζεται στην παράγραφο 6.23.7.1.
 6.23.9.2. Αν ένα μηχανοκίνητο όχημα είναι εξοπλισμένο να έλκει ρυμουλκούμενο που διαθέτει σύστημα πέδησης πορείας συνεχούς ή ημισυνεχούς τύπου, όπως ορίζεται στον κανονισμό αριθ.13, πρέπει να εξασφαλιστεί ότι προβλέπεται τροφοδοτικό ισχύος σταθερής τάσης μέσω ηλεκτρικής σύνδεσης για τους φανούς στάσης σε τέτοιου είδους ρυμουλκούμενα όταν χρησιμοποιείται το σύστημα πέδησης πορείας.
 Tο σήμα στάσης έκτακτης ανάγκης σε όλα τα ρυμουλκούμενα του είδους αυτού μπορεί να λειτουργεί ανεξάρτητα από το ρυμουλκό όχημα και δεν απαιτείται να λειτουργεί ούτε στην ίδια συχνότητα ούτε ταυτόχρονα με αυτό του ρυμουλκού οχήματος.
 7. ΤΡΟΠΟΠΟΙΗΣΕΙΣ ΚΑΙ ΕΠΕΚΤΑΣΗ ΕΓΚΡΙΣΗΣ ΤΟΥ ΤΥΠΟΥ ΟΧΗΜΑΤΟΣ Ή ΤΗΣ ΤΟΠΟΘΕΤΗΣΗΣ ΤΩΝ ΔΙΑΤΑΞΕΩΝ ΦΩΤΙΣΜΟΥ ΚΑΙ ΦΩΤΕΙΝΗΣ ΣΗΜΑΤΟΔΟΤΗΣΗΣ
 Κάθε τροποποίηση του τύπου οχήματος ή της τοποθέτησης των διατάξεων φωτισμού ή φωτεινής σηματοδότησης ή του καταλόγου που αναφέρεται στην παράγραφο 3.2.2. ανωτέρω, κοινοποιείται στη διοικητική αρχή που έχει εγκρίνει τον τύπο. Η αρχή τότε μπορεί είτε:
 7.1.1. να θεωρήσει ότι οι τροποποιήσεις που πραγματοποιήθηκαν είναι απίθανο να έχουν σημαντική αρνητική επίδραση και ότι, στην περίπτωση αυτή, το όχημα συνεχίζει να πληροί τις απαιτήσεις, ή
 7.1.2. να ζητήσει μια επιπλέον έκθεση δοκιμής από την τεχνική υπηρεσία που είναι υπεύθυνη για τη διεξαγωγή των δοκιμών.
 7.2. Στα συμβαλλόμενα μέρη της Συμφωνίας που εφαρμόζουν τον παρόντα κανονισμό κοινοποιείται με τη διαδικασία που ορίζεται στην παράγραφο 4.3 παραπάνω επιβεβαίωση επέκτασης ή απόρριψης της έγκρισης, με προσδιορισμό των επελθουσών αλλαγών.
 7.3. Η αρμόδια αρχή που χορηγεί την επέκταση της έγκρισης χορηγεί αριθμό σειράς για μια τέτοια επέκταση και πληροφορεί τα υπόλοιπα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό μέσω εντύπου κοινοποίησης, σύμφωνα με το υπόδειγμα του παραρτήματος 1 του παρόντος κανονισμού.
 8. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής πρέπει να είναι σύμφωνες με τις προβλεπόμενες στη Συμφωνία, προσάρτημα 2 (E/ECE/324-E/ECE/TRANS/505/Αναθ.2), με τις ακόλουθες απαιτήσεις:
 8.1. Κάθε όχημα εγκεκριμένο βάσει του παρόντος κανονισμού πρέπει να είναι κατασκευασμένο έτσι ώστε να συμμορφώνεται με τον εγκεκριμένο τύπο πληρώντας τις απαιτήσεις που προβλέπονται στις παραγράφους 5 και 6 ανωτέρω.
 Ο δικαιούχος της έγκρισης πρέπει ειδικότερα:
 8.2.1. να διασφαλίζει την ύπαρξη διαδικασιών για τον αποτελεσματικό ποιοτικό έλεγχο του οχήματος όσον αφορά το σύνολο των πτυχών που έχουν σχέση με τη συμμόρφωση στις απαιτήσεις των παραγράφων 5 και 6 ανωτέρω,
 8.2.2. να διασφαλίζει ότι για κάθε τύπο οχήματος εκτελούνται τουλάχιστον οι δοκιμές που περιγράφονται στο παράρτημα 9 του παρόντος κανονισμού ή φυσικοί έλεγχοι από τους οποίους μπορούν να προέλθουν ισοδύναμα στοιχεία.
 8.3. Η αρμόδια αρχή μπορεί να εκτελεί οποιαδήποτε δοκιμή περιγράφεται στον παρόντα κανονισμό. Οι δοκιμές αυτές θα γίνονται σε δείγματα επιλεγόμενα τυχαίως χωρίς να προκαλείται πρόβλημα στις δεσμεύσεις παράδοσης των κατασκευαστών.
 8.4. Η αρμόδια αρχή πρέπει να επιδιώκει την επίτευξη συχνότητας επιθεωρήσεων ίσης με μία φορά το χρόνο. Ωστόσο, αυτό έγκειται στη διακριτική ευχέρεια της αρμόδιας αρχής και στην εμπιστοσύνη της στις ρυθμίσεις διασφάλισης αποτελεσματικού ελέγχου της συμμόρφωσης της παραγωγής. Στην περίπτωση καταγραφής αρνητικών αποτελεσμάτων, η αρμόδια αρχή πρέπει να διασφαλίζει τη λήψη όλων των αναγκαίων μέτρων για αποκατάσταση όσο το δυνατό συντομότερα της συμμόρφωσης της παραγωγής.
 9. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 9.1. Η έγκριση που χορηγείται όσον αφορά ένα τύπο οχήματος βάσει του παρόντος κανονισμού μπορεί να ανακληθεί εάν δεν πληρούνται οι σχετικές απαιτήσεις ή εάν ένα όχημα που φέρει το σήμα έγκρισης δεν συμμορφώνεται με τον εγκεκριμένο τύπο.
 9.2. Εάν ένα συμβαλλόμενο μέρος της συμφωνίας που εφαρμόζει τον παρόντα κανονισμό ανακαλέσει προηγουμένως χορηγηθείσα από αυτό έγκριση, ενημερώνει αμέσως σχετικά τα υπόλοιπα συμβαλλόμενα μέρη που εφαρμόζουν τον παρόντα κανονισμό, μέσω εντύπου κοινοποίησης σύμφωνο με το υπόδειγμα του παραρτήματος 1 του παρόντος κανονισμού.
 10. ΟΡΙΣΤΙΚΗ ΔΙΑΚΟΠΗ ΠΑΡΑΓΩΓΗΣ
 Εάν ο κάτοχος της έγκρισης παύσει οριστικά να κατασκευάζει τύπο οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή η οποία έχει χορηγήσει την έγκριση. Με την λήψη της σχετικής γνωστοποίησης, η αρχή αυτή ενημερώνει σχετικά τα υπόλοιπα μέρη της συμφωνίας που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
 11. ΟΝΟΜΑΤΑ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΙ ΤΩΝ ΔΙΟΙΚΗΤΙΚΩΝ ΑΡΧΩΝ
 Τα μέρη της συμφωνίας του 1958 που εφαρμόζουν τον παρόντα κανονισμό ανακοινώνουν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή δοκιμών έγκρισης και τις διοικητικές αρχές που χορηγούν τις εγκρίσεις, στις οποίες πρέπει να αποστέλλονται τα έντυπα πιστοποίησης έγκρισης ή απόρριψης ή επέκτασης ή ανάκλησης έγκρισης, που εκδίδονται σε άλλες χώρες.
 12. ΜΕΤΑΒΑΤΙΚΕΣ ΔΙΑΤΑΞΕΙΣ
 12.1. Παρά τις κατωτέρω μεταβατικές διατάξεις, τα συμβαλλόμενα μέρη που θέτουν σε εφαρμογή τον παρόντα κανονισμό μετά την ημερομηνία έναρξης ισχύος της πλέον πρόσφατης σειράς τροποποιήσεων δεν είναι υποχρεωμένα να αποδέχονται εγκρίσεις που χορηγήθηκαν σύμφωνα με οποιαδήποτε από τις προηγούμενες σειρές τροποποιήσεων του παρόντος κανονισμού.
 12.2. Τα συμβαλλόμενα μέρη που εφαρμόζουν τον παρόντα κανονισμό δεν θα αρνούνται τη χορήγηση επεκτάσεων εγκρίσεων στις προηγούμενες σειρές τροποποίησης του παρόντος κανονισμού.
 12.3. Μέχρι διαφορετικής ενημέρωσης του Γενικού Γραμματέα των Ηνωμένων Εθνών, η Ιαπωνία δηλώνει ότι σε σχέση με την τοποθέτηση διατάξεων φωτισμού και φωτεινής σηματοδότησης, η Ιαπωνία δεσμεύεται μόνον από τις υποχρεώσεις της συμφωνίας στην οποία είναι συνημμένος ο παρών κανονισμός όσον αφορά οχήματα των κατηγοριών M1 και N1.
 12.4. Από την επίσημη ημερομηνία έναρξης ισχύος της 03 σειράς τροποποιήσεων, ουδέν συμβαλλόμενο μέρος που εφαρμόζει τον παρόντα κανονισμό θα αρνείται τη χορήγηση έγκρισης βάσει του παρόντος κανονισμού όπως τροποποιήθηκε με την 03 σειρά τροποποιήσεων.
 12.5. Μετά 12 μήνες από την ημερομηνία έναρξης ισχύος της 03 σειράς τροποποιήσεων, τα συμβαλλόμενα μέρη που εφαρμόζουν τον παρόντα κανονισμό θα χορηγούν εγκρίσεις μόνον αν ο προς έγκριση τύπος οχήματος πληροί τις απαιτήσεις του παρόντος κανονισμού όπως τροποποιήθηκε από την 03 σειρά τροποποιήσεων.
 12.6. Για διάστημα 36 μηνών από την ημερομηνία έναρξης ισχύος της 03 σειράς τροποποιήσεων του παρόντος κανονισμού, ουδέν συμβαλλόμενο μέρος που εφαρμόζει τον παρόντα κανονισμό θα αρνείται εθνικού ή περιφερειακού τύπου έγκριση τύπου οχήματος εγκεκριμένου κατά τις προηγούμενες σειρές τροποποιήσεων του παρόντος κανονισμού.
 12.7. Μετά 36 μήνες από τη θέση σε ισχύ της 03 σειράς τροποποιήσεων του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται πρώτη εθνική ή περιφερειακή καταχώρηση (πρώτη είσοδο σε υπηρεσία) οχήματος που δεν πληροί τις απαιτήσεις της 03 σειράς τροποποιήσεων του παρόντος κανονισμού.
 12.8. Μετά 60 μήνες από την ημερομηνία έναρξης ισχύος της 03 σειράς τροποποιήσεων του παρόντος κανονισμού, εγκρίσεις βάσει του παρόντος κανονισμού θα παύσουν να ισχύουν, εκτός στην περίπτωση τύπων οχημάτων που συμμορφώνονται με τις απαιτήσεις του παρόντος κανονισμού όπως τροποποιήθηκε από την 03 σειρά τροποποιήσεων.
 12.9. Παράτιςδιατάξειςτης παραγράφου 12.7. ή 12.8. ανωτέρω, εγκρίσεις τύπων οχημάτων κατά τις προηγούμενες σειρές τροποποιήσεων του παρόντος κανονισμού που δεν επηρεάζονται από την 03 σειρά τροποποιήσεων θα παραμένουν ισχύουσες και τα συμβαλλόμενα μέρη που εφαρμόζουν τον κανονισμό θα συνεχίσουν να τις αποδέχονται.
 12.10. Μετά 36 μήνες από την έναρξη ισχύος του συμπληρώματος 3 της σειράς τροποποιήσεων 03, τα συμβαλλόμενα μέρη που εφαρμόζουν τον παρόντα κανονισμό θα χορηγούν εγκρίσεις μόνον αν ο προς έγκριση τύπος οχήματος πληροί τις απαιτήσεις του παρόντος κανονισμού όπως τροποποιήθηκε από το συμπλήρωμα 3 των σειρών τροποποιήσεων 03.
 12.11. Από την ημερομηνία επίσημης έναρξης ισχύος της 04 σειράς τροποποιήσεων, ουδέν συμβαλλόμενο μέρος που εφαρμόζει τον παρόντα κανονισμό αρνείται τη χορήγηση έγκρισης σύμφωνα με τον παρόντα κανονισμό, όπως τροποποιήθηκε με τις σειρές τροποποιήσεων 04.
 12.12. Έως 30 μήνες για τα οχήματα των κατηγοριών M1 και N1 και 48 μήνες για τα οχήματα άλλων κατηγοριών μετά την επίσημη ημερομηνία έναρξης ισχύος της 04 σειράς τροποποιήσεων, τα συμβαλλόμενα μέρη που εφαρμόζουν τον παρόντα κανονισμό θα χορηγούν εγκρίσεις μόνον αν ο προς έγκριση τύπος οχήματος πληροί τις απαιτήσεις του παρόντος κανονισμού, όπως τροποποιήθηκε από την 04 σειρά τροποποιήσεων.
 12.13. Έως 30 μήνες για τα οχήματα των κατηγοριών M1 και N1 και 48 μήνες για τα οχήματα άλλων κατηγοριών μετά την επίσημη ημερομηνία έναρξης ισχύος της 04 σειράς τροποποιήσεων, τα συμβαλλόμενα μέρη που εφαρμόζουν τον παρόντα κανονισμό θα χορηγούν εγκρίσεις μόνον αν οι προς έγκριση τύποι οχήματος πληρούν τις απαιτήσεις του παρόντος κανονισμού όπως τροποποιήθηκε από τις προγενέστερες σειρές τροποποιήσεων.
 12.14. Οι εγκρίσεις που χορηγούνται σύμφωνα με τον παρόντα κανονισμό πριν από 30 μήνες για τα οχήματα των κατηγοριών M1 και N1 και 48 μήνες για οχήματα άλλων κατηγοριών μετά την επίσημη ημερομηνία έναρξης ισχύος της 04 σειράς τροποποιήσεων και όλες οι επεκτάσεις των εγκρίσεων, συμπεριλαμβανομένων εκείνων σε προηγούμενες σειρές τροποποιήσεων που χορηγήθηκαν μεταγενέστερα, εξακολουθούν να ισχύουν επ' αόριστον. Όταν ο τύπος οχήματος που εγκρίθηκε σε προηγούμενες σειρές τροποποιήσεων ανταποκρίνεται στις απαιτήσεις του παρόντος κανονισμού όπως τροποποιήθηκε με τη 04 σειρά τροποποιήσεων, το συμβαλλόμενο μέρος που χορήγησε την έγκριση ενημερώνει σχετικά τα άλλα συμβαλλόμενα μέρη που εφαρμόζουν τον παρόντα κανονισμό.
 12.15. Ουδέν συμβαλλόμενο μέρος που εφαρμόζει τον παρόντα κανονισμό θα αρνείται εθνική ή περιφερειακή έγκριση τύπου οχήματος εγκεκριμένου κατά τη 04 σειρά τροποποιήσεων του παρόντος κανονισμού.
 12.16. Ανεξάρτητα από τις προαναφερόμενες μεταβατικές διατάξεις, τα συμβαλλόμενα μέρη, στα οποία η εφαρμογή του κανονισμού αριθ. 112 τίθεται σε ισχύ μετά την ημερομηνία έναρξης ισχύος της 04 σειράς τροποποιήσεων του παρόντος κανονισμού, είναι υποχρεωμένα να αποδεχθούν τις εγκρίσεις, εάν ο τύπος οχήματος που πρέπει να εγκριθεί δεν ανταποκρίνεται στις απαιτήσεις των παραγράφων 6.1.2. και 6.2.2., όπως τροποποιήθηκαν με τη 04 σειρά τροποποιήσεων του παρόντος κανονισμού όσον αφορά τον κανονισμό αριθ. 112.
 (1) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3.), (έγγραφο TRANS/WP.29/78/Αναθ.1/Τροπ. 02 όπως τροποποιήθηκε τελευταία με την τροπ. 04).
 (2) Για διευκρινίσεις βλ. παράρτημα 10.
 (3) Στην περίπτωση διατάξεων φωτισμού για την οπίσθια πινακίδα κυκλοφορίας και τους δείκτες πορείας (κατηγορίες 5 και 6), ο όρος «φωτίζουσα περιοχή» αντικαθίσταται από τον όρο «επιφάνεια εξόδου φωτός» όταν δεν υπάρχει φωτίζουσα περιοχή.
 (4) 1 για τη Γερμανία, 2 για τη Γαλλία, 3 για την Ιταλία, 4 για την Ολλανδία, 5 για τη Σουηδία, 6 για το Βέλγιο, 7 για την Ουγγαρία, 8 για τη Δημοκρατία της Τσεχίας, 9 για την Ισπανία, 10 για τη Σερβία και το Μαυροβούνιο, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία l, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λετονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της χρησιμοποιώντας το αντίστοιχο σύμβολο ECE), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότιο Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία και 53 για την Ταϊλάνδη, 54 και 55 (κενό). Οι επόμενοι αριθμοί θα εκχωρηθούν σε άλλες χώρες με βάση τη χρονολογική σειρά με την οποία θα επικυρώσουν ή προσχωρήσουν στη συμφωνία σχετικά με την υιοθέτηση ενιαίων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία μπορούν να προσαρμοστούν ή/και να χρησιμοποιηθούν σε τροχοφόρα οχήματα και τους όρους για αμοιβαία αναγνώριση των εγκρίσεων που χορηγούνται βάσει των προδιαγραφών αυτών, ενώ οι αριθμοί που εκχωρούνται κατ' αυτόν τον τρόπο θα κοινοποιούνται από το Γενικό Γραμματέα των Ηνωμένων Εθνών στα συμβαλλόμενα μέρη της συμφωνίας.
 (5) Γνωστός και ως λευκός ή άχρωμος αντανακλαστήρας.
 (6) Ο παρών κανονισμός δεν εμποδίζει τα συμβαλλόμενα μέρη που εφαρμόζουν τον παρόντα κανονισμό να επιτρέπουν στο έδαφός τους τη χρήση λευκών σημάνσεων ευδιακριτότητας στο πίσω μέρος του οχήματος.
 (7) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3.), (έγγραφο TRANS/WP.29/78/Αναθ.1/Τροπ.2 όπως τροποποιήθηκε τελευταία με την τροπ.4).
 (8) Συμβαλλόμενα μέρη που εφαρμόζουν τους αντίστοιχους κανονισμούς μπορούν, ωστόσο, να εμποδίσουν τη χρήση μηχανικών συστημάτων καθαρισμού, σε περιπτώσεις όπου είναι εγκατεστημένοι προβολείς με πλαστικούς φακούς, με επισήμανση «PL».
 (9) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3.), (έγγραφο TRANS/WP.29/78/Αναθ.1/Τροπ.2 όπως τροποποιήθηκε τελευταία με την τροπ.4).
 (10) Οι τύποι οχημάτων που δεν συμμορφώνονται με την παρούσα διάταξη μπορούν να εξακολουθούν να εγκρίνονται έως και 18 μήνες μετά την έναρξη ισχύος του συμπληρώματος 4 της σειράς τροποποιήσεων 03.
 (11) Η τιμή των 5° για νεκρή γωνία ορατότητας όπισθεν του πλευρικού δείκτη πορείας, αποτελεί ανώτατο όριο. d ≤ 1,80 m (για οχήματα κατηγορίας M1 και N1 d ≤ 2,50 m).
 (12) Η τιμή των 5° για νεκρή γωνία ορατότητας όπισθεν του πλευρικού δείκτη κατεύθυνσης, αποτελεί ανώτατο όριο. d ≤ 2,50 m.
 (13) Τα συμβαλλόμενα μέρη που δεν εφαρμόζουν τον κανονισμό αριθ. 87 μπορούν να απαγορεύσουν την παρουσία φανών ημέρας (όπως προβλέπεται στην παράγραφο 5.22.) με βάση τους εθνικούς κανονισμούς.
 (14) Οι τύποι οχημάτων που δεν συμμορφώνονται με την παρούσα διάταξη μπορούν να εξακολουθούν να εγκρίνονται έως και 18 μήνες μετά την έναρξη ισχύος του συμπληρώματος 4 της σειράς τροποποιήσεων 03.
 (15) Η διάταξη αυτή δεν ισχύει για διάστημα 5 ετών από την επίσημη ημερομηνία έναρξης ισχύος της 03 σειράς τροποποιήσεων του παρόντος κανονισμού.
 (16) Σε περίπτωση πρόσθετων «δύο συμμετρικά τοποθετημένες μονάδες φωτισμού» η οριζόντια απόσταση μπορεί να είναι 200 mm (C στο σχήμα).
 (17) Οι κατευθύνσεις κυκλοφορίας είναι διαχωρισμένες με έργα οδοποιίας, ή, είναι καθορισμένη η αντίστοιχη πλευρική απόσταση του αντίθετου ρεύματος κυκλοφορίας. Αυτό συνεπάγεται τη μείωση υπερβολικής στιγμιαίας τύφλωσης από τους προβολείς οχημάτων από την κυκλοφορία στο αντίθετο ρεύμα.
 (18) Η παρούσα διάταξη δεν ισχύει για τον φωτισμό δέσμης διασταύρωσης όταν ο φωτισμός στροφής ενεργοποιείται για δεξιά στροφή σε περίπτωση κυκλοφορίας στα δεξιά του δρόμου (αριστερή στροφή σε περίπτωση κυκλοφορίας στα αριστερά).
 (19) Συμβαλλόμενα μέρη των αντίστοιχων κανονισμών μπορούν, ωστόσο, να απαγορεύσουν τη χρήση μηχανικών συστημάτων καθαρισμού, σε περιπτώσεις όπου είναι εγκατεστημένοι φανοί με πλαστικούς φακούς, με επισήμανση «PL».
 ΠΑΡΑΡΤΗΜΑ 1
 ΚΟΙΝΟΠΟΙΗΣΗ
 ΠΑΡΑΡΤΗΜΑ 2
 ΡΥΘΜΙΣΕΙΣ ΓΙΑ ΤΑ ΣΗΜΑΤΑ ΕΓΚΡΙΣΗΣ
 ΥΠΟΔΕΙΓΜΑ A
 (Βλ. παράγραφο 4.4. του παρόντος κανονισμού)
 Το ανωτέρω σήμα έγκρισης τοποθετημένο σε όχημα δείχνει ότι ο σχετικός τύπος οχήματος έχει εγκριθεί στις Κάτω Χώρες (E 4) όσον αφορά την τοποθέτηση διατάξεων φωτισμού και φωτεινής σηματοδότησης σύμφωνα με τον κανονισμό αριθ. 48, όπως έχει τροποποιηθεί από τη 04 σειρά τροποποιήσεων. Ο αριθμός έγκρισης δείχνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 48, όπως έχει τροποποιηθεί από τη 04 σειρά τροποποιήσεων.
 ΥΠΟΔΕΙΓΜΑ B
 (βλ. παράγραφο 4.5. του παρόντος κανονισμού)
 Το ανωτέρω σήμα έγκρισης τοποθετημένο σε όχημα δείχνει ότι ο σχετικός τύπος οχήματος έχει εγκριθεί στις Κάτω Χώρες (E 4) όσον αφορά την τοποθέτηση διατάξεων φωτισμού και φωτεινής σηματοδότησης σύμφωνα με τον κανονισμό αριθ. 48, όπως έχει τροποποιηθεί από τη 04 σειρά τροποποιήσεων και τον κανονισμό αριθ. 33 (1). Ο αριθμός έγκρισης δείχνει ότι στις ημερομηνίες στις οποίες χορηγήθηκαν οι αντίστοιχες εγκρίσεις, ο κανονισμός αριθ. 48 τροποποιήθηκε με τις σειρές 04 τροποποιήσεων και των κανονισμό αριθ. 33 εξακολουθούσε να υφίσταται η αρχική έκδοσή του.
 (1) Ο δεύτερος αριθμός δίνεται απλώς ως παράδειγμα.
 ΠΑΡΑΡΤΗΜΑ 3
 Επιφάνειες φανών, άξονας και κέντρο αναφοράς και γωνίες γεωμετρικής ορατότητας
 Υπομνημα
 1.
 Φωτίζουσα περιοχή
 2.
 Άξονας αναφοράς
 3.
 Κέντρο αναφοράς
 4.
 Γωνία γεωμετρικής ορατότητας
 5.
 Επιφάνεια εκπομπής του φωτός
 6.
 Εμφανής επιφάνεια με βάση τη φωτίζουσα περιοχή
 7.
 Εμφανής επιφάνεια με βάση την επιφάνεια εκπομπής φωτός
 8.
 Διεύθυνση παρατηρήσεως
 Σημ.: Κατά παρέκκλιση από το σχήμα, η εμφανής επιφάνεια πρέπει να θεωρείται ως εφαπτόμενη της επιφάνειας εκπομπής φωτός.
 Φωτίζουσα επιφάνεια σε σύγκριση με επιφάνεια εκπομπής φωτός
 (Βλ. παραγράφους 2.9. και 2.8. του παρόντος κανονισμού)
 ΣΧΗΜΑ A
 Φωτίζουσα περιοχή
 Επιφάνεια εξόδου φωτός
 Οι άκρες είναι
 a και b
 c και d
 ΣΧΗΜΑ B
 Φωτίζουσα περιοχή
 Επιφάνεια εξόδου φωτός
 Οι άκρες είναι
 a και b
 c και d
 ΠΑΡΑΡΤΗΜΑ 4
 Ορατότητα ερυθρού φανού προς τα εμπρός και ορατότητα λευκού φωτός προς τα πίσω
 (Βλ. παραγράφους 5.10.1. και 5.10.2. του παρόντος κανονισμού)
 Σχήμα 1
 Σχήμα 2
 ΠΑΡΑΡΤΗΜΑ 5
 Καταστάσεις φόρτισης που λαμβάνονται υπόψη κατά τον προσδιορισμό μεταβολών του κατακόρυφου προσανατολισμού των φανών διασταύρωσης
 Συνθήκες φόρτισης του οχήματος που αναφέρονται στις παραγράφους 6.2.6.1 και 6.2.6.3.1
 1. Για τις κατωτέρω δοκιμές, η συνολική μάζα των επιβατών υπολογίζεται με βάση τα 75 kg ανά άτομο.
 Συνθήκες φόρτισης ανάλογα με την κατηγορία του οχήματος:
 Οχήματα κατηγορίας M1
 (1):
 Η γωνία της φωτεινής δέσμης των φανών διασταύρωσης πρέπει να καθορίζεται υπό τις ακόλουθες συνθήκες φόρτισης:
 2.1.1.1. ένα άτομο στη θέση του οδηγού,
 2.1.1.2. ο οδηγός, συν ένας επιβάτης στην πλέον απομακρυσμένη από τον οδηγό εμπρόσθια θέση,
 2.1.1.3. ο οδηγός, ένας επιβάτης στην πλέον απομακρυσμένη από τον οδηγό εμπρόσθια θέση, όλες οι τελευταίες πίσω θέσεις κατειλημμένες,
 2.1.1.4. όλες οι θέσεις κατειλημμένες
 2.1.1.5. Όλες οι θέσεις κατειλημμένες και επιπλέον ένα ομοιόμορφα κατανεμημένο φορτίο στο χώρο αποσκευών έτσι ώστε να φορτίζεται με το επιτρεπτό φορτίο ο οπίσθιος άξονας, ή ο εμπρόσθιος άξονας εάν ο χώρος αποσκευών ευρίσκεται εμπρός. Εάν το όχημα έχει ένα χώρο αποσκευών εμπρός και έναν πίσω, το πρόσθετο φορτίο πρέπει να είναι κατάλληλα κατανεμημένο ώστε οι άξονες να φορτίζονται με τα επιτρεπτά φορτία. Ωστόσο, αν η μέγιστη επιτρεπτή μάζα του φορτωμένου οχήματος επιτυγχάνεται πριν φορτισθεί ένας από τους άξονες με το επιτρεπτό φορτίο, η φόρτιση του (των) χώρου(-ων) αποσκευών περιορίζεται στην τιμή που επιτρέπει την επίτευξη αυτής της μάζας
 2.1.1.6. Ο οδηγός και επιπλέον ένα ομοιόμορφα κατανεμημένο φορτίο στο χώρο αποσκευών, ώστε ο αντίστοιχος άξονας να φορτίζεται με το επιτρεπτό φορτίο.
 Ωστόσο, εάν η μέγιστη επιτρεπτή μάζα του φορτωμένου οχήματος λαμβάνεται πριν από τη φόρτιση του άξονα με το επιτρεπτό φορτίο, η φόρτιση του (των) χώρου(-ων) αποσκευών περιορίζεται στην τιμή που επιτρέπει την επίτευξη αυτής της μάζας.
 2.1.2. Κατά τον καθορισμό των ανωτέρω συνθηκών φόρτισης, πρέπει να λαμβάνονται υπόψη οι τυχόν περιορισμοί φόρτισης που καθορίζει ο κατασκευαστής.
 Οχήματα των κατηγοριών Μ2 και Μ3
 (1):
 Η γωνία της φωτεινής δέσμης των προβολέων διασταυρώσεως πρέπει να καθορίζεται υπό τις ακόλουθες συνθήκες φόρτισης:
 2.2.1. Όχημα άνευ φορτίου και ένα άτομο στη θέση του οδηγού
 2.2.2. Το όχημα φορτίζεται κατά τρόπο ώστε κάθε άξονας να φέρει το μέγιστο τεχνικώς επιτρεπτό φορτίο ή μέχρις ότου ληφθεί η μέγιστη επιτρεπτή μάζα του οχήματος με την αναλογική φόρτιση του εμπρόσθιου και του οπίσθιου άξονα με τα αντίστοιχα μέγιστα τεχνικώς επιτρεπτά φορτία — λαμβάνεται υπόψη οποιαδήποτε από τις δύο καταστάσεις εκδηλωθεί πρώτη.
 Οχήματα κατηγορίας N με πλατφόρμες φόρτωσης:
 Η γωνία της φωτεινής δέσμης από τους φανούς διασταύρωσης πρέπει να καθορίζεται υπό τις ακόλουθες συνθήκες.
 2.3.1.1. Όχημα άνευ φορτίου και ένα άτομο στη θέση του οδηγού
 2.3.1.2. Ο οδηγός και επιπλέον ένα φορτίο κατανεμημένο κατά τέτοιο τρόπο ώστε ο πίσω άξονας ή άξονες να φορτίζεται(-ονται) με το μέγιστο τεχνικώς επιτρεπτό φορτίο, ή μέχρις ότου επιτευχθεί η μέγιστη επιτρεπτή μάζα του οχήματος, λαμβανομένης υπόψη οποιασδήποτε από τις δύο καταστάσεις εκδηλωθεί πρώτη δεν επιτρέπεται εν προκειμένω το φορτίο στον εμπρόσθιο άξονα να υπερβαίνει το άθροισμα του φορτίου του εμπρόσθιου άξονα όταν το όχημα είναι άνευ φορτίου, συν 25 % του μέγιστου επιτρεπτού ωφέλιμου φορτίου στον εμπρόσθιο άξονα. Αντίστροφα, οι ίδιες προϋποθέσεις φόρτισης ισχύουν για τον εμπρόσθιο άξονα, στην περίπτωση που η πλατφόρμα φόρτωσης ευρίσκεται εμπρός.
 Οχήματα της κατηγορίας Ν χωρίς επιφάνεια φόρτισης:
 Έλκοντα οχήματα για ημιρυμουλκούμενα:
 2.4.1.1. Όχημα άνευ φορτίου και αφόρτιστο βραχίονα ζεύξης και με ένα άτομο στη θέση του οδηγού.
 2.4.1.2. Ένα άτομο στη θέση του οδηγού. τεχνικώς αποδεκτό φορτίο στο βραχίονα ζεύξης για τη θέση του βραχίονα που αντιστοιχεί στο μεγαλύτερο φορτίο στον οπίσθιο άξονα.
 Έλκοντα οχήματα για ρυμουλκούμενα:
 2.4.2.1. Όχημα άνευ φορτίου και ένα άτομο στη θέση του οδηγού
 2.4.2.2. Ένα άτομο στη θέση του οδηγού, και κατειλημμένες όλες τις άλλες θέσεις που προβλέπονται στο θάλαμο οδηγήσεως.
 (1) Όπως ορίζεται στην Ενιαία Απόφαση Κατασκευής Οχημάτων (R.E.3) παράρτημα 7, (έγγραφο TRANS/WP.29/78/Αναθ.1/Τροπ.2, όπως τροποποιήθηκε τελευταία από την τροποποίηση 4).
 ΠΑΡΑΡΤΗΜΑ 6
 Μέτρηση της εκτροπής της κλίσης της δέσμης διασταύρωσης ανάλογα με το φορτίο
 1. ΠΕΔΙΟ ΕΦΑΡΜΟΓΗΣ
 Στο παρόν παράρτημα καθορίζεται μέθοδος για τη μέτρηση των μεταβολών της κλίσης των φανών διασταύρωσης των μηχανοκίνητων οχημάτων ως προς την αρχική κλίση, που προκαλούνται από τις αλλαγές στη συμπεριφορά του οχήματος λόγω φορτίου.
 2. ΟΡΙΣΜΟΙ
 Αρχική κλίση
 2.1.1. Δηλούμενη αρχική κλίση
 Η τιμή της αρχικής κλίσης της δέσμης διασταύρωσης, που καθορίζεται από τον κατασκευαστή του μηχανοκίνητου οχήματος και χρησιμεύει ως τιμή αναφοράς για τον υπολογισμό των επιτρεπομένων εκτροπών.
 2.1.2. Μετρούμενη αρχική κλίση
 Η μέση τιμή της κλίσης της δέσμης διασταύρωσης ή της κλίσης του οχήματος μετρούμενη με το όχημα στην κατάσταση αριθ. 1, όπως αυτή ορίζεται στο παράρτημα 5 για την υπό δοκιμή κατηγορία οχήματος. Χρησιμεύει ως τιμή αναφοράς για την εκτίμηση των μεταβολών της κλίσης της δέσμης καθώς το φορτίο μεταβάλλεται.
 2.2. Κλίση δέσμης διασταύρωσης
 Μπορεί να ορισθεί ως εξής:
 είτε ως η γωνία, εκφρασμένη σε milliradians, μεταξύ, αφενός, της κατεύθυνσης της δέσμης προς χαρακτηριστικό σημείο του οριζόντιου τμήματος της αποκοπής της φωτεινής κατανομής του φανού διασταύρωσης και, αφετέρου, του οριζοντίου επιπέδου,
 είτε από την εφαπτομένη αυτής της γωνίας, εκφρασμένη ως κλίση επί τοις εκατό, εφόσον οι γωνίες είναι μικρές (για τις μικρές αυτές γωνίες, 1 % ισούται με 10 mrad).
 Εάν η κλίση εκφράζεται ως κλίση επί τοις εκατό, μπορεί να υπολογισθεί με τον ακόλουθο τύπο:
 όπου:
 h1
 είναι το ύψος από το έδαφος, σε χιλιοστόμετρα, του προαναφερθέντος χαρακτηριστικού σημείου, μετρούμενο σε κατακόρυφο πέτασμα το οποίο είναι κάθετο προς το διάμηκες επίπεδο συμμετρίας του οχήματος και τοποθετημένο σε οριζόντια απόσταση L.
 h2
 είναι το ύψος από το έδαφος, σε χιλιοστόμετρα, του κέντρου αναφοράς (το οποίο θεωρείται ότι αποτελεί την ονομαστική αφετηρία του χαρακτηριστικού σημείου που επελέγη για το h1):
 L
 είναι η απόσταση, σε χιλιοστόμετρα, από το πέτασμα έως το κέντρο αναφοράς.
 Αρνητικές τιμές υποδηλώνουν κλίση προς τα κάτω (βλ. εικόνα 1).
 Θετικές τιμές υποδηλώνουν κλίση προς τα άνω.
 Εικόνα 1
 Κλίση προς τα κάτω της δέσμης διασταύρωσης οχήματος κατηγορίας Μ1
 Σημειώσεις:
 1.
 Το ανωτέρω σχέδιο παριστά όχημα κατηγορίας Μ1, αλλά η αρχή παραμένει η ίδια και για τα οχήματα των υπόλοιπων κατηγοριών.
 2.
 Όταν το όχημα δεν έχει σύστημα για την ρύθμιση της κλίσης της δέσμης διασταύρωσης, η μεταβολή της κλίσης αυτής είναι ίση με την μεταβολή της κλίσης του ίδιου του οχήματος.
 3. ΣΥΝΘΗΚΕΣ ΜΕΤΡΗΣΗΣ
 3.1. Σε περίπτωση οπτικής επιθεώρησης της δέσμης διασταύρωσης πάνω στο πέτασμα ή σε περίπτωση που χρησιμοποιείται φωτομετρική μέθοδος, οι μετρήσεις πρέπει να γίνονται σε σκοτεινό περιβάλλον (π.χ. σε σκοτεινό δωμάτιο) που να διαθέτει αρκετό χώρο ώστε να επιτρέπει την τοποθέτηση του πετάσματος και του οχήματος όπως φαίνεται στην εικόνα 1. Τα κέντρα αναφοράς των φανών πρέπει να ευρίσκονται σε απόσταση τουλάχιστον 10 μέτρων από το πέτασμα.
 3.2. Το έδαφος επί του οποίου γίνονται οι μετρήσεις πρέπει να είναι όσο το δυνατό πιο επίπεδο και οριζόντιο, ώστε να εξασφαλίζεται η δυνατότητα να επαναλαμβάνεται η μέτρηση της κλίσης της δέσμης διασταύρωσης με ακρίβεια ±0,5 mrad (±0,05 % κλίση).
 3.3. Αν χρησιμοποιείται πέτασμα, η σήμανσή του, η θέση του και ο προσανατολισμός του σε σχέση με το έδαφος και το διάμηκες επίπεδο συμμετρίας του οχήματος πρέπει να είναι έτσι ώστε να εξασφαλίζουν τη δυνατότητα να επαναλαμβάνεται η μέτρηση της κλίσης της δέσμης διασταύρωσης με ακρίβεια ±0,5 mrad (±0,05 % κλίση).
 3.4. Κατά τη διάρκεια των μετρήσεων, η θερμοκρασία περιβάλλοντος πρέπει να είναι μεταξύ 10 και 30 °C.
 4. ΠΡΟΕΤΟΙΜΑΣΙΑ ΤΟΥ ΟΧΗΜΑΤΟΣ
 4.1. Οι μετρήσεις πραγματοποιούνται σε όχημα που έχει διατρέξει απόσταση από 1 000 έως 10 000 km, κατά προτίμηση 5 000 km.
 4.2. Τα ελαστικά επίσωτρα πρέπει να έχουν τη μεγαλύτερη πίεση που καθορίζεται από τον κατασκευαστή του οχήματος. Το όχημα πρέπει να είναι πλήρως εφοδιασμένο με καύσιμα, νερό και λάδι και εξοπλισμένο με όλα τα εξαρτήματα και εργαλεία που καθορίζονται από τον κατασκευαστή. Ο πλήρης εφοδιασμός με καύσιμα σημαίνει ότι το δοχείο καυσίμου είναι πλήρες τουλάχιστον κατά 90 %.
 4.3. Το όχημα πρέπει να έχει το χειρόφρενο ελεύθερο και τον μοχλό του κιβωτίου ταχυτήτων στο νεκρό σημείο.
 4.4. Το όχημα πρέπει να εκτεθεί τουλάχιστον οκτώ ώρες στη θερμοκρασία που προσδιορίζεται στο σημείο 3.4.
 4.5. Αν χρησιμοποιείται οπτική ή φωτομετρική μέθοδος, τοποθετούνται κατά προτίμηση στο υπό δοκιμή όχημα φανοί των οποίων η δέσμη διασταύρωσης έχει αποκοπή με σαφή όρια, ώστε να διευκολύνονται οι μετρήσεις. Για τη λήψη ακριβέστερης ένδειξης επιτρέπεται η χρήση και άλλων μέσων (για παράδειγμα, αφαίρεση του φακού του φανού).
 5. ΔΙΑΔΙΚΑΣΙΑ ΔΟΚΙΜΗΣ
 Γενικά
 Οι εκτροπές της κλίσης είτε της δέσμης διασταύρωσης είτε του οχήματος, ανάλογα με τη μέθοδο που έχει επιλεγεί, μετρούνται ξεχωριστά για κάθε πλευρά του οχήματος. Τα αποτελέσματα που λαμβάνονται για τους αριστερούς και τους δεξιούς φανούς σε όλες τις καταστάσεις φορτίου που προσδιορίζονται στο παράρτημα 5 πρέπει να κυμαίνονται μεταξύ των ορίων που καθορίζονται κατωτέρω στην παράγραφο 5.5. Το φορτίο πρέπει να εφαρμόζεται προοδευτικά χωρίς να προξενεί στο όχημα υπερβολικές δονήσεις.
 5.1.1. Όταν το όχημα είναι εξοπλισμένο με AFS, οι μετρήσεις πραγματοποιούνται με το AFS στην ουδέτερη κατάσταση.
 Προσδιορισμός της μετρούμενης αρχικής κλίσης
 Το όχημα πρέπει να έχει προετοιμασθεί όπως ορίζεται στην παράγραφο 4 ανωτέρω και φορτωθεί όπως ορίζεται στο παράρτημα 5 (πρώτη κατάσταση φόρτισης της αντίστοιχης κατηγορίας οχήματος). Πριν από κάθε μέτρηση το όχημα υφίσταται ταλάντωση όπως ορίζεται στην παράγραφο 5.4. κατωτέρω. Οι μετρήσεις πραγματοποιούνται τρεις φορές.
 5.2.1. Εάν κανένα από τα τρία μετρηθέντα αποτελέσματα δεν διαφέρει από τον αριθμητικό μέσο όρο τους περισσότερο από 2 mrad (0,2 % κλίση), αυτός ο μέσος όρος αποτελεί το τελικό αποτέλεσμα.
 5.2.2. Εάν οποιαδήποτε μέτρηση διαφέρει από τον αριθμητικό μέσο όρο των αποτελεσμάτων περισσότερο από 2 mrad (0,2 % κλίση) πραγματοποιείται νέα σειρά δέκα μετρήσεων, ο αριθμητικός μέσος όρος των οποίων αποτελεί το τελικό αποτέλεσμα.
 5.3. Μέθοδοι μετρήσεων
 Οποιαδήποτε μέθοδος μπορεί να χρησιμοποιηθεί για τη μέτρηση των εκτροπών της κλίσης, υπό τον όρο ότι οι αναγνώσεις έχουν ακρίβεια που κυμαίνεται μεταξύ ±0,2 mrad (±0,02 % κλίση).
 Μεταχείριση του οχήματος για κάθε κατάσταση φορτίου
 Το σύστημα αναρτήσεως του οχήματος και κάθε άλλο μέρος του που είναι πιθανό να επηρεάσει την κλίση της δέσμης διασταύρωσης ενεργοποιείται σύμφωνα με τις μεθόδους που περιγράφονται κατωτέρω.
 Ωστόσο, οι τεχνικές υπηρεσίες και οι κατασκευαστές μπορούν από κοινού να προτείνουν και άλλες μεθόδους (πειραματικές ή υπολογιστικές), ιδίως όταν η δοκιμή παρουσιάζει ιδιαίτερα προβλήματα, υπό τον όρο ότι οι προτεινόμενοι υπολογισμοί είναι σαφώς έγκυροι.
 5.4.1. Οχήματα της κατηγορίας Μ1 με συμβατική ανάρτηση
 Με το όχημα εν στάσει στο χώρο μετρήσεων και, εφόσον είναι απαραίτητο, με τους τροχούς επάνω σε ελεύθερα κινούμενες εξέδρες (οι οποίες πρέπει να χρησιμοποιούνται εάν η απουσία τους θα περιόριζε την κίνηση της αναρτήσεως, με πιθανές επιπτώσεις στα αποτελέσματα των μετρήσεων), προσδίδεται στο όχημα μια συνεχής δόνηση σε τρεις τουλάχιστον ολοκληρωμένους κύκλους. Για κάθε κύκλο, πιέζεται προς τα κάτω πρώτα το οπίσθιο και στη συνέχεια το εμπρόσθιο άκρο του οχήματος.
 Η δόνηση σταματά με την ολοκλήρωση ενός κύκλου. Πριν την πραγματοποίηση των μετρήσεων το όχημα πρέπει να αφήνεται να ακινητοποιηθεί από μόνο του. Αντί να χρησιμοποιηθούν ελεύθερα κινούμενες εξέδρες, το ίδιο αποτέλεσμα μπορεί να επιτευχθεί με τη μετακίνηση του οχήματος προς τα πίσω και προς τα εμπρός για μια τουλάχιστον πλήρη περιστροφή των τροχών.
 Οχήματα των κατηγοριών M2, M3 και Ν με συμβατική ανάρτηση
 5.4.2.1. Αν η μέθοδος μεταχείρισης των οχημάτων της κατηγορίας Μ1 που περιγράφεται στο σημείο 5.4.1 δεν είναι δυνατή, επιτρέπεται να χρησιμοποιηθεί η μέθοδος που προβλέπεται στο σημείο 5.4.2.2 ή 5.4.2.3.
 5.4.2.2. Με το όχημα εν στάσει στο χώρο μέτρησης και τους τροχούς επί του εδάφους, προσδίδεται στο όχημα δόνηση με πρόσκαιρη διαφοροποίηση του φορτίου.
 5.4.2.3. Με το όχημα εν στάσει στο χώρο μετρήσεως και τους τροχούς επί του εδάφους, ενεργοποιείται το σύστημα ανάρτησης του οχήματος και όλα τα άλλα μέρη που ενδέχεται να επηρεάσουν την κλίση της δέσμης διασταύρωσης με τη χρήση μηχανισμού δόνησης. Ο μηχανισμός αυτός μπορεί να είναι μια δονούμενη εξέδρα επί της οποίας στηρίζονται οι τροχοί.
 5.4.3. Στην περίπτωση οχημάτων με μη συμβατική ανάρτηση, ο κινητήρας πρέπει να είναι σε λειτουργία.
 Πριν πραγματοποιηθεί οποιαδήποτε μέτρηση πρέπει να παρέλθει ο απαραίτητος χρόνος έως ότου το όχημα φθάσει στην τελική του κατάσταση με τον κινητήρα σε λειτουργία
 Μετρήσεις
 Η εκτροπή της κλίσης της δέσμης διασταύρωσης πρέπει να μετράται για κάθε κατάσταση φόρτισης σε σχέση προς τη μετρούμενη αρχική κλίση που προσδιορίζεται σύμφωνα με την παράγραφο 5.2. ανωτέρω.
 Εάν το όχημα είναι εφοδιασμένο με χειροκίνητο σύστημα ρύθμισης των φανών, το σύστημα πρέπει να τίθεται στις θέσεις που καθορίζονται από τον κατασκευαστή για τις συγκεκριμένες καταστάσεις φόρτισης (σύμφωνα με το παράρτημα 5).
 5.5.1. Καταρχάς, πραγματοποιείται μια μόνο μέτρηση για κάθε κατάσταση φόρτισης. Οι απαιτήσεις θεωρείται ότι πληρούνται εάν για όλες τις καταστάσεις φόρτισης η μεταβολή της κλίσης ευρίσκεται εντός των υπολογισμένων ορίων (για παράδειγμα, εντός των ορίων της διαφοράς μεταξύ της δηλούμενης κλίσης και του άνω και κάτω ορίου που απαιτούνται για την έγκριση) με ανοχή ασφαλείας 4 mrad (0,4 % κλίση).
 5.5.2. Εάν το ή τα αποτελέσματα μιας ή περισσοτέρων μετρήσεων δεν ευρίσκεται (ονται) εντός της ανοχής ασφαλείας που προβλέπεται στην παράγραφο 5.5.1 ή υπερβαίνει (υπερβαίνουν) τις οριακές τιμές, πραγματοποιούνται τρεις επιπλέον μετρήσεις για τις καταστάσεις φόρτισης που αντιστοιχούν σε αυτά τα αποτελέσματα, όπως ορίζεται στην παράγραφο 5.5.3.
 Για καθεμία από τις ανωτέρω καταστάσεις φόρτισης:
 5.5.3.1. Εάν κανένα από τα τρία μετρηθέντα αποτελέσματα δεν διαφέρει από τον αριθμητικό μέσο όρο τους περισσότερο από 2 mrad (0,2 % κλίση), αυτός ο μέσος όρος αποτελεί το τελικό αποτέλεσμα.
 5.5.3.2. Εάν οποιαδήποτε μέτρηση διαφέρει από τον αριθμητικό μέσο όρο των αποτελεσμάτων περισσότερο από 2 mrad (0,2 % κλίση) πραγματοποιείται νέα σειρά δέκα μετρήσεων, ο αριθμητικός μέσος όρος των οποίων αποτελεί το τελικό αποτέλεσμα.
 5.5.3.3. Εάν το όχημα φέρει αυτόματο σύστημα ρύθμισης των φανών που λειτουργεί με εγγενή βρόγχο υστέρησης, οι μέσοι όροι των αποτελεσμάτων που λαμβάνονται στο άνω και στο κάτω μέρος του βρόγχου θεωρούνται ως αξιόπιστες τιμές.
 Όλες οι μετρήσεις πραγματοποιούνται σύμφωνα με τις παραγράφους 5.5.3.1 και 5.5.3.2.
 5.5.4. Οι απαιτήσεις θεωρείται ότι πληρούνται εάν, για όλες τις καταστάσεις φόρτισης, η εκτροπή της κλίσης που μετράται σε κάθε κατάσταση φόρτισης έναντι της μετρούμενης αρχικής κλίσης που προσδιορίζεται σύμφωνα με την παράγραφο 5.2 είναι μικρότερη από τις τιμές που υπολογίζονται στην παράγραφο 5.5.1. (χωρίς την ανοχή ασφάλειας).
 5.5.5. Σε περίπτωση που η μεταβολή υπερβαίνει ένα μόνο από τα υπολογισμένα όρια, άνω ή κάτω, επιτρέπεται στον κατασκευαστή να επιλέξει εντός των ορίων που απαιτούνται για την έγκριση, μια διαφορετική τιμή για την δηλούμενη αρχική κλίση.
 ΠΑΡΑΡΤΗΜΑ 7
 Ένδειξη της προς τα κάτω κλίσης της αποκοπής του εμπρόσθιου φανού ομίχλης που αναφέρεται στην παράγραφο 6.3.6.1.2. του παρόντος κανονισμού
 ΠΑΡΑΔΕΙΓΜΑ 1
 Οι διαστάσεις του συμβόλου και των χαρακτήρων είναι στη διακριτική ευχέρεια του κατασκευαστή.
 ΠΑΡΑΔΕΙΓΜΑ 2
 Οι διαστάσεις του συμβόλου και των χαρακτήρων είναι στη διακριτική ευχέρεια του κατασκευαστή.
 ΠΑΡΑΡΤΗΜΑ 8
 Διακόπτες χειρισμού των διατάξεων για τη ρύθμιση της κλισης των προβολέων που προβλέπονται στην παράγραφο 6.2.6.2.2. του παρόντος κανονισμού
 1. Προδιαγραφές
 Η προς τα κάτω κλίση της δέσμης διασταύρωσης πρέπει, σε όλες τις περιπτώσεις, να επιτυγχάνεται με έναν από τους ακόλουθους τρόπους:
 α)
 μετακινώντας το διακόπτη χειρισμού προς τα κάτω ή προς τα αριστερά
 β)
 στρέφοντας το διακόπτη χειρισμού με φορά αντίθετη προς την κίνηση των δεικτών του ρολογιού
 γ)
 με την πίεση ενός πλήκτρου (διακόπτης πίεσης-έλξης).
 Εάν για τη ρύθμιση της δέσμης διασταύρωσης χρησιμοποιούνται περισσότερα του ενός πλήκτρα, εκείνο που δίνει τη μέγιστη προς τα κάτω κλίση πρέπει να είναι τοποθετημένο αριστερά ή κάτω από το πλήκτρο (ή τα πλήκτρα) που αντιστοιχεί(-ούν) στις άλλες θέσεις κλίσης της δέσμης διασταύρωσης.
 Διακόπτης χειρισμού που λειτουργεί με περιστροφή και το οποίο είναι τοποθετημένο πλάγια ή κατά τρόπο ώστε μόνο η άκρη του να είναι ορατή, πρέπει να πληροί τις αρχές λειτουργίας των διατάξεων χειρισμού των τύπων α) ή γ).
 1.1.1. Ο διακόπτης χειρισμού πρέπει να φέρει σύμβολα που να δείχνουν σαφώς τις κινήσεις που αντιστοιχούν στην προς τα κάτω και προς τα άνω κλίση της δέσμης διασταύρωσης.
 1.2. Η θέση «0» αντιστοιχεί στην αρχική κλίση σύμφωνα με την παράγραφο 6.2.6.1.1. του παρόντος κανονισμού.
 1.3. Η θέση «0» η οποία, σύμφωνα με την παράγραφο 6.2.6.2.2 του παρόντος κανονισμού, πρέπει να είναι μια «θέση ανακοπής (στοπ)», δεν πρέπει κατ' ανάγκη να ευρίσκεται στην άκρη της κλίμακας.
 1.4. Οι ενδείξεις που φέρει ο διακόπτης χειρισμού πρέπει να επεξηγούνται στις οδηγίες χρήσης.
 Για την αναγνώριση των θέσεων ρύθμισης επιτρέπεται να χρησιμοποιούνται μόνον τα ακόλουθα σύμβολα:
 Μπορούν να χρησιμοποιηθούν επίσης και σύμβολα με χρήση πέντε γραμμών αντί τεσσάρων
 ΠΑΡΑΔΕΙΓΜΑ 1
 ΠΑΡΑΔΕΙΓΜΑ 2
 ΠΑΡΑΔΕΙΓΜΑ 3
 ΠΑΡΑΡΤΗΜΑ 9
 Έλεγχος συμμόρφωσης της παραγωγής
 1. ΔΟΚΙΜΕΣ
 1.1. Θέση των φανών
 Η θέση των φανών, όπως αυτοί ορίζονται στην παράγραφο 2.7 του παρόντος κανονισμού, κατά πλάτος, καθ' ύψος και κατά μήκος, ελέγχεται σύμφωνα με τις γενικές απαιτήσεις που καθορίζονται στις παραγράφους 2.8. έως 2.10., 2.14. και 5.4. του παρόντος κανονισμού.
 Οι μετρούμενες τιμές όσον αφορά τις αποστάσεις πρέπει να πληρούν τις επιμέρους προδιαγραφές που ισχύουν για κάθε είδος φανών.
 Ορατότητα φανών
 1.2.1. Οι γωνίες γεωμετρικής ορατότητας ελέγχονται σύμφωνα με την παράγραφο 2.13. του παρόντος κανονισμού.
 Οι τιμές που μετρούνται για τις γωνίες πρέπει να πληρούν τις επιμέρους προδιαγραφές που ισχύουν για κάθε είδος φανών, επιτρέπεται όμως τα όρια των γωνιών να αποκλίνουν κατά ±3° όπως προβλέπεται στην παράγραφο 5.3. για την τοποθέτηση των διατάξεων φωτεινής σηματοδότησης.
 1.2.2. Η ορατότητα του ερυθρού φωτός προς τα εμπρός και του λευκού φωτός προς τα πίσω ελέγχεται σύμφωνα με την παράγραφο 5.10 του παρόντος κανονισμού.
 Προσανατολισμός των φανών διασταύρωσης προς τα εμπρός
 1.3.1. Αρχική κλίση προς τα κάτω
 Η αρχική κλίση προς τα κάτω της αποκοπής της δέσμης διασταύρωσης καθορίζεται στην πινακίδα όπως απαιτείται και απεικονίζεται στο παράρτημα 7.
 Εναλλακτικά, ο κατασκευαστής μπορεί να θέτει τον αρχικό στόχο σε μια τιμή διαφορετική από την απεικονιζόμενη όταν μπορεί να αποδείξει ότι είναι αντιπροσωπευτική του εγκεκριμένου τύπου κατόπιν δοκιμών σύμφωνα με τις διαδικασίες που περιλαμβάνονται στο παράρτημα 6 και συγκεκριμένα στην παράγραφο 4.1.
 Μεταβολή της κλίσης με το φορτίο
 Η μεταβολή της κλίσης της δέσμης διασταύρωσης ως συνάρτηση των συνθηκών φόρτισης πρέπει να κείται εντός του ακόλουθου φάσματος τιμών:
 0,2 % έως 2,8 %
 για φανό τοποθετημένο σε ύψος h < 0,8
 0,2 % έως 2,8 %
 για φανό τοποθετημένο σε ύψος 0,8 ≤ h ≤ 1,0· ή
 0,7 % έως 3,3 %
 (σύμφωνα με την περιοχή-στόχο που επιλέγεται από τον κατασκευαστή κατά την έγκριση)·
 0,7 % έως 3,3 %
 για φανό τοποθετημένο σε ύψος 1,0 < h ≤ 1,2 m·
 1,2 % έως 3,8 %
 για φανό τοποθετημένο σε ύψος h > 1,2 m.
 Παρατίθενται εν συνεχεία οι καταστάσεις φόρτισης που πρέπει να χρησιμοποιούνται, όπως προβλέπονται στο παράρτημα 5 του παρόντος κανονισμού, με την κατάλληλη ρύθμιση για κάθε σύστημα.
 1.3.2.1. Οχήματα κατηγορίας M1:
 Παράγραφος 2.1.1.1.
 Παράγραφος 2.1.1.6. λαμβάνοντας υπόψη την
 Παράγραφο 2.1.2.
 1.3.2.2. Οχήματα κατηγορίας M2 και M3:
 Παράγραφος 2.2.1.
 Παράγραφος 2.2.2.
 1.3.2.3. Οχήματα κατηγορίας N με πλατφόρμες φόρτωσης:
 Παράγραφος 2.3.1.1.
 Παράγραφος 2.3.1.2.
 Οχήματα κατηγορίας N χωρίς πλατφόρμες φόρτωσης:
 1.3.2.4.1. Έλκοντα οχήματα για ημιρυμουλκούμενα:
 Παράγραφος 2.4.1.1.
 Παράγραφος 2.4.1.2.
 1.3.2.4.2. Έλκοντα οχήματα για ρυμουλκούμενα:
 Παράγραφος 2.4.2.1.
 Παράγραφος 2.4.2.2.
 1.4. Ηλεκτρικές συνδέσεις και ενδεικτικά
 Οι ηλεκτρικές συνδέσεις ελέγχονται ανάβοντας κάθε φανό που τροφοδοτείται από το ηλεκτρικό σύστημα του οχήματος.
 Οι φανοί και τα ενδεικτικά πρέπει να λειτουργούν σύμφωνα με τις διατάξεις των παραγράφων 5.11. έως 5.14. του παρόντος κανονισμού καθώς και τις επιμέρους προδιαγραφές κάθε φανού.
 Ένταση φωτός
 1.5.1. Φανοί πορείας.
 Η συνολική μέγιστη ένταση των φανών πορείας ελέγχεται με τη διαδικασία που περιγράφεται στην παράγραφο 6.1.9.2. του παρόντος κανονισμού. Η προκύπτουσα τιμή πρέπει να πληροί την απαίτηση της παραγράφου 6.1.9.1. του παρόντος κανονισμού.
 1.6. Η παρουσία, ο αριθμός, το χρώμα, η διάταξη και, κατά περίπτωση, η κατηγορία των φανών ελέγχονται με οπτική επιθεώρηση των φανών και των σημάνσεών τους.
 Τα χαρακτηριστικά αυτά πρέπει να πληρούν τις απαιτήσεις των παραγράφων 5.15. και 5.16. καθώς και των επιμέρους προδιαγραφών κάθε φανού.
 ΠΑΡΑΡΤΗΜΑ 10
 Παραδείγματα επιλογών φωτεινών πηγών
 ΠΑΡΑΡΤΗΜΑ 11
 Ορατότητα σημάνσεων ευδιακριτότητας προς τα πίσω και πλαγίως του οχήματος
 (βλ. παράγραφο 6.21.5. του παρόντος κανονισμού)
 ΣΧΗΜΑ 1
 ΣΧΗΜΑ 2